
DESPRE PRIOECT 


Dezvoltarea Profesională a Cadrelor Didactice 
prin Activităţi de Mentorat 
(2008 - 2011) 


Proiectul este cofinanțat din Fondul Social European prin Programul Operațional Sectorial 
Dezvoltarea Resurselor Umane 2007-2013. 


Proiectul „Dezvoltarea Profesională a Cadrelor Didactice prin Activităţi de Mentorat” se aplică într-un 
context în care sistemul românesc de învățământ este caracterizat printr-un proces de restructurare şi 
îmbunătăţire dinamic, urmărind formularea unei oferte educaţionale optimizate în raport cu nevoile de 
cunoaştere şi de dezvoltare ale elevilor, cu provocările societăţii cunoaşterii şi cu cerinţele de calitate şi de 
eficiență cerute de procesul de integrare efectivă în Uniunea Europeană. 


Obiectivul general al proiectului este de a asigura accesul la un învățământ de calitate pentru elevii 
din localităţile defavorizate prin intermediul dezvoltării profesionale continue a cadrelor didactice din 
învățământul obligatoriu (clasele I-IX). 


Proiectul urmăreşte: 

e Să optimizeze calificarea cadrelor didactice din mediul rural şi din mediul urban defavorizat 
şi să le abiliteze în construirea unei oferte educaţionale moderne şi diversificate, centrată atât 
pe nevoile de dezvoltare ale elevilor, cât şi pe nevoile specifice comunităţii locale, care să 
corespundă standardelor naţionale de calitate; 

e Să structureze un set de competenţe profesionale cadrelor didactice care să permită formarea 
la elevi a unor capacităţi de învăţare de-a lungul întregii vieţi, precum şi de integrare socială 
armonioasă, inclusiv sporirea şanselor de a urma parcursuri de învăţare ulterioare care să le 
faciliteze găsirea unui loc de muncă într-o piaţă a muncii modernă, flexibilă şi inclusivă; 

e Să ofere celor 29.000 de cadre didactice şi a celor 2.720 de şcoli incluse în proiect resurse 
de predare şi de învăţare în vederea îmbunătățirii etosului şi culturii instituționale a şcolii 
(promovarea unor valori comportamentale şi reducerea violenţei în şcoală, dezvoltarea adecvată 
a unei oferte curriculare la decizia şcolii şi întărirea legăturii şcoală-comunitate, aplicarea în 
practica imediată a principiilor educaţiei incluzive), în vederea diversificării cunoştinţelor şi 
practicilor cu privire la managementul orelor de curs, la implementarea strategiilor educaţionale 
moderne, a unor metode eficiente şi individualizate de predare şi de evaluare continuă a 
cunoştinţelor şi deprinderilor elevilor; şi 

e Să stimuleze şi să sprijine cadrele didactice în construirea unei oferte educaţionale care să ia în 
considerare elevii cu caracteristicile lor individuale (mediul social de provenienţă, contextul etno- 
cultural, ritmul individual de dezvoltare şi de învăţare etc.) 

Maniera de construire şi de livrare a ofertei de formare adresată cadrelor didactice constituie un 
element important de plus calitativ adus de proiect, fiecare cadru didactic fiind consiliat şi sprijinit să-şi 
identifice un set de ținte de dezvoltare în funcţie de care să selecteze, împreună cu mentorii, acele module 
de formare care sa contribuie intr-o maniera cat mai eficienta la atingerea obiectivelor stabilite. Programul 
de formare, dincolo de oferta generală, dovedeşte un important grad de flexibilitate şi de adaptabilitate la 
condiţiile particulare din fiecare şcoală. 


Cele 8 module elaborate în cadrul proiectului pot fi grupate in doua mari categorii - module 
generale si module specifice - fiecare categorie cuprinzand urmatoarele titluri: 


Module generale: 

e Predarea-învăţarea interactivă centrată pe elev; 
* Evaluarea continuă la clasă; 

e Cunoaşterea elevului; 

e Folosirea TIC în procesul de predare-învăţare. 


Module specifice: 

e Recuperarea rămânerii în urmă la limba română; 

e Recuperarea rămânerii în urmă la matematică; 

e Valori comportamentale şi reducerea violenţei în şcoală; 
e Management instituțional şi management de proiect. 


Proiectul este implementat, în parteneriat, de Ministerul Educaţiei, Cercetării şi Inovării, prin 


Unitatea de Management al Proiectelor cu Finanţare Externă, Educaţia 2000+ Consulting şi Millenium 
Design Group. 

Cuprins 
Argument 


Capitolul 1. (RE)descoperirea copilului şi şcoala (INTER)activă 
La țintă 
De ce vorbim despre «învăţare activă»? 
De ce vorbim despre «învăţare interactivă»? 
Ce face profesorul când învăţarea elevilor este activă? 


Capitolul 2. Anticiparea interactivă 
Avem o programă şcolară — ce facem cu ea? 
Sugestii pentru proiectare — Interogaţii utile 
Stereotipii păguboase legate de procesul proiectării 


Capitolul 3. Inventar metodologic interactiv 
3.1. Metodologia: de la tradiţie la inovaţie 
Prelegerea într-o perspectivă modernă 
Brainstorming 
Ştiu — vreau să ştiu — am învaţat 
Jurnalul cu dublă intrare 
SINELG 
Eseul de cinci minute 
Ciorchinele 
Turul galeriei 
Cubul 
Bulgărele de zăpadă 
Mozaicul 
Discuţia 
Organizatorul grafic 
3.2. De la domeniul exterior şcolii la didactica disciplinelor 
Învătarea centrată pe probleme: focus - Matematica şi nu numai! 
Investigația: focus - Științele naturii şi nu numai! 
Studiul de caz: focus - aria curriculară Om şi societate şi nu numai! 
Dezbaterea : focus - aria curriculară Limbă şi comunicare şi nu numai! 
Proiectul : focus — aria curriculară Tehnologii şi nu numai! 
Portofoliul: focus — aria curriculară Arte şi nu numai! 


Capitolul 4. Ludicul şi imaginaţia — învăţarea ca joacă nu-i de joacă! 
Călătorie imaginativă — la clasele mici. Jocul de rol 
Jocuri pentru clasele mici 
Capitolul 5. Interacţiune de la A la Z! 
Cum începe „o oră interactivă“? 
Cum se face o încheiere interactivă? 
În loc de concluzii — o decizie în legătură cu scara! 


Anexe — alte exemple şi sugestii pentru diferite discipline şcolare 


Bibliografie 

ARGUMENT Predarea-invăţarea 
interactivă 
centrată pe elev 


Elaborat din perspectiva noilor abordări didactice, acest modul de formare îşi propune mai puţin 
un demers descriptiv al „predării interactive” cât unul „experimental”, centrat pe experienţa şi achizițiile 
cadrelor didactice. 

Aşa se face că sunteți invitați dintru început să (re)descoperiți metodologia interactivă într-o 
perspectivă bazată pe acţiune şi gândire critică. 

Inventarul metodologic interactiv prezentat în capitolul 3 — partea centrală şi cea mai întinsă a 
modulului — este mai întâi experimentat pe parcursul capitolelor 1 şi 2. Altfel spus, înainte de prezentarea 
uneia sau alteia dintre abordările interactive inovatoare sunteţi provocaţi s-o folosiți din perspectiva celui 
care învaţă, fie în cadrul unei sarcini de lucru în grup, fie prin teme de lucru individuale. Dincolo de 
experimentarea procedurii este realizat şi un context de învăţare activă a unui aspect teoretic. Altfel spus, 
veţi învăţa despre învăţare activă printr-un demers activ. 


Modulul vă oferă două decupaje ale metodologiei interactive: 

- unul neutru, din punctul de vedere al domeniului de studiu (aplicabil în orice disciplină în funcție 
de intenţiile cadrului didactic şi de nevoile elevului — (3.1) 

- altul orientat de specificul unei discipline/ arii curriculare, ştiut fiind că didactica tradițională 
se „sparge” în zilele noastre în „didactici speciale”, specifice domeniului. Acestea îşi propun învățarea 
conceptelor şi a operărilor specifice domeniului exterior şcolii aşa cum sunt ele folosite de către expert. 


Astfel, modulul vă propune un demers de învăţare despre învăţare, în cheie modernă, spiralată, în 
care acela care învață îşi construieşte propria învăţare. Şi nu numai! Temele de reflectie şi sarcinile de 
lucru vă provoacă la transferarea acestor achizitii în practica la clasă. 


Pe parcursul lucrării, veţi găsi exemplificări pentru majoritatea disciplinelor şcolare (limba şi 
literatura română, limbi străine, matematică, ştiinţe integrate, biologie, istorie, abordări integrate ale 
obiectelor de studiu din învățământul primar). Pentru completarea listei au fost adăugate în Anexe sugestii 
pentru fizică, chimie, geografie, educaţie tehnologică, arte, educaţie fizică. Pentru a profita din plin de 
experienţele de învăţare pe care acest modul vi le oferă este de dorit să parcurgeți toate capitolele şi să 
meditaţi asupra tuturor exemplelor, aplecându-vă asupra tuturor sarcinilor de lucru. O predare cu adevărat 
„interactivă, centrată pe elev” nu se poate realiza în izolarea unei singure discipline şcolare! 


Citiţi, reflectați, experimentați şi veți reuşi! 

CAPITOLUL (RE)descoperirea copilului 
şi şcoala (INTER) activă" 


= 


a ţintă! 

În miezul discuţiilor despre legitimitatea schimbărilor în educaţie s-au ciocnit sumedenie de idei, 
s-a despicat firul în patru, s-a inventat roata din nou, s-au jucat retorici şi forme fără fond, şi s-a uitat, cel 
mai adesea, esenţa problemei, respectiv beneficiarul oricărei schimbări din şcoală. 

La începutul secolului al XX-lea, un grup important de pedagogi, psihologi, medici şi dascăli acuză 
cu vehemențţă instituția şcolară pentru lipsa ei de adecvare la nevoile copiilor şi la cerințele pieţei muncii. 
Şcoala, considerau ei, deformează copilul în loc să-l formeze, îi închide orizontul în loc să i-l deschidă, îl 
obligă la nemişcare, lipsă de reacţie şi deci, nu-l pregăteşte pentru viață. 


Temă de discuţie Q) 


Ce părere aveţi despre incriminările de mai sus? Se pot aplica școlii de azi? De ce? 

Este nevoie ca școala să pregătească pentru viață? Care sunt, după părerea dumneavoastră, 
rolurile școlii? Faceţi o listă a achiziţiilor necesare în viaţă și pe care școala le oferă sau ar 
trebui să le ofere elevilor. 


Temă de reflecţie (D 


Ce procent din ceea ce predati dumneavostră este util pentru viața socio-profesională și 
personală a viitorului absolvent? Faceţi o listă a achiziţiilor cu adevărat utile pe care le predați. 


2 x X % i x WR d 3 ai reia ME v A 
Tabelul de mai jos prezintă relația necesară între caracteristicile formării elevului în şcoală şi o 
anumită configurație a locului de muncă. Reflectați asupra informaţiilor sintetice pe care acest tabel le 
oferă. 


moo La școală La locul de muncă 


Perspectiva Profesorul expert transmite cunoștințe Muncitorii își asumă pasiv locul desemnat 
tradițională | elevilor pasivi. într-o organizație ierarhică, unde sunt riguros 
i supervizați. 


Accentul este pus pe fapte și pe obţinerea Accentul este pus pe răspunsuri limitate la 
răspunsului corect. probleme limitate și pe îndeplinirea unei 
sarcini prescrise. 


Ceea ce este învăţat este lipsit de context Accentul este pus pe sarcina specifică 
semnificativ. independent de contextul organizațional și de 
strategia companiei. 


! Descoperirea copilului este titlul unei cărți de Maria Montessori, promotor al noilor idei despre educaţie din prima jumătate a secolului al XX-lea şi 
inițiator al unui sistem alternativ. Titlul se referă la o perspectivă educaţională centrată pe elev. Copilul este descoperit, revelat ca fiind altceva decât 
un adult în miniatură — el are caracteristici specifice, individualitate, ritm propriu, interese şi nevoi de luat în seamă şi, dincolo de orice demagogie, 
copilul reprezintă viitorul societății. 


> Tabelul este preluat şi tradus din Hidden Challenges to Education Systems in Transition Economies, World Bank, 1999, pag.12. 

___ .] La școală La locul de muncă 


Perspectiva Sub supravegherea profesorului, elevii își Muncitorii își asumă responsabilitatea pentru 
modernă asumă responsabilitatea propriei învățări, identificarea și rezolvarea problemelor și 
dezvoltându-și pe parcursul acestui proces, pentru adaptarea la schimbare prin învățare. 
competenţe metacognitive și autoevaluative 
(competenţe de educație permanentă). 


Accentul este pus pe modalităţi alternative Muncitorii se confruntă cu probleme 
pentru încadrarea diferitelor aspecte și non-rutiniere care trebuie analizate și 
rezolvarea de probleme. rezolvate. 


Sunt introduse idei, principii, fapte care Muncitorii iau decizii care solicită înțelegerea 
sunt folosite și înțelese într-un context contextului mai amplu al propriei lor 
semnificativ. activitități și al priorităților companiei. 


Teme de discuţie în grup 


1. Pornind de la tabelul anterior, analizați caracteristicile școlii tradiţionale. Sunt ele în 
consonanţă cu acelea ale locului de muncă tradiţional? Stabiliţi relaţii între informaţiile 
oferite pe cele două coloane de pe banda gri. 

2. Comparaţi cele două seturi de caracteristici din perspectiva modernă. 

3. Faceţi comparații în cruce: caracteristicile școlii moderne cu acelea ale locului de muncă 
tradițional și caracteristicile școlii tradiţionale cu acelea ale locului de muncă modern. Ce 
concluzii trageţi? 

4. Au șanse elevii care învaţă la școala tradiţională să facă faţă cerinţelor unui loc de muncă 
modern? Există o configurare modernă a locurilor de muncă în comunitatea dumneavoastră? 
Când este eficientă o fermă? Dar o iniţiativă de turism rural? 

5. De ce credeţi că vi s-au pus toate aceste întrebări în loc să vi se ofere opiniile experţilor 
care au sistematizat tabelul? Găsiţi un coleg care vă împărtășește opinia referitor la această 
ultimă întrebare. 

Înainte de a trece la secvenţa următoare completaţi individual primele două coloane ale 
tabelului de mai jos, gândindu-vă la aspectele legate de școala modernă: 


În prima coloană notaţi faptele, elementele pe care le cunoașteţi deja referitor la perspectiva 
modernă în educaţie (abordarea centrată pe elev, activizarea elevilor, noul rol al școlii etc.). 
În a doua coloană notaţi acele aspecte, detalii pe care aţi dori să le aflaţi referitor la această 
chestiune. Nu scrieți nimic în ultima coloană. 

Puteţi compara conținuturile celor două coloane din tabelul dumneavoastră și acelea ale 
unui coleg. 


De ce vorbim despre „învăţare activă“? 


Cercetări efectuate în ultimii 25 de ani arată că pasivitatea din clasă (înțeleasă ca rezultat al predării 
tradiționale, în care profesorul ţine o prelegere, eventual face o demonstrație, iar elevii îl urmăresc) nu 
produce învățare decât în foarte mică măsură. lată câteva rezultate ale acestor studii: 

e Elevii sunt atenţi numai 40% din timpul afectat prelegerii. (Pollio, 1984) 


3 Cercetările menţionate sunt prezentate sintetic de Mel Silberman, Active Learning. 101 Strategies to Teach Any Subject, Allyn &Bacon, 1996, 
pag. 6-10. 

e Elevii rețin 70% din conținuturile prezentate în primele 10% şi numai 20% din cele prezentate în 
ultimele 10 minute ale prelegerii. (McKeachie, 1986) 

e Elevii care au urmat un curs introductiv de psihologie bazat pe prelegere au demonstrat că ştiu 
numai cu 8% mai mult decât elevii din clasa de control care NU au făcut cursul deloc! (Rickard 
et al., 1988) ; 

e Un studiu vizând implicațiile predării centrate pe discursul magistral (Johnson, Johnson, Smith, 
1991) relevă că: 

= atenția elevilor descreşte cu fiecare minut care trece pe parcursul prelegerii; 

= prelegerea se potriveşte numai celor care învață eficient prin canal auditiv; 

= prelegerea promovează învățarea de nivel inferior a informaţiilor factuale; 

= prelegerea presupune că toţi elevii au nevoie de aceleaşi informații în acelaşi ritm; 
= elevilor nu le place să fie supuşi unei prelegeri. 


Temă de discuţie (D 


Ce părere aveţi despre cercetările evocate anterior? Sunt ele valide? Se pot aplica aceste 
concluzii școlii românești? De ce? Aţi observat lipsa atenţiei elevilor? Dacă da, aţi găsit soluții 
pentru ameliorarea situaţiei? Impărtășiţi colegilor acest gen de experienţe. 


În speță, este insuficient pentru învăţare dacă, în timpul orei, elevii ascultă (explicaţiile profesorului) 
şi, eventual, văd (o demonstraţie făcută de profesor). Cauza acestui fenomen ţine de însuşi funcţionarea 
creierului. Creierul nu funcţionează ca un video sau un casetofon. Creierul nu este un simplu receptor de 
informaţie. Creierul procesează informația! 

Creierul funcţionează asemeni unui computer (mai bine zis, computerul a fost modelat după modul 
de funcționare a creierului!): 

e Pentru ca un computer să înceapă să funcționeze trebuie să apăsăm butonul „pornire“. Când 

învăţarea este „pasivă“, butonul „pornire“ al creierului nostru nu este activat! 

e Un computer are nevoie de un soft adecvat pentru a interpreta datele introduse. De asemenea, 
creierul nostru are nevoie să „lege“ ceea ce este predat de ceea ce deja cunoaşte şi de modul său 
propriu de operare. Când învăţarea este „pasivă“, creierul nu face aceste legături. 

e Un computer nu reține informația procesată decât dacă acţionăm butonul „salvare“. Creierul 
nostru trebuie să testeze informaţia sau să o explice altcuiva pentru a o stoca. Când învăţarea este 
„pasivă“, creierul nu „salvează“ ceea ce a fost prezentat! 


Ce se întâmplă de fapt când profesorii îşi încarcă elevii cu propriile lor gânduri, oricât de 
profunde şi bine organizate ar fi acestea? Ce se întâmplă când profesorul recurge prea des la explicaţiile 
şi demonstrațiile de tipul „hai sa-ţi arăt cum“? „Turnarea“ faptelor şi conceptelor gata „mestecate“ 
şi performarea cu măiestrie a procedurilor de către profesor interferează cu învățarea. Fără îndoială, 
prezentarea poate face o impresie imediată asupra creierului dar, în absenţa unei memorii de excepţie, 
elevii nu pot reţine prea mult pentru perioada următoare. Un profesor, oricât de strălucit orator ar fi, nu 
se poate substitui creierelor elevilor şi deci nu poate face activitatea care se desfăşoară individual în 
mintea fiecăruia. Elevii înşişi trebuie să organizeze ceea ce au auzit şi văzut într-un tot ordonat şi plin de 
semnificaţii. Dacă elevilor nu li se oferă ocazia discuţiei, a investigației, a acțiunii şi, eventual, a predării, 
învăţarea nu are loc. 


Un raport relativ recent care sintetizează o serie de cercetări din mai multe domenii, trage 
următoarele concluzii în legătură cu modul în care se produce învăţarea: 


Învaţarea presupune înţelegerea, iar aceasta înseamnă mai mult decât cunoaşterea faptelor. Această 
afirmație este evidențiată de comportamentele experţilor, indiferent de domeniul de cunoaştere în care 
activează. Ei sunt experți prin aceea că demonstrează: 

e o bază solidă de cunoştinţe procedurale (adică moduri de operare cu informațiile); 

* înțelegerea faptelor, fenomenelor într-un cadru conceptual; 

e organizarea cunoştinţelor astfel încât acestea să fie uşor accesate şi aplicate. 


+ Înţelegem prin discurs magistral o prelegere de tip tradițional în care profesorul livrează conţinuturi standard care urmează să fie asimilate de 
elevii — pasivi şi ascultători! 
5 Bransford et al., How People Learn, National Research Council, 1999 

e Elevii construiesc cunoaşterea şi înţelegerea pe baza a ceea ce deja cunosc şi/ sau cred. Aceasta 
presupune că este esențială aflarea bagajului de reprezentări pe care elevii le posedă, căci 
invariabil, indiferent de natura lor, cunoştinţele vor influența învăţarea şcolară. De multe ori, 
aceste elemente (de „pre-cunoaştere”, căpătate în contexte informale) sunt idei rezonabile şi 
adecvate în diferite situații limitate. Dar ele pot fi şi aplicate impropriu în circumstanţe în care nu 
pot funcţiona ca atare. 

e Elevii formulează noile cunoştinţe prin modificarea şi rafinarea conceptelor lor curente şi prin 
adăugarea de noi concepte la ceea ce cunosc deja. De fapt, elevii îşi modifică ideile când acestea 
sunt nesatisfăcătoare pentru explicare, descriere, operare la modul general. Dacă profesorul 
le predă, ca atare, un adevăr de nezdruncinat, mai mult ca sigur că preconcepţiile despre care 
am vorbit anterior nu se vor modifica. Dacă însă elevii au posibilitatea să descopere ei înşişi 
alternative plauzibile şi evident folositoare, atunci încep să-şi rafineze achiziţiile anterioare şi să 
adauge unele noi. 

e Învăţarea este mediată de mediul social în care elevii interacționează unii cu alţii. Elevii 
beneficiază de oportunităţile de a-şi împărtăşi şi confrunta ideile cu alţii. În acest proces, ideile 
individuale se reconstruiesc şi înțelegerea se adânceşte. 

e Învăţarea eficientă necesită preluarea de către elevi a controlului asupra propriei învățări. 
Elevii de succes ştiu când au nevoie de informaţii suplimentare şi când au înţeles ceva. Ei sunt 
metacognitivi, adică sunt conştienţi şi capabili de monitorizarea ideilor, gândurilor şi cunoştinţelor 
lor. 

e Transferul — capacitatea de a aplica cunoştinţe în situaţii noi — este afectat de gradul în care elevii 
învaţă-pentru-înţelegere (şi învață-cu-înţelegere!). 


Teme de reflecţie individuală 


1. Dacă pentru a concretiza învăţarea pasivă a elevilor au fost folosite verbele A AUZI şi 

A VEDEA, ce verbe aţi folosi pentru a caracteriza învăţarea activă? Altfel spus, ce fac elevii 
când învaţă activ? 

2. Reveniţi la răspunsul pe care l-aţi dat la tema 5 (pag. 8). Puteţi reformula acum acel 
răspuns? 

3. Credeţi că eficienţa demersului activ se poate aplica şi în educaţia adulţilor? Argumentațţi. 


De ce vorbim despre „învăţare interactivă“? 


Fără îndoială, este adevărat că acela care învaţă trebuie să-şi construiască cunoaşterea prin 
intermediul propriei înţelegeri şi că nimeni nu poate face acest lucru în locul său. Dar nu este mai puţin 
adevărat că această construcţie personală este favorizată de interacțiunea cu alții care, la rândul lor, învaţă. 
Altfel spus, dacă elevii îşi construiesc cunoaşterea proprie, nu înseamnă însă că fac acest lucru singuri, 
izolaţi. Să nu uităm că omul este o ființă fundamental socială. Promovarea învăţării active presupune şi 
încurajarea parteneriatelor în învățare. În fapt, adevărata învăţare, aceea care permite transferul achizițiilor 
în contexte noi, este nu doar simplu activă (individual activă) ci INTERACTIVĂ! 

Aspectul social al învăţării a fost reliefat de Jerome Bruner* încă din anii ‘60. El avansează 
conceptul de reciprocitate definit ca „o nevoie umană profundă de a da o replică altcuiva şi de a lucra 
împreună cu alţii pentru atingerea unui obiectiv”. Reciprocitatea este un stimulent al învățării: „Când 
acțiunea comună este necesară, când reciprocitatea este activată în cadrul unui grup în vederea obținerii 
unui rezultat, atunci par să existe procese care stimulează învăţarea individuală şi care conduc pe fiecare 
la o competenţă cerută de constituirea grupului.” (Bruner, 1966) 

Nu numai cercetarea, dar şi experienţele cadrelor didactice cu metodele colaborative evidenţiază 
efectul benefic al interacțiunii elevilor”. Gruparea şi sarcinile în care membrii grupului depind unul de 
celălalt pentru realizarea rezultatului urmărit arată că: 

e elevii se implică mai mult în învăţare decât în abordările frontale sau individuale; 

e odată implicaţi, elevii îşi manifestă dorinţa de a împărtăşi celorlalți ceea ce experimentează, iar 


* Bruner, J., Toward a Theory of Instruction, Harvard University Press, 1966 
7 apud Siberman, M. Active Learning. 101 Strategies to Teach Any Subject, Allyn &Bacon, 1996 

aceasta conduce la noi conexiuni în sprijinul înţelegerii; 
e elevii acced la înțelegerea profundă atunci când au oportunități de a explica şi chiar preda 
celorlalți colegi ceea ce au învăţat. 


Teme de discuţie 


1. În abordarea acestei secţiuni, v-aţi simţit mai relaxat, „mai în siguranţă”, când aţi lucrat 
individual sau în grup? Discutaţi cu alţi colegi și aflați și opiniile lor. 

2. Împărtășiţi colegilor experienţe didactice în care aţi grupat elevii pentru realizarea unei 
sarcini. 

3. Mulţi profesori evită activităţile de grup pe motiv că sunt indisciplinate, „gălăgioase”. 
Dumneavoastră ce părere aveţi? 

4. Cum puteţi grupa elevii? 


lată câteva modalităţi pentru a forma rapid grupuri: 

e cărţi de joc 

Dacă doriți să formaţi grupuri de 4 membri, folosirea cărților de joc este foarte utilă. Veţi folosi 
tot atâtea grupuri de cărți câte grupuri vreți să formaţi. De exemplu, dacă urmează să lucraţi cu 7 grupe, 
amestecați aşii, popii, valeţii, damele, decarii, nouarii, optarii. Elevii urmează să tragă fiecare câte o carte 
şi să se grupeze apoi la masă/ locul de lucru marcat(ă) în prealabil cu una din cele şapte cărți. Se vor 
forma astfel: grupul decarilor, popilor, valeților etc. 


e cartoane cu numere 

Hotărâţi numărul de grupuri şi numărul de membri al fiecărui grup. Scrieţi numerele 
corespunzătoare numărului de grupuri pe tot atâtea cartoane câți membri doriți să fie în fiecare grup. 
Amestecaţi cartoanele numerotate şi cereţi elevilor să tragă câte unul. Vor afla astfel numărul grupului din 
care fac parte. De exemplu, doriți să formaţi 6 grupuri de câte 5 membri. Faceţi 30 de cartoane, câte 5 din 
fiecare din numerele de la 1 la 6. Plasaţi câte un număr de la 1 la 6 pe cele 6 mese sau zone de lucru unde 
elevii se vor regrupa în funcţie de cartonul tras. 


e cartonașe cu diferite simboluri 
Procedaţi ca în cazul cartoanelor cu numere. În locul numerelor însă, folosiţi culori, imagini cu 
flori/ animale, forme geometrice etc. De exemplu, doriţi să formaţi 5 grupuri de câte 6 membri. lată cîteva 
sugestii: 
= Coloraţi câte 6 cartoane din fiecare dintre culorile: roşu, albastru, verde, galben, violet; 
= Desenaţi câte 6 imagini pentru fiecare dintre florile următoare: lalea, ghiocel, trandafir, garoafă, 
margaretă; 
= Decupaţi câte 6 bucăţi din fiecare dintre formele următoare: cerc, pătrat, dreptunghi, paralelogram, 
trapez. 


e puzzle 

Procuraţi jocuri puzzle pentru copii mici (4-6 piese). Folosiţi câte un puzzle pentru fiecare grup. 
Amestecaţi piesele şi lăsaţi elevii să recompună imaginile. Puteţi confecționa chiar dumneavoastră puzzle 
de grupare, prin tăierea unor imagini în tot atâtea bucăţi câți membri doriți să existe în fiecare grup. 
Amestecaţi fragmentele de imagine şi cereți copiilor să recompună pozele. Astfel, se constituie grupele. 
La elevi mai mari se poate realiza un puzzle şi din fragmentarea unei propoziţii cheie/ definiții/ proverb 
etc. Tăiaţi sintagma în tot atâtea fragmente câți membri doriţi să se regăsească într-un grup. 


e „serii“ specifice 
Pornind de la specificul unei discipline puteţi constitui grupele în funcţie de categorii de concepte, 
relaţii, fenomene etc. Pentru constituirea a 5 grupe: 

= Ja limba maternă se pot folosi, de exemplu, personaje literare (de roman, de teatru, masculine, 
feminine, copii); 

= la chimie se pot grupa: metale, nemetale, săruri, baze, acizi; 

= Ja o limbă străină se pot grupa: animale, obiecte de vestimentaţie, hrană, obiecte de mobilier, 
obiecte şcolare. 


Predarea-învăţarea interactivă centrată pe elev 11 


e aniversarea 


Puteţi grupa elevii în funcţie de lunile în care s-au născut. Această distribuţie este inegală şi trebuie 
luată decizia a modului de grupare a lunilor în funcţie de numărul copiilor (de exemplu, un grup al celor 


născuţi în ianuarie şi februarie, 


e materiale de lucru 


un grup al celor născuți în martie etc.) 


Puteţi grupa elevii în funcţie de materialele pe care le distribuiți. Acestea pot avea marcaje de 
papetărie de tipul: fişe de lucru prinse cu clame de diferite culori; fişe de lucru pe hârtii/ cartoane de 
diferite culori; etichete cu diferite simboluri etc. În acest mod, elevii se grupează odată cu distribuirea 


materialelor de lucru în funcție 


de marcajele pe care acestea le conţin. 


Este de remarcat faptul că toate ideile de mai înainte se aplică la gruparea aleatorie a elevilor. În funcție 
de nevoile elevilor şi de obiectivele avute în vedere, gruparea se poate face şi după criterii de diferenţiere 
(stil de învăţare, tip de inteligenţă etc.) 


Pentru gruparea optimă a 
elevilor este deosebit de util un 
mobilier modular. Aranjarea 
meselor se va face în funcţie 
de nevoile de interacţiune 
anticipate de profesor şi, 
evident de spaţiul avut la 
dispoziţie. 

lată câteva scheme de 
aranjare a clasei: 


ODOOOO 


Fig. 1 


gE 

(1 Cl 

Teme de reflecţie individuală 


1. Comparati figurile 1 și 6, figurile 4 și 5, figurile 2 și 3. 
Care credeţi că sunt factorii care conduc la aceste fine 
diferenţe? 

2. Proiectaţi sarcini de lucru în care să grupaţi elevii 
și mobilierul. Puteţi folosi una dintre schemele de 
organizare a spaţiului de lucru din figurile alăturate sau 
alt mod de aranjare care vi se pare potrivit. 

3. Puteţi grupa elevii dacă mobilierul este fix? 

Când nu există posibilitatea de a grupa elevii altfel decât în perechi (de exemplu, datorită 
1. discutarea unui text/ a unei imagini/ a unei sarcini de lucru/ a unei întrebări adresate de cadrul 
didactic; 

2. formularea de întrebări (de adresat profesorului/ învățătorului/ colegilor) referitoare la: o temă de 
lucru în clasă, testarea reacțiilor la un text/ imagine/ document sonor etc. 

„realizarea unui dialog; 

. evaluarea şi/ sau corectarea temei fiecăruia (interevaluarea); 

. rezumarea unei lecții la final de oră; 

„ avansarea unor concluzii; 

„ compararea notițelor; 

. studierea unui caz, realizarea unui experiment sau a unei cercetări. 


Teme de reflecţie individuală (D 


1. Ce avantaje vedeţi la lucrul în grupuri de doi elevi? 

2. Formulaţi o sarcină de lucru realizabilă în perechi. 

3. În lipsa mobilierului modular, elevii se pot grupa câte patru — cei din banca din față 
întorcându-se spre banca din spatele lor. Care dintre activitățile enumerate pentru lucrul în 
perechi pot fi eficiente în asemenea grupuri? 


O AI DAAU 


ATENȚIE! 
Pentru o activitate eficientă în grup, elevii trebuie să se poziționeze astfel încât să se poată vedea unii pe 
alții. Privitul în ochi facilitează comunicarea! 


Ce face profesorul când învăţarea elevilor este activă? 


Teme de reflecţie individuală 


1. Dacă elevii sunt mereu activi, dascălul ce mai face? 

2. În era computerului şi a abordării centrate pe elev mai sunt necesari învățătorii şi/ sau 
profesorii? 

3. Ce calităţi are un bun dascăl? Care sunt trăsăturile unui profesor cu experiență? 

4. În chenarul următor sunt mai multe ipostaze ale dascălului. Alegeţi fiecare câte una. 
Motivaţi alegerea față de colegii de grup. 


DASCĂL MODEL - Profesorul oferă elevului reperele necesare pentru a atinge ţintele propuse. Elevul acceptă 
provocarea și pornește în călătorie alături de învăţător. 

DASCĂL PRIETEN - Profesorul este un prieten la care elevul poate apela atunci când are nevoie. Profesorul 
sprijină, ascultă și ajută elevul. 

DASCĂL CĂLĂUZĂ - În călătoria cunoașterii, profesorul cunoaște reperele și-i prezintă elevului alternativele 
și soluţiile optime pentru atingerea unei ţinte. Relaţia se bazează pe respect reciproc. Învățătorul nu dictează 
răspunsuri, ci oferă direcţii pentru ajungerea la destinaţie. 

DASCĂL MAGICIAN - Pregătirea temeinică a profesorului îi oferă această postură prin care îl îndrumă pe elev 
să folosească obiectele și instrumentele pentru învăţare. 

DASCĂL CONSILIER - Profesorul e cel de la care elevii așteaptă sfatul cel bun. 

DASCĂL MAESTRU - Profesorul oferă imaginea standardelor de cunoaștere și acţiune, îl așteaptă pe elev să 
obțină cunoștinte, abilități, competenţe. 

DASCĂL SUSȚINĂTOR - Profesorul este alături de elevii săi, este sprijin pentru depășirea dificultăţilor 
întâmpinate în învăţare. 

DASCĂL FACILITATOR - Profesorul nu oferă cunoaștere, ci face posibil accesul copilului la cunoaştere. 


8 apud Popenici, Stefan — Pedagogie alternativă, Polirom, 2001 (text adaptat de Vera Elek) 

În şcoala tradiţională, profesorul deţine controlul absolut asupra cunoaşterii şi, prin aceasta, asupra 
evenimentelor clasei, apărând astfel şi o legătură evidentă între disciplina strictă şi adevărul univoc al 
magistrului care ține clasa în mână! În şcoala centrată pe elev, profesorul se estompează, este evanescent, 
căci, doar elevul este miezul problemei! 

Chestiunea este că pentru a avea cu adevărat elevul în centrul demersului, cadrul didactic exercită 
roluri cu mult mai nuanțate. Elevul nu deţine automat locul din centru. Şi chiar dacă, prin prisma 
eficacităţii didactice, modul natural de funcționare a creierului conduce la abordarea centrată pe elev, 
succesul la clasă depinde de competențele profesorului de a crea oportunităţile optime de învăţare pentru 
fiecare elev. Astfel, în funcţie de context, profesorul acţionează mereu — dar adecvat şi adaptat nevoilor 
grupului. 


Cercetătorii au identificat următoarele comportamente fundamentale ale cadrului didactic în 
activitatea instructiv-educativă cu clasa de elevi”. Aşadar, profesorul: 


e planifică activităţile cu caracter instructiv şi educativ, determină sarcinile şi obiectivele pe variate 
niveluri, îşi structurează conținuturile esenţiale şi alcătuieşte orarul clasei etc.; 


e organizează activitățile clasei, fixează programul muncii instructiv—educative, structurile şi 
formele de organizare. Cousinet a atribuit educatorului sarcina de a constitui şi determina climatul 
şi mediul pedagogic; 


e comunică informațiile ştiinţifice, seturile axiologice sub forma mesajelor, stabileşte canalele de 
comunicare şi repertoriile comune. De altfel, activitatea educativă implică şi un dialog perpetuu 
cu elevii ilustrat prin arta formulării întrebărilor, dar şi prin libertatea acordată elevilor în 
structurarea răspunsurilor. Dialogul elev—profesor necesită un climat educaţional stabil, deschis şi 
constructiv; 


e conduce activitatea desfăşurată în clasă, direcționând procesul asimilării, dar şi al formării 
elevilor prin apelul la normativitatea educatională. Durkheim defineşte conduita psihopedagogică 
a educatorului prin intermediul noţiunii de „dirijare“ care facilitează elaborarea sentimentelor şi a 
ideilor comune; 


e coordonează, în globalitatea lor, activităţile instructiv-educative ale clasei, urmărind în 
permanență realizarea unei sincronizări între obiectivele individuale şi acelea comune ale clasei, 
evitând suprapunerile ori risipa şi contribuind la întărirea solidarității grupului; 


e îndrumă elevii pe drumul cunoaşterii prin interventii punctuale adaptate situaţiilor respective, 
prin sfaturi şi recomandări care să susțină comportamentele şi reacțiile elevilor; 


e motivează activitatea elevilor prin formule de întăriri pozitive şi negative; utilizează aprecierile 
verbale şi reacţiile nonverbale în sprijinul consolidării comportamentelor pozitive; orientează 
valoric prin serii de intervenţii cu caracter umanist tendinţele negative identificate în conduitele 
elevilor; încurajează şi manifestă solidaritate cu unele momente sufleteşti ale clasei; 


e consiliază elevii în activităţile şcolare, dar şi în cele extraşcolare, prin ajutorare, prin sfaturi, prin 
orientarea culturală şi axiologică a acestora. Un aport deosebit îl are intervenţia educatorului în 
orientarea şcolară şi profesională, dar şi în cazurile de patologie şcolară; 


e controlează elevii în scopul cunoaşterii stadiului în care se află activitatea de realizare a 
obiectivelor precum şi nivelul de performanţă al acestora. Controlul nu are decât un rol reglator şi 
de ajustare a activităţii şi atitudinii elevilor; 


e evaluează măsura în care scopurile şi obiectivele dintr-o etapă au fost atinse prin instrumente 
de evaluare sumativă, prin prelucrări statistice ale datelor recoltate şi prin elaborarea sintezei 
aprecierilor finale. Judecăţile valorice pe care le va emite vor constitui o bază temeinică a 
procesului de caracterizare a elevilor. 


” text adaptat după Iucu, Romiţă, Managementul şi gestiunea clasei de elevi, material prezentat la Şcolile de vară ale Centrului Educaţia 2000+, 
în 2001 

Temă de reflecţie individuală 


Împărţiţi o foaie în jumătate. În stânga ei notaţi un pasaj sau o imagine care v-a impresionat 
din textul anterior (de exemplu, pentru că v-a amintit o experienţă personală), pentru 

că sunteţi în dezacord cu autorul în respectiva privinţă sau pentru că vi se pare relevant. 

În dreapta, explicati de ce l-aţi notat, formulaţi eventual o întrebare pe care s-o adresati 
mentorului în legătură cu fragmentul respectiv. 


De fapt, profesorul pendulează între diferite roluri asumate. În schema” de mai jos este arătat un 


registru variat de asemenea roluri. Gradul de activizare al elevilor cât şi multitudinea interacțiunilor din 
clasă creşte de la stânga la dreapta. 


ROLURILE PROFESORULUI 


controlor | corector | organizator | iniţiator | participant | tutore resursă 


Activitatea elevului şi numărul interacțiunilor 


= + +++ 


Teme de reflecţie individuală (D 


1. Ce maniere de a grupa elevii ați mai folosit pe parcursul carierei didactice? Ce alte maniere 


de grupare aţi experimentat pe parcursul cursurilor de formare [iniţială sau continuă)? 
Împărtășiţi experienţele pe care le-aţi avut. 

2. Reveniţi la tabelul (Știu — Vreau să știu — Am învăţat) în care ați completat primele două 
coloane. Ca urmare a experienţelor de învăţare prilejuite de această secvenţă, completaţi 
ultima coloană („Am învăţat“). 

„Schiţaţi un plan de acțiune pentru a determina elevii să fie activi la ora dumneavoastră. 

4. Reflectaţi asupra următoarei afirmaţii: Profesorul cu experiență este un profesor „mai 

învăţat” prin aceea că pe parcursul activităților cu elevii și-a aprofundat achiziţiile de 


w 


specialitate și acelea didactice. Altfel spus, a învăţat cu ajutorul elevilor pe care i-a învățat! 


5. Scrieţi în maxim 5 minute despre o achiziţie dobândită pe parcursul acestui capitol și 
formulati o întrebare adresată autorilor sau mentorului. 


10 schemă adaptată după Ghid metodologic pentru aplicarea programelor din aria curriculară Limbă şi comunicare, MEC-CNC, Editura Aramis, 
2002, pag. 113. 

CAPITOLUL Anticiparea interactivă 


Avem o programă școlară — ce facem cu ea? 


Temă de discuţie în grup 0) 


Studiaţi programe şcolare şi identificaţi elementele care plasează elevul în centrul propriei 

formări. 

e Ce sunt obiectivele de referinţă? De ce sunt formulate ele din perspectiva „capabilităţilor” 
elevului? De ce sunt obiectivele de referință elemente obligatorii ale programei? 

e Ce sunt competentele specifice? Dar ce sunt activitățile de învățare? Care este relaţia dintre 
obiectivele de referință şi activităţile de învăţare? 

e De ce sunt activităţile de învăţare cu titlu de „exemple” în programă? Ce alte activităţi de 
învăţare aţi construit în vederea atingerii diverselor obiective de referință pe parcursul 
anilor de aplicare a programei? Activităţile de învăţare pe care le derulați cu elevii în clasă 
sunt inventate pe loc sau le pregătiţi din timp? 


Ha 
| 


Actualele programe şcolare au fost dezvoltate în spiritul noii paradigme educative centrate pe cel 
care învaţă. 

Noile documente curriculare se deosebesc fundamental de vechile programe analitice nu numai 
din perspectiva filosofiei educaţiei sau a politicilor, dar şi a demersurilor practice pe care profesorul/ 
învățătorul trebuie să le adopte. Să considerăm următorul tabel comparativ: 


Programa analitică Curriculum școlar 


Prin listarea capitolelor materiei, prescrie informaţiile Prezintă o listă de competenţe pe care elevul trebuie 
pe care profesorul/ învățătorul le prezintă și elevul le să le dobândească și o listă de conţinuturi ca bază de 


sn 


„învață”. operare pentru formarea competențelor. 


Prescrie ordinea și alocarea temporală a informațiilor Lasă la latitudinea profesorului sau a învățătorului, 
de predat. ordinea și ritmul parcurgerii materiei din perspectiva 
racordării la grupul de elevi. 


Implică programarea instruirii. Face necesară proiectarea instruirii. 


În trecut, pregătirea pentru activitatea la clasă era percepută ca o formalitate — programa dădea 
ordinea şi ritmul de parcurgere a materiei, manualul unic relua în capitolele sale această ordine şi oferea 
exemple pentru asimilarea materiei. Planificările erau dictate de birocraţie şi, indiferent de rubricația 
cerută de inspectorul şcolar, se reduceau la prevederile standard ale programei analitice. Evident că 
dincolo de această birocraţie consumatoare de timp, dascălii serioşi şi-au anticipat orele din perspectiva 
proiectării moderne, centrate pe nevoile elevilor. 

Astăzi, proiectarea didactică este însă o necesitate. 


Temă de discuţie în grup 0) 


Organizaţi o dezbatere cu acest subiect: Proiectarea didactică este astăzi o necesitate. 
Pentru regulile dezbaterii consultaţi Capitolul 3, secţiunea 2, pagina 49. 

Temă de reflecţie individuală 


Sunteţi invitaţi să citiți activ şi pragmatic, textul următor (adaptat din Partea a Il-a a Ghidurilor 
metodologice de aplicare a programelor şcolare, MEC-CNC, 2001-2002). În timpul lecturii, 
faceţi marcaje pe text, astfel: 

- cunoştinţele confirmate de text, prin semnul [v] 

- cunoştinţele infirmate/ contrazise de text, prin semnul [-] 

- cunoştinţele noi, neîntâlnite până în momentul lecturii, prin semnul [+] 

- cunoştinţele incerte, confuze, care merită să fie cercetate, prin semnul [?] 
După lectură, treceţi informaţiile într-un tabel, astfel: 


Discutaţi apoi cu membrii grupului sintezele obţinute. 


Întrucât programele şcolare centrate pe obiective nu mai asociază conţinuturilor în mod univoc o 
alocare temporală şi o anumită succesiune, prescrise fără drept de apel, rolul profesorului/ învățătorului 
abilităţile create elevilor sporeşte, de asemenea. 

În aceste condiţii este necesar ca profesorul/ învățătorul să aibă o imagine de ansamblu bine 
conturată asupra întregului curriculum alocat unui an de studiu. Considerăm că identificarea unor teme 
majore şi organizarea conținuturilor în jurul acestora oferă o astfel de imagine într-o manieră mult mai 
clară decât enumerarea unei succesiuni de lecţii. De aici, opţiunea pentru organizarea procesului de 
învățământ în unități de învățare. 

O unitate de învăţare reprezintă o structură didactică deschisă şi flexibilă, care are următoarele 
caracteristici: 

e determină formarea la elevi a unui comportament specific, generat prin integrarea unor obiective 

de referință; 

e este unitară din punct de vedere tematic; 

e se desfăşoară în mod sistematic şi continuu pe o perioadă de timp; 

e subordonează lecţia ca element operațional; 

e se finalizează prin evaluare. 


Proiectarea demersului didactic este acea activitate desfăşurată de învăţător/ profesor care constă 
în anticiparea etapelor şi a acţiunilor concrete de realizare a predării. Proiectarea demersului didactic 
presupune: 

e lectura avizată a programei, 

e planificarea calendaristică, 

e proiectarea secvenţială (a unităţilor de învăţare sau a lecţiilor). 


Lectura avizată a programei 

În contextul noului curriculum, conceptul central al proiectării didactice este demersul didactic 
personalizat, iar instrumentul acestuia este unitatea de învăţare. Demersul didactic personalizat exprimă 
dreptul profesorului — ca şi al autorului de manual — de a lua decizii asupra modalităţilor pe care le 
consideră optime în creşterea calității procesului de învățământ, respectiv, răspunderea personală pentru a 
asigura elevilor un parcurs şcolar individualizat, în funcție de condiţii şi cerinţe concrete. Noul Curriculum 
național accentuează faptul că documentele de proiectare didactică sunt documente administrative care 
asociază într-un mod personalizat elementele programei — obiective de referință, conţinuturi, activităţi de 
învăţare — cu alocarea de resurse (de timp şi materiale) considerată optimă de către profesor pe parcursul 
unui an şcolar. 

În acest sens, programa şcolară — element central în realizarea proiectării didactice — nu este privită 
ca „tabla de materii“ a manualului sau ca un element de îngrădire pentru profesor. Ea reprezintă un 
document reglator în sensul că stabileşte obiective, adică ţintele ce urmează a fi atinse prin intermediul 
activităţii didactice. Programa se citeşte „pe orizontală“, în succesiunea următoare: 

Obiectiv ——> Obiectiv 0 ————_ : > Activităţi 
Lhd Contținuturi Ata 
cadru «—  —— dereferință — — ——  —— de învăţare 


În programa şcolară, fiecărui obiectiv cadru îi sunt asociate obiective de referință. Atingerea 
obiectivelor de referință se realizează cu ajutorul conţinuturilor care se regăsesc în ultima parte a 
programei. Învăţătorul/ profesorul poate opta pentru folosirea activităţilor de învățare recomandate 
prin programă sau poate propune alte activităţi adecvate condiţiilor concrete din clasă (exemplele din 
programă au caracter orientativ, de sugestii, şi nu implică obligativitatea utilizării numai a acestora în 
procesul didactic). 


Planificarea calendaristică orientativă 

În contextul noului curriculum, planificarea calendaristică este un document administrativ care 
asociază într-un mod personalizat elemente ale programei (obiective de referință şi conținuturi) cu 
alocarea de timp considerată optimă de către învăţător/ profesor pe parcursul unui an şcolar. 

În elaborarea planificărilor, recomandăm parcurgerea următoarelor etape: 

1. Realizarea asocierilor dintre obiectivele de referință şi conţinuturi; 

2. Împărţirea în unităţi de învăţare; 

3. Stabilirea succesiunii de parcurgere a unităţilor de învăţare; 

4. Alocarea timpului considerat necesar pentru fiecare unitate de învăţare, în concordanţă cu 

obiectivele de referință şi conținuturile vizate. 


Planificările pot fi întocmite pornind de la următoarea rubricaţie: 


Scala RR a A IN Profesoara EL RE 
Disciplina Clasa/ Nr. ore pe săpt./ Anul 


Planificarea calendaristică orientativă 


Unitatea de Obiective Conţinuturi Număr ore Săptămâna Observaţii 
învățare de referință/ alocate 

competențe 

specifice 


În acest tabel: 

Unităţile de învăţare se indică prin titluri (teme) stabilite de către profesor; 

În rubrica Obiective de referință/ competenţe specifice se trec numerele de ordine conform 
programei şcolare; 

Conținuturile selectate sunt cele extrase din lista de conţinuturi a programei. 

Numărul de ore alocate se stabileşte de către învăţător/ profesor în funcţie de experienţa acestuia 
şi de nivelul de achiziţii ale elevilor clasei. 

Întregul cuprins al planificării are valoare orientativă, eventualele modificări determinate de 
aplicarea efectivă la clasă putând fi consemnate în rubrica Observaţii. 

O planificare anuală!! corect întocmită trebuie să acopere integral programa şcolară la nivel de 
obiective de referință şi conținuturi. 


Proiectarea unei unităţi de învăţare 
Elementul generator al planificării calendaristice este unitatea de învăţare. Prin urmare, propunem 
mai jos proiectarea la nivelul acestora ca următoare etapă a organizării demersului didactic. 


"! În interiorul planificării anuale se poate face o demarcaţie între semestre. Practic, separarea între primul şi cel de al doilea semestru este vizibilă 
prin numărul săptămânii. 

Proiectul unei unități de învăţare poate fi întocmit pornind de la următoarea rubricaţie: 


Școală A taia catina Profesor: .......mcee ara a ierant 
Disciplina css pe colt date aaa a Clasa/ Nr. ore pe săpt./ Anul 
Unitatea de învățare ...........ce nenea eee 

Nr. ore alocate .......... 


Conţinuturi Obiective de Activități Resurse Evaluare 
(detalieri) referinţă / de învăţare 

competenţe 

specifice 


Pentru acest tabel: 

* în rubrica referitoare la Conţinuturi apar inclusiv detalieri de conținut necesare în explicitarea 
anumitor parcursuri, respectiv în cuplarea lor la baza proprie de cunoaştere a elevilor; 

e în rubrica Obiective de referinţă/ competenţe specifice se trec numerele de ordine înscrise în 
programa şcolară; 

e Activităţile de învăţare pot fi cele din programa şcolară, completate, modificate sau chiar 
înlocuite de altele, pe care învățătorul/ profesorul le consideră adecvate pentru atingerea 
obiectivelor propuse; 

e rubrica Resurse cuprinde specificări de timp, de loc, forme de organizare a clasei etc.; 

* în rubrica Evaluare se menţionează instrumentele aplicate la clasă; 

e totodată, finalul fiecărei unități de învăţare presupune evaluare sumativă. 


Şi cu proiectul de lecţie cum rămâne? 

Din perspectiva profesorului, proiectul de lecţie — conceput ca document separat — este recunoscut 
ca o formalitate consumatoare de timp şi energie. Proiectul unei unităţi de învăţare conţine suficiente 
elemente pentru a oferi o imagine asupra fiecărei ore. Ca urmare, în tabelul care sintetizează proiectarea 
unității de învăţare se pot delimita prin linii orizontale (eventual punctate) spaţiile corespunzătoare unei 
ore de curs. Astfel, pentru fiecare lecţie, proiectul unităţii de învăţare oferă date referitoare la elementele 
de conţinut şi obiectivele de referință/ competențele specifice vizate la care se raportează anumite 
activități de învăţare; totodată sunt indicate resurse materiale, forme de organizare a clasei etc., pentru 
fiecare activitate precum şi instrumente de evaluare necesare la nivelul lecţiei (orei). 

Lecţia este înțeleasă ca o componentă operațională (Cum?) pe termen scurt a unităţii de învăţare. 
Dacă unitatea de învăţare oferă înţelegerea procesului din perspectivă strategică, lecţia oferă înțelegerea 
procesului din perspectivă operativă. Proiectul unităţii de învăţare trebuie să ofere o derivare simplă a 
lecţiilor componente. Ca urmare, trecerea de la unitatea de învăţare — o entitate supraordonată — la o lecţie 
componentă trebuie să permită o „replicare“ în acelaşi timp funcțională (De ce?), structurală (Cu ce?) şi 
operațională (Cum?) a unităţii de învăţare, la o scară temporală mai mică şi într-un mod subordonat. Acest 
mod de tratare orientată către scopuri precise caracterizează organizarea atât a unităţii de învăţare, cât şi 
a lecţiei. 


Sugestii pentru proiectare“ — Interogaţii utile 


Proiectarea didactică presupune o succesiune de operaţii având ca ţintă obiectivele de referință/ 
competențele specifice. In acest context, este utilă o abordare interogativă, după modelul investigatorului 
perfect! In schema următoare aveţi întrebările şi răspunsurile generice pentru proiectare. 


: 3 Cât s-a 
De ce voi face? Ce voi face? Cum voi face? r 
realizat? 


Identificarea i Determinarea Stabilirea 
se dei Selectarea Analiza ela A 
obiectivelor/ activităților de instrumentelor 


conţinuturilor resurselor sine 
competenţelor învățare de evaluare 


12 Texte preluate din Leahu, I., Ghid metodologic de proiectare a activităţii didactice la Ştiinţele naturii, Clasele a V-a — a VI-a, MEC-CNC, 
Aramis, 2002 

Mai specific, întrebările se structurează astfel: 


De ce voi face? De ce este valoroasă pentru elevi această temă? 
Cum se leagă de experienţa lor personală și de interesele lor? 
Ce vor fi capabili să facă elevii în timp scurt, prin învățarea temei? 
Ce le va permite elevilor să facă sau să înţeleagă în viitor? 
Ce ocazii de reflecţie le oferă elevilor această temă? 
Cum îi va pregăti pe elevi, pentru a afla mai mult și a înțelege mai bine această 
disciplină? 
Ce voi face? Ce cunoștințe cuprind conținuturile selectate? 
Care dintre ele au legătură cu obiectivele de referinţă stabilite? 
Care dintre ele sunt necesare și suficiente pentru scopul stabilit? 
Ce cunoștințe vor fi explorate de elevi și care transmise de mine? 
Ce aspecte ale temei invită pe elevi la continuarea investigaţiilor sau la un alt tip de 
acțiune, după predarea lecţiei? 
Cu ce voi face? Cum se leagă tema de ceea ce am predat sau voi preda mai departe? 
Cum se așază tema pe deprinderile pe care elevii și le-au format deja? 
Ce trebuie să știe și să poată face elevii, pentru a învăța această lecție? 
Ce alte unităţi de conţinut ar mai fi potrivite să completeze tema? 
Cum poate fi examinată tema la nivelul ariei curriculare? 
Cum voi face? Cum poate fi folosită tema pentru a dezvolta abilitățile de comunicare, analiză și 
investigaţie care să poată fi folosite pentru alte teme? 
Cum poate fi ales sau aranjat conţinutul temei, pentru a stimula o gamă largă de 
răspunsuri personale? 
Care sunt câteva dintre problemele importante interpretabile sau care pot invita elevii la 
exprimarea punctului de vedere propriu? 


Cât s-a realizat? Ce dovezi vor exista că elevii au învăţat ceva din conţinutul lecţiei? 
Ce procese de gândire, strategii de învăţare și procese de grup ne așteptăm să observăm 
la elevi? De unde știm că elevii le folosesc? 
Ce pot realiza elevii, pentru a demonstra că au atins obiectivele? 
Care este specificul grupului de elevi pentru care proiectez evaluarea? 
Pentru ce tipuri de evaluare optez, în ce scop și când? 
Cum voi proceda, astfel încât evaluarea să fie valide? 
Cum voi folosi datele, pentru a asigura progresul fiecărui elev? 


Temă de reflecţie individuală 0) 


Realizaţi o planificare calendaristică în spiritul achiziţiilor dobândite în acest capitol. 

Realizaţi proiectarea unei unități de învăţare în spiritul achiziţiilor dobândite în acest capitol. 
Consultaţi-vă cu mentorul și/ sau colegii pe parcursul elaborării documentelor. 

În Anexe (pag. 78), puteti consulta două exemple de proiecte de unităţi de învăţare. 


Stereotipii păguboase legate de procesul proiectării 


Formalismul 

Cel mai păgubos clişeu al proiectării este tratarea formală a acestui demers absolut necesar în 
condiţile unui curriculum flexibil, care nu impune o tratare rigidă a conţinuturilor învățării. În trecut, 
planificările erau formale căci ele reluau fără variaţiuni prevederile programei analitice (temă, număr de 
ore) şi ordinea prestabilită a capitolelor din manualul unic. Singurul element de context local era data din 
calendar (la nivelul ţării însă, această dată nu avea cum să varieze cu mai mult de o săptămână — zece 
zile, iar dacă acest lucru se întâmpla, însemna că profesorul nu şi-a făcut datoria. Planificarea şi proiectul 
de lecţie erau redactate doar de formă pentru a face pe plac directorului/ inspectorului şcolar. Dacă 
programa analitică obliga fiecare clasă de elevi să parcurgă în acelaşi ritm un decupaj unic al disciplinei, 
curriculumul şcolar actual oferă cadrelor didactice posibilitatea să se adapteze specificităţii clasei. Aşadar, 
azi, proiectarea este absolut necesară, caci în absenţa ei şi a rigidității manualului unic, demersul didactic 
devine întâmplător atât prin raportare la curriculum, cât şi la nivelul şi nevoile elevilor. Din păcate, 

spaima de director/ inspector şcolar este încă factor hotărâtor în realizarea unor documente formale care 
nu au nicio legătură cu activitatea de proiectare. Copierea planificării de anul trecut şi doar schimbarea 
datelor pentru aducerea la zi, transcrierea categoriilor de activităţi de învăţare ca atare din listele oferite de 
programe, fără a le regândi din perspectiva specificităţii temei sau a clasei, completarea rubricilor (copy / 
paste) (de exemplu, în coloana de Evaluare apar de sus până jos toate modalităţile de evaluare cu putință) 
reprezintă acţiuni de trecut la rubrica AŞA NU. 


Lipsa corelării între componentele proiectării 

Am aflat mai înainte că activitatea de proiectare este jalonată de o serie de întrebări care sunt 
corelate. Prin urmare, şi răspunsurile trebuie să fie în corelare. Dacă respectăm programa şi centrăm 
demersul pe obiective/ competenţe atunci, pentru ţintirea acestora, activităţile propuse trebuie să fie în 
corelaţie, la fel şi resursele necesare derulării acestora şi conținuturile care constituie baza de operare. 

Din această perspectivă, unei ţinte propuse (obiectiv/ competenţă) trebuie să îi fie corelată cel puțin 
o activitate care concură la atingerea sa. Dacă dorim să ajungem de la Bucureşti la Ploieşti, putem alege 
DNI sau varianta prin Buftea. Drumul din metafora oferită corespunde activităţii de învăţare pentru a 
atinge ţinta dorită. 

Nu este posibil însă ca pentru mai multe ţinte să fie propusă o singură activitate. În primul rând, 
este dificil să ating mai multe ţinte deodată (e o pretenție de Croitoraşul cel viteaz, ori ştim că aceasta este 
o ficțiune). Totodată, este imposibil să urmez o singură cale pentru a ajunge la mai multe destinaţii. Este 
ca şi cum aş spune că de la Bucureşti merg pe DNI şi la Braşov, şi la Buzău (de la Braşov pot ajunge la 
Buzău, dar părăsesc DNI, urmând alt drum). 


Accentul pe continuturi 

Au apărut modele de proiectări în care este înscrisă mai întâi coloana obiectivelor/ competențelor 
apoi conținuturile şi apoi activităţile, resursele, evaluarea. În aceste tabele, activităţile devin legate de 
conținuri. Poziționarea denotă un demers magistral centrat pe asimilarea de informații. Ori, am vazut 
mai înainte, interesează instrumentarea elevului cu abilităţi de operare cu informaţia. Dacă se doreşte 
menținerea demersului didactic în paradigma centrată pe elev şi achizițiile acestuia, atunci activităţile 
trebuie să ținteasca obiectivele/ competențele şi nu conținuturile. 


Absența contextualizării învățării 

În realizarea activităţii de proiectare, o abordare axată pe parcurgerea manualului va conduce la 
învăţarea livrească, fără adaptare la cultura şi experienţele de învăţare ale elevilor. Este de necontestat 
faptul că manualul este o resursă valoroasă, dar pentru a profita din plin de ea este necesară 
contextualizarea învăţării prin relaționarea acesteia la evenimentele reale ale existenţei clasei, la 
preocupările grupului şi ritmurile fiecărui elev. Din această perspectivă, nu este rea inspiraţia din exemple 
de proiecte, activităţi din manual cu condiţia de a fi realizată adecvarea la pulsul pieţei serviciilor 
educaționale concrete din clasă. 

Oferim în continuare un proiect de unitate de învăţare adaptat după Ghidul metodologic pentru 
aplicarea programei de geografie (CNC, 2001) care valorizează interesele de explorare ale elevilor dintr-o 
clasă cu predare intensivă a limbii engleze (proiectele derulate la limba straină şi parteneriatele cu elevi 
din străinatate fac demersul următor profitabil din punct de vedere cognitiv). 

Proiectul unei unităţi de învăţare 
Clasa a VIII-a 
Nr. ore: 2 ore/ săptămână 
Unitatea de învăţare: Carpaţii şi Depresiunea colinară a Transilvaniei (II) 
Nr. ore alocate: 6 


Caractere - exerciţii de localizare pe hartă a lanţului - activitate Harta observarea 
generale carpatic frontală Europei sistematică 
- exerciţii de identificare a unor aspecte - activitate a elevilor 
specifice (în texte literare istorice, sursele în grup Harta 
mass-media) României 
- exerciţii de localizare a elementelor - activitate 
specifice (limite, vârfuri, diviziuni majore) individuală | Atlas 
- participarea la o colectă de idei geografic 
referitoare la conţinutul unui ghid turistic frontal Anunţarea 
„România - Carpaţii” Fișe de proiectului 
lucru 


Carpaţii ; - propunerea de liste pentru cuprinsul - activitate Profile de 
Orientali Ghidului turistic frontală relief autoevaluare 
- exerciții de identificare e elementelor 
geografice pe hărți - activitate | Caiet 
- exerciţii de localizare pe un suport dat individuală | special 
(limite, vârfuri, subunități de relief, forme 
deosebite) - activitate 
- analiza localizării elementelor geografice | în grup 
(tipuri de relief: glaciar, vulcanic, carstic) 
- exerciţii de selectare a denumirilor - activitate 
esenţiale în grup 
- exerciţii de identificare a patru elemente | -activitate 
specifice pentru fiecare grupă de munţi frontală Proiect — 1b 


Carpații - exerciții de identificare a numelor proprii | - activitate Reviste Proiect — 2a 
Meridionali și termenilor geografici specifici în texte și | în grup 

pe suporturi cartografice Albume 

- exerciţii de localizare pe hartă (limite, - activitate | foto 

vârfuri, diviziuni) frontală 

- transpunerea informaţiilor pe suporturi 

cartografice (exerciții de amplasare pe - activitate 

suport cartografic a masivelor cu relief individuală Proiect 2b 

glaciar/ carstic, pasuri, vârfuri) 


Carpaţii ; - exerciții de localizare pe suport dat - activitate itemi cu 
Occidentali (limite, vârfuri, diviziuni) individuală suport 

- exerciții de selectare a denumirilor - activitate cartografic 

esențiale individuală 

- exerciții de observare dirijată și - activitate 

analiză (grad de fragmentare repartiția în grup 

altitudinilor, alcătuire geologică, forme de 

relief carstic) 

- exerciţii de identificare a formelor de - activitate 

deteriorare a mediului în regiunile cu în grup 

turism intensiv/ industrie dezvoltată Proiect 3 


Depresiunea ; - exerciții de identificare a faptelor - activitate 
colinară a specifice în sursele de informație în grup 
Transilvaniei (localizare, terminologie, denumiri) 
- exerciții de prezentare structurată a 
elementelor ce caracterizează orizontul - activitate 
local (dacă este cazul) în grup 
- activitate de finalizare a Ghidului 
Proiect 4 


Evaluare . - Prezentarea proiectelor printr-un tur - activitate 
al galeriei urmat de o discuţie frontală 


* celelalte OR se evaluează pe parcursul derulării UI 

Etapele proiectului 

0. Anunţarea proiectului de grup: un Ghid turistic (sub forma unei broşuri de prezentare) — 
România: Carpaţii. Exerciţiu de reflecţie asupra posibilului cuprins al Ghidului. 

la. Elaborarea unei liste cu elementele de conţinut ale Ghidului. 

1b. Selectarea unor aspecte geografice de inclus în Ghid. 

2a. Identificarea unor date/ aspecte/ imagini relevante pentru Ghid. 

2b. Realizări de reprezentări cartografice pentru Ghid. 

3. Selectarea aspectelor geografice referitoare la ultima grupa de munţi. Asamblarea provizorie 
a intrărilor de Ghid redactate în etapele anterioare. 

4. Finalizarea Ghidului — verificarea acurateţei şi a relevanţei informaţiilor. Rafinarea formei 
grafice. 


Criterii de evaluare 


2.2 Interpretarea 
informaţiilor 
cartografice 


2.1 Analiza 
repartiţiei spațiale 


3.1 Folosirea 
denumirilor de bază 
în contexte variate 


1.1 Localizarea 
corectă 


3.2. Aplicarea 
terminologiei 
generale la 
realitatea 
înconjurătoare 


Aspectele 
cartografice de bază 
sunt analizate . 


Suportul cartografic 
al ghidului este 
acceptabil. 


Cea mai mare 
parte a textului 
ghidului este corect 
redactată. 


Ghidul conţine 
aspectele 
geografice de bază. 


Broșura este lizibilă 
atât din punct de 
vedere iconic, cât și 
textual. 


Majoritatea 
aspectelor sunt 
analizate. 


Suportul cartografic 
al ghidului este 
relevant. 


Textul ghidului este 
clar și corect. 


Ghidul conţine 
aspectele 
geografice 
relevante. 


Broșura este îngrijit 
redactată atât din 
punct de vedere 
iconic, cât și textual. 

Majoritatea 
aspectelor sunt 
interpretate. 


Suportul cartografic 
este pertinent. 


Textul Ghidului 
este clar, corect și 
prietenos pentru 
cititor. 


Ghidul conţine 
aspectele 
geografice 
pertinente. 


Broșura este 
atrăgător redactată 
atât din punct de 
vedere iconic, cât și 
textual. 


Interpretarea 
aspectelor 
cartografice 
selectate este 
originală. 


Suportul cartografic 
este original 
prezentat. 


Textul este 
prezentat corect, 
atrăgător și original. 


Aspectele 
geografice esenţiale 
sunt original 
prezentate. 


Prezentarea iconică 
și textuală este 
originală. 

CAPITOLUL Inventar metodologic 
interactiv 


Temă de reflecţie individuală 0) 


Care sunt metodele dumneavoastră preferate? Profesorul are nevoie de Metodă sau de 
metode? 

Aţi observat în capitolul anterior că „metoda” nu apare ca o intrare specială în rubricaţia 
proiectului de învăţare, deși se accentuează necesitatea răspunsului la întrebarea CUM?. 
Acest răspuns este dat în termeni de „activităţi de învăţare”. Într-o abordare modernă, 
profesorul/ învățătorul se preocupă de crearea de ocazii de învăţare pentru elevii săi. În acest 
context, metodele pe care le va folosi sunt mijloacele prin care sunt configurate activităţile 
de învăţare ale elevilor. În absenţa unui inventar metodologic interiorizat (adică bine învăţat, 
mobil, gata de a fi aplicat și transferat în situaţii noi), activitățile elevilor nu pot fi anticipate 
interactiv și, cu atât mai puţin, declanșate pe parcursul orelor. 


3.1. Metodologia: de la tradiţie la inovaţie 


Prelegerea — o perspectivă modernă 
Prelegerea este fără îndoială cea mai frecventă alegere într-o abordare didactică tradițională. În 
acest sens, este tipică imaginea profesorului la catedră (sau la tablă), care vorbeşte elevilor aşezaţi cuminţi 
în bancă şi (ei ascultă sau scriu după dictare). Am văzut că această abordare este foarte puţin eficientă 
pentru învăţare (a se vedea cercetările menționate în cap. 1). 
Cu puţină „sare şi piper” prelegerea poate fi recondiţionată însă, şi introdusă într-un demers didactic 
modern, centrat pe achiziţiile elevului. Din această perspectivă, dascălul trebuie să se preocupe de: 
1. stimularea interesului elevilor prin: 
e intrarea în prelegere prin intermediul unei glume, poveşti, imagini captivante şi în deplină relație 
e cu ceea ce urmează să fie predat prin intermediul prelegerii; 
e prezentarea unei probleme/ unui studiu de caz pe care se focalizează prezentarea; 
e lansarea unei întrebări incitante (astfel încât elevii să fie atenţi la prelegere pentru a afla 
răspunsul). 
2. aprofundarea înţelegerii elevilor prin: 
e folosirea de exemple şi analogii pe parcursul prezentării (pe cât posibil, cu trimiteri la viața reală); 
e dublarea verbalului cu alte coduri — oferirea de imagini, grafice şi alte materiale ilustrative; 
folosirea limbajului corporal. 
3. implicarea elevilor pe parcursul prelegerii prin întreruperea prelegerii: 
e pentru a incita elevii la a oferi exemple, analogii, experiențe personale; 
e pentru a da răspunsuri la diferite întrebări; 
e pentru a efectua o sarcină scurtă care clarifică diverse poziţii enunțate. 
4. evitarea unui punct final la final! 
e încheierea prelegerii prin intermediul unei probleme/ aplicaţii care urmează să fie rezolvate de 
elevi; 
e solicitarea elevilor pentru a rezuma cele prezentate sau pentru a concluziona. 


Temă de reflecţie individuală 0) 


Dacă sunteţi partizan al prelegerii, faceți un plan al următoarei lecţii în care să ţineţi seama de 
reperele furnizate mai sus, în vederea eficientizării învăţării elevilor. 

Brainstorming” 

Brainstorming-ul (sau asaltul de idei) reprezintă formularea a cât mai multor idei — oricât 
de fanteziste ar putea părea acestea — ca răspuns la o situație enunțată, după principiul „cantitatea 
generează calitatea“. Conform acestui principiu, pentru a ajunge la idei viabile şi inedite este necesară o 
productivitate creativă cât mai mare. 

O asemenea activitate presupune o serie de avantaje: 

- implicarea activă a tuturor participantilor; 

- dezvoltarea capacității de a trăi anumite situații, de a le analiza, de a lua decizii privind alegerea 
soluției optime; 
exprimarea personalității; 
eliberarea de prejudecăți; 

- exersarea creativității şi a unor atitudini deschise la nivelul grupului; 

- dezvoltarea relațiilor interpersonale, prin valorizarea ideilor fiecăruia (şi, în consecință, prin 

întelegerea calităților celor din jur); 

- realizarea unei ambiante pline de prospețime şi de emulație. 

Pentru derularea optimă a unui brainstorming se pot parcurge următoarele etape: 

1. Alegerea temei şi a sarcinii de lucru. 

2. Solicitarea exprimării într-un mod cât mai rapid, în fraze scurte şi concrete, fără cenzură, a 
tuturor ideilor — chiar trăznite, neobişnuite, absurde, fanteziste, aşa cum vin ele în minte legate 
de rezolvarea unei situaţii—problemă conturate. Se pot face asociații în legătură cu afirmaţiile 
celorlalți, se pot prelua, completa sau transforma ideile din grup dar, sub nici un motiv, nu se vor 
admite referiri critice. Nimeni nu are voie să facă observații negative. 

.. Înregistrarea tuturor ideilor în scris (pe tablă, flipchart). 

Anunţarea unei pauze pentru aşezarea ideilor (de la 15 minute până la o zi). 

5. Reluarea ideilor emise pe rând şi gruparea lor pe categorii, simboluri, cuvinte cheie, imagini 
care reprezintă diferite criterii etc. 

6. Analiza critică, evaluarea, argumentarea, contraargumentarea ideilor emise anterior, la nivelul 
clasei sau al unor grupuri mai mici. 

7. Selectarea ideilor originale sau a celor mai apropiate de soluţii fezabile pentru problema supusă 
atenţiei. În această etapă se discută liber, spontan, riscurile şi contradicţiile care apar. 

8. Afişarea ideilor rezultate în forme cât mai variate şi originale: cuvinte, propoziţii, colaje, 
imagini, desene, cântece, joc de rol etc. 


Temă de lucru în grup (D 


Participati la un brainstorming pentru a descoperi dezavantajele metodei! 
Sfaturi practice 


AU 


e încurajați exprimarea ideilor. 

e Nu permiteți intervenții inhibante. 

e Stimulați explozia de idei. 

e Puteți recurge la variante prescurtate amintindu-vă că obiectivul fundamental constă în exprimarea liberă a 
opiniilor prin eliberarea de orice prejudecăți. 

e Motivați învățarea elevilor începând o lecție nouă cu un brainstorming. 


Ştiu — vreau să ştiu — am învăţat!“ 

Cu grupuri mici sau cu întreaga clasă, se trece în revistă ceea ce elevii ştiu deja despre o anumită 
temă şi apoi se formulează întrebări la care se aşteaptă găsirea răspunsului în lecție. Pentru a folosi această 
metodă puteţi parcurge următoarele etape: 

1. Cereţi-le la început elevilor să formeze perechi şi să facă o listă cu tot ceea ce ştiu despre tema ce 
urmează a fi discutată. În acest timp, construiți pe tablă un tabel cu următoarele coloane: Ştiu/ Vreau să 
ştiu/ Am învăţat (Ogle, 1986), cum este următorul: 


'3 Adaptare după O. Păcurari (coord), Învățarea activă, Ghid pentru formatori, MEC-CNPP, 2001 
14 Text preluat din Otilia Păcurari (coordonator) — Strategii didactice inovative, Editura Sigma, 2003 

ȘTIU (S) VREAU SĂ ȘTIU (V) AM ÎNVĂŢAT (Î) 


Ce credem că știm? Ce vrem să știm? Ce am învăţat? 


7 7 


2. Cereţi apoi câtorva perechi să spună celorlalţi ce au scris pe liste şi notaţi lucrurile cu care toată 
lumea este de acord în coloana din stânga. Poate fi util să grupați informaţiile pe categorii. 

3. În continuare, ajutaţi-i pe elevi să formuleze întrebări despre lucrurile de care nu sunt siguri. 
Aceste întrebări pot apărea în urma dezacordului privind unele detalii sau pot fi produse de curiozitatea 
elevilor. Notaţi aceste întrebări în coloana din mijloc. 

4. Cereţi-le apoi elevilor să citească textul. 

5. După lectura textului, reveniţi asupra întrebărilor pe care le-au formulat înainte de a citi textul şi 
pe care le-au trecut în coloana „Vreau să ştiu“. Observaţi la care întrebări s-au găsit răspunsuri în text şi 
treceţi aceste răspunsuri în coloana „Am învățat“. În continuare, întrebaţi-i pe elevi ce alte informaţii au 
găsit în text, în legătură cu care nu au pus întrebări la început şi treceţi-le şi pe acestea în ultima coloană. 

6. Întoarceţi-vă apoi la întrebările care au rămas fără răspuns şi discutaţi cu elevii unde ar putea 
căuta ei aceste informaţii. 

7. În încheierea lecţiei elevii revin la schema S — V — I şi decid ce au învaţat din lecţie. Unele dintre 
întrebările lor s-ar putea să rămână fără răspuns şi s-ar putea să apară întrebări noi. În acest caz, întrebările 
pot fi folosite ca punct de plecare pentru investigații ulterioare. 


Temă de reflecţie individuală 0) 


Aţi experimentat deja această metodă în cadrul unor sarcini de lucru din primul capitol. 
Apreciați dacă v-a fost utilă. 


Jurnalul cu dublă intrare” 

„Jurnalul cu dublă intrare“ este o metodă prin care cititorii stabilesc o legătură strânsă între text şi 
propria lor curiozitate şi experiență. Acest jurnal este deosebit de util în situaţii în care elevii au de citit 
texte mai lungi, în afara clasei. 

Pentru a face un asemenea jurnal, elevii trebuie să împartă o pagină în două, trăgând pe mijloc o 
linie verticală. În partea stângă a paginii li se va cere să noteze un pasaj sau o imagine din text care i-a 
impresionat în mod deosebit pentru că le-a amintit de o experienţă personală, pentru că i-a surprins, pentru 
că nu sunt de acord cu autorul sau pentru că o consideră relevantă pentru stilul sau tehnica autorului. În 
partea dreaptă li, se va cere să comenteze acel pasaj: de ce l-au notat? La ce i-a făcut să se gândească? Ce 
întrebare au în legătură cu acel fragment? Ce i-a făcut să-l noteze? La ce i-a făcut să se gândească? De 
ce i-a intrigat? Pe măsură ce citesc, elevii se opresc din lectură şi notează în jurnal. Unii profesori cer un 
număr minim de fragmente comentate, în funcție de dimensiunile textului. 

După ce elevii au realizat lectura textului, jurnalul poate fi util în faza de reflecţie, dacă profesorul 
revine la text, cerându-le elevilor să spună ce comentarii au făcut în legătură cu pasaje diverse. Și 
profesorul ar trebui să fi făcut comentarii, pentru a atrage atenţia asupra unor părți din text pe care ţine 
neapărat să le discute cu elevii. 


SINELG" 

„Sistemul Interactiv de Notare pentru Eficientizarea Lecturii şi Gândirii” (SINELG) este o 
modalitate de codificare a textului care permite celui care învaţă să citească şi să înțeleagă în mod activ şi 
pragmatic un anumit conţinut. 

Ca metodă, SINELG este tipică pentru etapa de realizare a sensului (învăţare, comprehensiune). 
Cunoştinţele anterioare ale elevilor evidențiate prin activităţi specifice de evocare se folosesc ca bază de 
plecare pentru lectura/ ascultarea textului. 

SINELG presupune următoarele etape: 

I. În timpul lecturii elevii, marchează în text (sau notează pe hârtie în timpul prelegerii): 

e cunoştinţele confirmate de text [V] 


15 Text preluat din O. Păcurari (coord) — Strategii didactice inovative, Editura Sigma, 2003 
16 Text preluat din O. Păcurari (coord) — Strategii didactice inovative, Editura Sigma, 2003 

e cunoştinţele infirmate / contrazise de text [-] 

e cunoştinţele noi, neîntâlnite până acum [+] 

e cunoştinţele incerte, confuze, care merită să fie cercetate [?] 
II. După lectură, informaţiile se trec într-un tabel: 


(IE E a N POE 


III. Informaţiile obținute individual se discută în perechi/ grupuri etc., apoi se comunică de către 
perechi/ grupuri profesorului care le centralizează într-un tabel similar la tablă. 
IV. Cunoştinţele incerte pot rămâne ca temă de cercetare pentru lecţiile următoare. 


Eseul de cinci minute” 

Eseul este o modalitate eficientă de a încheia ora, pentru a-i ajuta pe elevi să-şi adune ideile 
legate de tema lecţiei şi pentru a-i da profesorului o idee mai clară despre ceea ce s-a întâmplat, în plan 
intelectual, în acea oră. Acest eseu le cere elevilor două lucruri: să scrie un lucru pe care l-au învăţat din 
lecţia respectivă şi să formuleze o întrebare pe care o mai au în legătura cu aceasta. 

Profesorul strânge eseurile de îndată ce elevii le-au terminat de scris şi le foloseşte pentru a-şi 
planifica lecţia următoare la respectiva clasă. 


Temă de discuţie (D 


Schimbaţi opinii cu alţi colegi din școală după ce experimentați la clasă metodele prezentate 
până în acest moment. Evidenţiaţi atât aspectele de succes ale aplicării cât și neajunsurile lor. 
Analiza insucceselor vă poate furniza soluţia de ameliorare. 


Ciorchinele”” 

Ciorchinele este o metodă de brainstorming neliniară care stimulează găsirea conexiunilor dintre 
idei şi care presupune următoarele etape: 

1. Se scrie un cuvânt sau o temă (care urmează a fi cercetată) în mijlocul tablei sau a foii de hârtie; 

2. Se notează toate ideile, sintagmele sau cunoştinţele care vă vin în minte în legătură cu tema 

respectivă în jurul acestuia, trăgându-se linii între acestea şi cuvântul inițial; 

3. Pe măsură ce se scriu cuvinte, idei noi, se trag linii între toate ideile care par a fi conectate; 

4. Activitatea se opreşte când se epuizează toate ideile sau când s-a atins limita de timp acordată. 

Etapele pot fi precedate de brainstorming în grupuri mici sau în perechi. În acest fel, se îmbogăţesc 
şi se sintetizează cunoştinţele. Rezultatele grupurilor se comunică profesorului care le notează la tablă 
într-un ciorchine fără a le comenta sau judeca. 

În etapa finală a lecţiei, ciorchinele poate fi reorganizat utilizându-se anumite concepte 
supraordonate găsite de elevi sau de profesor. 


Turul galeriei” 
Turul galeriei presupune evaluarea interactivă şi profund formativă a produselor realizate de grupuri 
de elevi. 

1. În grupuri de trei sau patru, elevii lucrează mai întâi la o problemă care se poate materializa într-un 
produs (o diagramă, de exemplu), pe cât posibil pretându-se la abordări variate. 

2. Produsele sunt expuse pe pereții clasei, ca într-o galerie de artă. 

3. La semnalul profesorului, grupurile se rotesc prin clasă, pentru a examina şi a discuta fiecare 
produs. Elevii îşi iau notițe şi pot face comentarii pe hârtiile expuse. 

4. După turul galeriei, grupurile îşi reexaminează propriile produse prin comparație cu celelalte şi 
citesc comentariile făcute pe produsul lor. 


1 Text preluat din O. Păcurari (coord) — Strategii didactice inovative, Editura Sigma, 2003 
18 Text preluat din O. Păcurari (coord) — Strategii didactice inovative, Editura Sigma, 2003 
1 Text preluat din O. Păcurari (coord) — Strategii didactice inovative, Editura Sigma, 2003 

Temă de reflecţie 0) 


Ce avantaje presupun CIORCHINELE și TURUL GALERIEI? 


Cubul 

Metoda presupune explorarea unui subiect, a unei situaţii din mai multe perspective, permiţând 
abordarea complexă şi integratoare a unei teme. 

Sunt recomandate următoarele etape: 

1. Realizarea unui cub pe ale cărui feţe sunt scrise cuvintele: descrie, compară, analizează, 
asociază, aplică, argumentează. 

2. Anunţarea temei, a subiectului pus în discuţie. 

3. Împărţirea clasei în 6 grupe, fiecare dintre ele examinând tema din perspectiva cerinței de pe una 
dintre fețele cubului: 
Descrie culorile, formele, mărimile etc. 
Compară ce este asemănător? Ce este diferit? 
Analizează spune din ce este făcut, din ce se compune. 
Asociază la ce te îndeamnă să te gândeşti? 
Aplică ce poți face cu aceasta? La ce poate fi folosită? 
Argumentează pro sau contra şi enumeră o serie de motive care vin în sprijinul afirmației 
tale. 
4. Redactarea finală şi împărtăşirea ei celorlalte grupe. 
5. Afişarea formei finale pe tablă sau pe pereţii clasei. 


no aoop 


Bulgărele de zăpadă. 

Metoda presupune reducerea numărului de elemente, aspecte, fațete ale unei probleme/ situaţii 
pentru focalizarea asupra celor esenţiale. Se recomandă următoarele etape: 

1. Împărţirea grupului în echipe de 7-8 persoane. 

2. Enunţarea temei. 

3. Notarea ideilor: fiecare membru notează pe un post-it ideea sa şi o pune pe centrul mesei. 

4. lerarhizarea ideilor: fiecare membru citeşte toate ideile şi le ierarhizează (de la 1 la 8). Se vor 
reține primele două, trei. Se reuneşte apoi tot grupul cu cele două idei de la fiecare şi se repetă algoritmul. 
Astfel se vor reţine doar ideile/ aspectele pe care tot grupul le consideră relevante. 


Temă de reflecţie Q 


Revedeți prezentarea metodei CUBUL și notați foarte sintetic, pentru uzul personal, câteva 
idei legate de utilizarea acestei tehnici, avantajele pe care le oferă, etapele de desfășurare. 
Faceţi același lucru și pentru metoda BULGĂRELE DE ZĂPADĂ. 


Dacă analizăm cu atenţie, observăm că cele două metode — CUBUL şi BULGĂRELE DE ZĂPADĂ 
— sunt complementare prin ceea ce propun spre realizare. CUBUL îi va ajuta pe elevi să privească tema 
din diferite perspective, exercitând diferite proceduri, iar BULGĂRELE DE ZĂPADĂ îi va ajuta să 
reducă numărul de elemente, aspecte, fațete ale unei probleme/ situații pentru focalizarea asupra celor 
esențiale, rămânând în consens. 

Atribuirea perspectivei de lucru pentru fiecare grup în cadrul CUBULUI se poate face aleator (după 
împărţirea pe grupe — 6 — se rostogoleşte cubul şi fiecare grupă reţine perspectiva care cade cu faţa în sus) 
sau după preferinţele elevilor dintr-un grup; chiar profesorul poate atribui fiecărui grup câte o perspectivă. 
Modul de atribuire a perspectivei rămâne la alegerea şi decizia profesorului, în funcție de timpul pe care îl 
are la dispoziţie, de cât de bine cunoaşte colectivul de elevi, de dinamica clasei de elevi etc. 

Prezentările fiecărui grup din perspectiva care i-a revenit trebuie să fie văzute de ceilalți, discutate, 
completate în urma discuţiilor. Dacă ne-am opri aici, rezultatul ar fi prea stufos, oarecum ca un mozaic 
divers colorat. E nevoie de o structură, e necesar să se convină asupra aspectelor care merită a fi reținute. 


2 Text adaptat după O. Păcurari (coord), Învățarea activă, Ghid pentru formatori, MEC-CNPP, 2001 
2! Text realizat de Adriana Tepelea 

Cine poate să judece asta? Ar putea să o facă profesorul, dar asta ar fi o imixtiune. Elevii ar putea 
chiar să simtă că exercitarea autorităţii se face fără a participa la lucru, sentiment nesănătos şi descurajant. 
Dar utilizând BULGĂRELE DE ZĂPADĂ, elevii pot să reanalizeze ceea ce s-a produs şi să reţină ce este 
relevant. Reîmpărțiți elevii în grupe mai mari, de 7 — 8. Fiecare va nota pe un post-it aspectul, perspectiva, 
problema care i s-a părut cea mai interesantă şi o va plasa în centrul mesei. Din 8 propuneri se rețin 3; 
continuaţi procedura până când întreaga clasă a fost de acord cu 3 aspecte/ probleme etc. 

Ceea ce se obține remarcabil prin utilizarea coroborată a celor două metode este implicarea tuturor 
elevilor cu minimum de „conflicte” şi apoi, finalizarea, construirea propriu-zisă tot cu participarea tuturor; 
odată ce a fost de acord şi a sprijinit, a „votat” pentru o idee, va trebui şi să o pună în operă. Chiar dacă 
nu este ideea lui, dar a găsit-o bună, a aderat la ea, elevul va lucra cu cu mai multă seriozitate şi chiar cu 
plăcere. 


Mozaicul”? 

Mozaicul presupune învăţarea prin cooperare la nivelul unui grup şi predarea achizițiilor dobândite 
de către fiecare membru al grupului unui alt grup. Ca toate celelalte metode de învăţare prin cooperare şi 
aceasta presupune următoarele avantaje: 

- stimularea încrederii în sine a elevilor, 
dezvoltarea abilităţilor de comunicare argumentativă şi de relaţionare în cadrul grupului, 
dezvoltarea gândirii logice, critice şi independente, 
dezvoltarea răspunderii individuale şi de grup, 

- optimizarea învăţării prin predarea achizițiilor altcuiva. 

Mozaicul presupune următoarele etape: 

1. Împărţirea clasei în grupuri eterogene de 4 elevi, fiecare dintre aceştia primind câte o fişă de 
învăţare numerotată de la 1 la 4. Fişele cuprind părți ale unei unităţi de cunoaştere. 

2. Prezentarea succintă a subiectului tratat. 

3. Explicarea sarcinii care constă în înțelegerea întregii unități de cunoaştere. 

4. Regruparea elevilor, în funcție de numărul fişei primite, în grupuri de experți: toți elevii care au 
numărul 1 vor forma un grup, cei cu numărul 2 vor forma alt grup ş.a.m.d. În cazul în care se lucrează cu 
toată clasa, se vor forma două grupuri pentru fiecare număr”. 

5. Învăţarea prin cooperare a secţiunii care a revenit grupului din unitatea de cunoaştere desemnată 
pentru oră: elevii citesc, discută, încearcă să înțeleagă cât mai bine, hotărăsc modul în care pot preda 
ceea ce au înţeles colegilor din grupul lor originar. Strategiile de predare şi materialele folosite rămân la 
latitudinea grupului de experți. Este foarte important ca fiecare membru al grupului de experţi să înțeleagă 
că el este responsabil de predarea secțiunii respective celorlalți membri ai grupului inițial. 

6. Revenirea în grupul inițial şi predarea secţiunii pregătite celorlalți membri. Dacă sunt neclarități, 
se adresează întrebări expertului. Dacă neclarităţile persistă se pot adresa întrebări şi celorlalți membri 
din grupul expert pentru secţiunea respectivă. Dacă persistă dubiile, atunci problema trebuie cercetată în 
continuare. 

7. Trecerea în revistă a unității de cunoaştere prin prezentare orală cu toată clasa/ cu toți 
participanții. 


ATENȚIE! — Este important să monitorizaţi predarea pentru că achiziţiile să fie corect transmise. 


Discuţia 

Discuţia constă într-un schimb organizat de informaţii şi de idei, de impresii şi de păreri, de critici 
şi de propuneri în jurul unei teme sau chestiuni determinate în scopul examinării şi clarificării în comun 
a unor noţiuni şi idei, al consolidării şi sistematizării datelor şi conceptelor, al explorării unor analogii, 
similitudini şi diferenţe, al soluționării unor probleme care comportă alternative”. 

Discuţia cu clasa este fundamentală pentru învăţarea interactivă. Din perspectiva unui participant, 
discuția presupune avansarea unor idei şi receptarea unei multitudini de alte idei, unele în acord, altele în 
dezacord cu părerile proprii, dar tocmai această varietate este aceea care provoacă gândirea la acțiune. 


2 Adaptare după O. Păcurari (coord), Învățarea activă, Ghid pentru formatori, MEC-CNPP, 2001 
% Profesorul poate alege ca jumătate din clasă să participe la activitatea MOZAIC, celorlalți elevi revenindu-le o altă sarcină de lucru. 
% apud O. Păcurari (coord.), Învăţarea activă, Ghid pentru formatori, MEC-CNPP, 2001 

Din această perspectivă, discuția prezintă o serie de avantaje : 


- Crearea unei atmosfere de deschidere; 

- Facilitarea intercomunicăriii şi a acceptării punctelor de vedere diferite; 

- Conştientizarea complexității situațiilor în aparență simple; 

- Optimizarea relațiilor profesor-elevi; 

- Realizarea unui climat democratic la nivelul clasei; 

- Exersarea abilităților de ascultare activă şi de respectare a regulilor de dialog. 


Teme de reflecţie individuală 0) 


e Pe parcursul acestui modul ați fost solicitați de nenumărate ori să participaţi la discuţie pe 
diverse teme. Aceste discuţii împărtăşesc caracteristicile din definițiile de mai sus? 

e Care dintre avantajele enumerate mai sus sunt reale din perspectiva experimentării 
discuţiilor (la clasă, cu elevii sau în şcoală, cu colegii)? 


Etapele discuţiei: 

1. Stabilirea regulilor discuţiei” şi reamintirea acestor reguli (cu ocazia fiecărei noi discuţii sau pe 
parcursul discuţiei); 

2. Dispunerea elevilor în cerc sau semicerc; 

3. Prezentarea subiectului discuţiei cu claritate şi într-un mod care să încurajeze exprimarea ideilor; 

4. Moderarea discuţiei, facilitând exprimarea punctelor de vedere. 


Într-o discuţie, rolul profesorului este de facilitare a fluxului coerent de idei al elevilor ceea ce 
presupune încurajarea lor de a se exprima — adecvat şi la obiect. Următoarele acţiuni sunt de natură să 
faciliteze discuţia: 

e Parafrazarea — astfel încât elevul să simtă că a fost înţeles iar colegilor săi să li se faciliteze 

înţelegerea printr-un rezumat esențţializat a ceea ce a fost spus pe larg; 

e Verificarea înțelegerii — prin adresarea unei întrebări de clarificare astfel încât elevul 

să reformuleze ceea ce a spus; 

e Complimentarea unui punct de vedere interesant sau pertinent; 

e Sugerarea unei noi perspective sau a unui contraexemplu pentru a contracara — fără a critica însă 

— un punct de vedere nerealist; 

* Energizarea discuţiei — folosind o glumă sau solicitând în mod explicit luarea de poziţii din partea 

celor tăcuţi; 

e Medierea divergenţelor prin reformularea punctelor de vedere opuse din perspectiva toleranţei; 

e Evidenţierea relaţiilor dintre intervențiile diferiților elevi — ceea ce va oferi coerență şi pertinență 

temei de discutat şi comentariilor elevilor, facilitând înţelegerea conceptelor vehiculate; 

e Rezumarea ideilor principale. 


Teme de reflecţie 0) 


e Ce formule ați folosi pentru a interveni în discuţie pe unul din aspectele formulate mai sus? 
e Ce motivaţie ar avea rezumarea ideilor principale de către profesor? 


De maximă importanță pentru derularea unei discuţii profitabile este maniera de a adresa întrebări 
stimulative pentru elevi: 
e Întrebări la care pot fi date mai multe răspunsuri, evitând întrebările cu răspuns Da/ Nu; 
e Întrebări de genul „de ce credeţi asta?“, „de ce credeţi că...7* (pentru a aprofunda problema pusă 
în discuţie); 
e „Ce s-a întâmplat?“ (o astfel de întrebare îi ajută pe elevi să-şi clarifice perspectiva asupra 
problemei în discuție); 


25 apud O. Păcurari (coord.), Învăţarea activă, Ghid pentru formatori, MEC-CNPP, 2001 

2% Este de dorit să se facă acest lucru împreună cu elevii, la începutul anului. 

> Adaptare după Silberman, Mel — Active Learning. 101 Strategies to Teach any Subject, Allyn and Bacon, 1996, p.25 
28 apud O. Păcurari (coord.), Învăţarea activă, Ghid pentru formatori, MEC-CNPP, 2001 

e „De ce s-a întâmplat aceasta?“ (se încurajează înţelegerea cauzelor şi a efectelor, se deplasează 
accentul spre căutarea motivelor); 

e „Se putea întâmpla şi altfel? Cum?“ (se subliniază ideea că acţiunile sunt de fapt rezultatul unei 
alegeri sau sunt influențate de faptul că nu s-a ales cea mai bună alternativă); 

e „Ce ai fi făcut tu într-o astfel de situație? Ce crezi că a simţit persoana respectivă? Ce ai fi simţit 
tu într-o astfel de situație?“ (elevii sunt antrenați să exprime empatie); 

e „A fost corect? De ce“ (sunt întrebări esențiale pentru stimularea dezvoltării morale la elevi). 


Temă de discuţie (D 


Ce alte întrebări stimulative aţi mai folosi? Împărtășiţi colegilor din experienţa discuţiilor 
purtate cu elevii. 


Sfaturi practice 
e Acordaţi elevilor suficient timp de reflecţie pentru a-şi organiza răspunsurile. 
e Nu permiteţi monopolizarea discuţiei de către anumiți elevi şi încurajați elevii timizi să participe la 
discuţie. 
e Formulaţi întrebări care presupun analiza, sinteza şi evaluarea elementelor situației. 
e Accentuaţi în mod pozitiv partea de răspuns care este corectă. 
e Evitaţi comportamente de genul: 
= acapararea discuţiei pe baza convingerii că profesorul are mai multe de spus pentru că este 
adult şi specialist! 
= criticarea unor puncte de vedere sau a unui elev. 
= intervenţia după fiecare elev. 
= impunerea unui punct de vedere. 


29 
Organizatorul grafic 
Organizatorul presupune esențializarea unui material informativ care urmează să fie exprimat sau 
scris, prin schematizarea, sistematizarea şi vizualizarea ideilor 


Avantajele organizatorului 


ORGANIZATOR 


eliminarea GRAFIC 


structura 


redundanței 


Aso informaţiei 
din informaţie i 


reprezentarea vizuală a unor noțiuni, 


fenomene, concepte 


Organizatorul grafic poate fi structurat pe diferite domenii: 
- comparația 

- descrierea, 

- structurarea pe secvenţe, 

- relația cauză-efect, 

- detectarea problemei şi găsirea soluţiei. 


2 Adaptare după O. Păcurari (coord), Învățarea activă, Ghid pentru formatori, MEC-CNPP, 2001 

Teme de lucru individual 


1. Proiectaţi și aplicaţi cât mai multe dintre metodele prezentate în acest subcapitol. 
Observati comportamentele elevilor. Reflectați asupra felului în care se implică în activităţi. 
Cereţi-le părerea asupra utilității fiecărei metode traduse prin activitatea specifică proiectată 
de dumneavoastră. 

2. Care este metoda care are cel mai mare succes? De ce oare? 

3. Faceţi topul metodelor. Comparaţi topul dumneavoastră cu acela al altui coleg. Cum 
explicați diferenţele care apar? 

4. Sunt unele dintre metodele prezentate aici superioare altora? Explicati. 

5. Reveniţi la proiectul de unitate de învăţare realizat la finele capitolului anterior. 

Puteţi ameliora acum secvenţa activităţilor de învăţare ? 


3.2. De la domeniul exterior școlii la didactica disciplinelor 

Disciplinele şcolare reprezintă reducţii din perspectiva utilității şi a logicii didactice a diverselor 
domenii exterioare şcolii. În cadrul acestor domenii, experţii operează cu anumite metode predilecte şi 
diverse concepte specifice pentru a asigura funcţionarea diferitelor segmente de cercetare/ creaţie. 

Un curent didactic recent vizează învăţarea în cadrul unei discipline având ca reper competențele 
expertului din domeniul exterior şcolii. Din perspectivă metodologică, aceasta ar presupune instrumentarea 
elevilor cu metodele favorizate de expertul domeniului pe parcursul activităţii sale. Perspectiva este nu 
numai interesantă, dar şi foarte eficientă dacă este aplicată. 

În acest sens am structurat secvențele următoare în jurul unei metode eficiente pentru câte un 
domeniu de activitate, exterior şcolii. Fiecare secvenţă va avea un „focus” şi un exemplu pornit din câte o 
disciplină/ grup de discipline. Metoda însă nu rămâne închistată numai în disciplina respectivă. Aşa cum o 
metodă specifică unui domeniu poate foarte bine să fie folosită în viaţa de fiecare zi pentru a face față unei 
situaţii concrete (evident, cu reducțiile necesare momentului şi poate şi cu o oarecare lipsă de rigoare!), la 
fel de bine o metodă specifică unei discipline prin asimilarea ei cu procedurile expertului poate să inspire 
şi alți practicieni, în funcție de un context dat. 


Învăţarea centrată pe probleme: focus — Matematica şi nu numai! 


Teme de reflecţie în grup (D 


> sn 


Încercaţi să definiți următorii termeni: „problemă”, „situație problemă”, „problematizare”, 
„rezolvare de probleme”. Dacă sarcina vi se pare dificilă sau dimpotrivă prea ușoară sau de 
dificultate medie, sunteţi invitaţi să citiţi (pe roluri!) textul de mai jos. 


Întrebare la un examen de fizică la Universitatea din Copenhaga%: Cum se poate măsura 
înălțimea unei clădiri cu un barometru? 

Răspuns student (1): Se măsoară lungimea barometrului, se leagă barometrul cu o sfoară și 
se coboară de pe acoperișul clădirii; înălțimea cladirii = lungimea barometrului + lungimea 
sforii. 

Studentul a fost dat afară de la examen și a făcut contestaţie. Aceasta a fost acceptată pentru 
că a fost considerat că întrebarea nu impunea o anumită soluţie. Dar, de vreme ce răspunsul 
sau nu edifica examinatorul asupra cunoștințelor de fizică dobândite la cursul respectiv, o 
nouă examinare are loc. 

Răspuns student (2): Se aruncă barometrul de pe clădire și se masoară timpul până la 
impactul cu solul. Înălțimea cladirii = (g x t2)/2 

Examinatorul, nemulţumit, solicită o altă soluţie. 


3 Din „folclorul FW“ pe internet (glumă primită pe e-mail) 

Răspuns student (3): Dacă este o zi însorită, se așază barometrul pe clădire și se măsoară 
umbra de pe sol. Cunoscând lungimea barometrului și a umbrei, totul se reduce la o simplă 
problemă de asemănare. 

Examinatorul solicită o altă soluţie și atrage atenţia studentului că este ultima sa șansă. 
Răspuns student (4): Soluția pe care o așteptați de la mine bănuiesc că este măsurarea 
presiunii la sol și pe clădire — presiune care variază cu înălțimea și determinarea înălțimii 
clădirii în funcţie de variaţia de presiune. Dar aceasta este o soluţie de-a dreptul plicticoasă, 
de aceea vă mai propun una: 

Răspuns student (5): Se poate propune administratorului clădirii un târg avantajos: Îmi puteţi 
spune în schimbul acestui frumos barometru care aste înălțimea clădirii... ? 

(Studentul era Nils Bohr, devenit ani mai târziu laureat al premiului Nobel!) 


Teme de discuţie în grup 


e V-aţi confruntat vreodată cu genul de problemă menţionat anterior? De fapt câte feluri de 
probleme discerneţi în enunţul de mai sus? 

e Cu ce fel de probleme vă confruntati în viaţa de fiecare zi? Dar elevii ce probleme au? Faceţi 
câte o listă (profesor — elevi) cu problemele identificate. 

e Comparaţi probleme ale lumii reale cu problemele dintr-o culegere de matematică. 
Ce asemănări şi ce deosebiri constataţi? 


O problemă este dată de/ definită prin intermediul scopurilor .. Dacă cineva doreşte bani şi dacă 
are bani puţini, atunci, evident are o problemă. Dar dacă cineva nu doreşte bani, banii puţini nu constituie 
o problemă. Dacă oamenii au scopuri diferite într-un anumit context, ei percep respectivul context în mod 
diferit. Unii pot detecta o situaţie problemă, dar alţii nu. În consecință, pentru a identifica o problemă este 
necesară clarificarea diferenţelor între scopuri. În absenţa unor scopuri clare, nu putem gândi problemele. 

O situaţie este doar o circumstanţă. O situaţie nu este nici bună, nici rea şi deci trebuie să privim 
situaţiile în cel mai obiectiv mod cu putinţă. O situație este neutră din punct de vedere al scopurilor. 
De regulă, situaţiile nu constituie probleme. În absenţa acestei obiectivități rezolvarea de probleme este 
îngustă prin confuzia dintre problemă şi prejudecata celui care acționează pentru a rezolva problema. 

Problema se referă la anumite segmente ale situației, care nu pot realiza anumite scopuri. Dacă 
scopul este diferit, o situaţie identică poate conduce la o problemă sau nu. 

Soluţia este o acţiune specifică pentru rezolvarea problemei, respectiv o acţiune specifică pentru 
obţinerea unui rezultat. Soluţia nu este un rezultat. Rezultatul este atins prin acţiuni specifice. Cel care 
rezolvă o problemă trebuie să spargă rezultatul aşteptat în acţiuni specifice pentru a-l obţine. 


Temă de discuţie în grup 0) 


Sunteţi de acord cu definițiile termenilor de mai sus? Contravin aceste definiţii reprezentărilor 
pe care le aveați? 


Învăţarea centrată pe probleme este o direcţie relativ nouă în educaţie, care vizează o contextualizare 
a învățării, incitând elevii la considerarea şi rezolvarea de probleme ale lumii reale. În acest context, 
direcţiile de rezolvare pot fi diferite şi pot chiar conduce la mai multe clase de soluţii. După părerea lui 
Finkle şi Thorp este de fapt vorba despre un sistem de dezvoltare a curriculumului şi de instruire care 
dezvoltă simultan atât strategiile de rezolvare a problemelor, cât şi bazele cunoaşterii disciplinare, plasând 
elevii în rolul de descoperitori care se confruntă cu o problemă insuficient structurată, care oglindeşte 
probleme ale vieţii cotidiene. 

Alte surse se referă la învăţarea centrată pe probleme (denumită şi „problem solving”, respectiv 
„rezolvare de probleme”) ca la o metodă didactică prin care învăţarea este stimulată de crearea de situații 


31 Hidetoshi Shibata, Problem Solving: Definition, Terminology, and Patterns, 1998, H.Shibata all reserved 
* Finkle & Thorp, Problem-based Learning, 1995 

provocatoare care necesită o soluţie. Un subiect/ o temă este prezentat(ă) sub forma unei probleme de 
rezolvat de către un elev care are mijloacele şi informațiile necesare la dispoziție. Profesorul acționează 
ca un ghid pentru elevul care caută soluţii şi se abţine să ofere un răspuns gata fabricat . 

Este de remarcat că atât definițiile cât şi denumirile nu sunt stricte. Cu atât mai puţin demersul ca 
atare nu are prescriptivitate. Etapele acestui demers din perspectiva unor practicieni sunt următoarele: 

1. Observare: Priviţi problema. Aţi mai întâlnit o problemă similară anterior? Dacă da, prin ce este 
asemănătoare? Dar diferită? Care sunt datele/ faptele? Ce nu este dat în problemă? 

2. Alegerea unei strategii: Cum aţi rezolvat probleme similare în trecut? Ce strategii cunoaşteţi? 
Încercaţi o strategie care pare să funcționeze. Dacă nu funcționează totuşi, vă poate conduce la una care să 
fie cu adevărat adecvată. 

3. Rezolvare: Folosiţi strategia pentru a lucra la problemă. 

4. Reexaminare: Recitiţi întrebarea/ enunţul problemei. Aţi răspuns la problemă? Este dat 
răspunsul în termeni adecvaţi? Răspunsul pare rezonabil? 

După unii cercetători , succesiunea sarcinilor în învăţarea centrată pe probleme este: 

1. determinarea de către elevi a existenţei sau neexistenţei unei probleme, 

2. definirea problemei cu exactitate, 

3. identificarea informaţiilor de care au nevoie pentru a înţelege problema, 

4. identificarea resurselor de care au nevoie pentru a colecta informaţia necesară, 

5. generarea unor posibile soluții la problemă, 

6. prezentarea soluţiilor (eventual, prin susţinerea unei variante). 


Dintr-o perspectivă didactică cognitivistă, putem privi această abordare prin intermediul expertului- 
care-rezolvă-probleme. În domeniul exterior şcolii, expertul cu cea mai lungă tradiţie în acest sens 
este matematicianul (din acest motiv majoritatea dintre noi avem părerea că problemele sunt doar acele 
enunțuri din culegerile de „mate”, adevărate pedepse pentru indivizii mai puțin matematici...). Rezolvarea 
de probleme rămâne obiectivul fundamental al matematicii ca ştiinţă (indiferent de domeniul matematic 
de care este vorba). Aşadar, este utilă o privire asupra demersurilor pe care le face matematicianul autentic 
în rezolvarea de probleme. 


Teme de reflecţie în grup 


Care dintre seturile de etape privind rezolvarea de probleme vi se pare mai adecvat 
demersului/ disciplinei dumneavoastră? În tabelul următor? subliniaţi antrenamentele care 
se pot face la disciplina dumneavoastră/ la o altă disciplină decât matematica. Comparaţi 
răspunsurile oferite de către diferiţi membri ai grupului. Ce concluzii trageţi? 


Etapele rezolvarii | Activităţi vizând Tipuri de antrenamente specifice 
unei probleme procesul rezolvării 

de probleme în cadrul 
fiecarei etape 


1 2 3 


1. Identificarea 
situatiei problemă 
şi formularea 
problemei. 


33 Apud Glossary of Educational Technology Terms, UNESCO, 1987 

3 apud Mathcounts Program, http://mathcounts.org 

35 Finkle & Thorp, Problem-based Learning, 1995 

3 Singer, M., Radu., N — Matematică, cls. I. Ghid pentru învățători şi părinți, Editura Sigma, 1995 

1 


2 


3 


2. Înțelegerea 
problemei 


3. Organizarea 
informaţiei 


- Citirea problemei şi 
verificarea sensului; 


- Separarea a ceea se se dă 


de ceea ce se cere. 


- Aprecierea coerenţei 
datelor; 

- Transpunerea în limbaj 
propriu; 

- Transpunerea în limbaj 
matematic; 

- Studiul gradelor de 
libertate ale enunţului 
problemei. 


- Recunoaşterea termenilor, conceptelor; 

- Sortarea şi clasificarea; 

- Găsirea unei reguli într-o succesiune de elemente; 

- Folosirea informaţiilor dintr-o planşă, tabel, schemă; 

- Folosirea informaţiilor dintr-un desen, grafic, hartă; 

- Alegerea alternativei într-o situație problemă ce permite 
mai multe ieşiri (soluţii); 

- Descrierea unei situații problemă şi formularea 
problemei. 


- Înțelegerea consistenţei şi suficienţei datelor; 

- Sortarea şi clasificarea; 

- Folosirea unei reguli pentru a determina elemente într-o 
succesiune; 

- Alegerea operației de calcul; 

- Folosirea deprinderilor de gândire logică; 

- Estimări legate de: ordinul de mărime, suficiența 
informaţiilor, redundanţa, condiţii de existenţă şi/ sau 
unicitate a soluţiei, posibilitatea desenului etc.; 

- Transpunerea informaţiilor într-o planşă, tabel, schemă; 
- Transpunerea informaţiilor într-un desen, grafic, hartă; 
- Construirea unui model; 

- Înțelegerea definiţiilor; 

- Înțelegerea convențiilor de notare; 

- Folosirea instrumentelor. 


4. Folosirea 
informaţiei 


- Tatonări către găsirea 
soluţiei; 
-Alegerea metodei; 


- Încercare şi eroare; 

- Construirea de exemple şi contraexemple; 

- Formularea unei afirmaţii şi verificarea ei în cazuri 
particulare; 

- Formularea de generalizări şi predicții; 

- Remarcarea factorilor invarianți; 

- Remarcarea unei reguli; 

- Ghicirea soluţiei; 

- Ghicirea metodei; 

- Recurgerea la strategii şi/sau noţiuni deja cunoscute; 


- Discutarea strategiilor posibile; 

- Reducerea problemei la una cunoscută; 

- Metoda mersului invers; 

- Raţionament inductiv; 

- Raţionament deductiv; 

- Raţionament prin reducere la absurd; 

- Raţionament prin eliminare; 

- Raţionament probabilistic; 

- Raţionament pe bază de proporţionalitate; 

- Recunoaşterea unei secvenţe; 

- Utilizarea instrumentelor; 

- Utilizarea algoritmilor; 

- Utilizarea unei secvenţe în acelaşi context, în altul mai 
simplu sau unul mai complex; 

- Folosirea unor proprietăți; 

- Generarea, extinderea şi modificarea procedurilor; 

- Interpretarea informaţiilor din tabele, grafice, diagrame, 
desene. 

1 2 3 


- Discutare; - Evaluarea clarităţii formulărilor verbale sau scrise; 

- Redactare; - Evaluarea conciziei formulărilor verbale sau scrise; 

- Verificarea rezultatului; - Evaluarea coerenţei formulărilor verbale sau scrise; 

- Studiul posibilitatilor - Estimarea corectitudinii rezultatelor; 

pentru: - Determinarea consistenței logice a rezultatelor; 

1. alte cazuri; - Verificarea rezultatelor; 

2. generalizări; - Evaluarea eleganţei soluţiilor; 

3. alte soluţii. - Evaluarea calităţii întrebărilor apărute pe parcursul 
rezolvării; 


- Considerarea unor extinderi ale problemei şi/ sau altor 
probleme înrudite; 

- Identificarea unor noi zone de investigare în conexiune 
cu problema dată; 

- Prezentarea soluţiei sub forma unui mic raport de 
cercetare. 

Un exemplu la matematică 
Următoarea situaţie-problemă este prelucrată după subiectul de la concursul Cangurul din anul 
2002. Problema poate fi valorificată în organizarea unor unităţi de învăţare cum ar fi, de exemplu: 


= la clasa a V-a Numere raţionale 

= Ja clasa a VI-a Rapoarte şi proporții 

= Ja clasa a VII-a Elemente de organizare a datelor 
= Ja clasa a VIII-a Ecuaţii şi inecuații 


Detaliem în cele ce urmează un exemplu pentru clasa a VI-a. 


1. Identificarea situaţiei problemă şi formularea problemei 

Ana, Liza şi Mati, elevi la şcoala nr. 1, se decid să editeze o revistă care se va adresa colegilor şi 
profesorilor. Ei îşi pun următoarele probleme: cum pot folosi cât mai bine timpul de care dispun, cum pot 
repartiza mai bine sarcinile de lucru în echipă, cum pot obține bani pentru finanţarea revistei, cum pot 
optimiza costurile şi cheltuielile. 


2. Înțelegerea problemei 

Pentru realizarea revistei, copiii poartă următoarea discuție: 

Liza: Oare cât timp ne va răpi pregătirea revistei? Eu cred că pot dispune de 8 ore săptămânal şi am nevoie 
de 4 ore pentru fiecare pagină. În plus, mă angajez să pregătesc şi copertele. 

Mati: Eu pot pregăti câte două pagini pe săptămână. 

Ana: Mă angajez să pregătesc 3 pagini săptămânal. Cred că alte opt pagini la fiecare număr vor fi 
pregătite de colegii noştri. 

Mati: Revista noastră va avea 24 de pagini, inclusiv coperţile. 

Liza: Eu voi pregăti o rubrică de modă de o jumătate de pagină şi alta de curiozităţi culese din istorie, 
geografie, biologie, de 1,75 pagini. 

Ana: Eu voi pregăti în fiecare număr câte o treime de pagină de franceză şi o treime de pagină de engleză, 
3,75 pagini de literatură şi o jumătate de pagină de gramatică. 

Mati: Eu propun o rubrică cu probleme de matematică de 1,4 pagini şi alta de sport de o pagină. 

Ana: Pentru a obține banii necesari revistei propun să pregătim două numere pe care să le prezentăm 
profesorilor, colegilor şi părinţilor noştri. 


Producerea revistei depinde de răspunsurile la următoarele întrebări: 
- Câte pagini pot pregăti într-o săptămână Ana, Liza şi Mati? 
De câte săptămâni au nevoie copiii, socotind şi ajutorul dat de colegii lor, pentru a pregăti 
un număr de revistă? 
Cât costă tipărirea unei reviste? 
Cum obţinem bani pentru a tipări mai multe numere? 

3. Organizarea informației 
Câteva întrebări jalonează această etapă: 
- Sunt coerente datele? 
- Ce noțiuni matematice sunt implicate? 
- Avem suficiente informaţii? Satisfac ele într-o măsură suficientă contextul problemei? 


4. Folosirea informaţiei 
Cu datele pe care le avem se poate răspunde la o parte dintre problemele puse. Se observă că avem 
nevoie de date suplimentare pentru a acoperi ultimul set de întrebări. 


5. Finalizare şi dezvoltare 

S-a constatat în etapa anterioară că este nevoie de suplimentarea datelor. 

După trei săptămâni, cu ajutorul unor colegi, Ana, Liza şi Mati adună materialele necesare pentru două 
numere de revistă. Ei discută despre finanţarea şi costurile revistei. 

Ana: Tipografia ne va costa câte 1000 Euro pentru primele 500 de exemplare şi cu 25% mai puţin pentru 
restul. 

Mati: Am reuşit să adunăm banii pentru revistă din mai multe surse: câte 3% am pus noi trei din propriile 
economii, 11% reprezintă subvenții nerambursabile, jumătate din bani reprezintă participările colegilor noştri şi lor 
le datorăm o jumătate din încasările revistei, iar restul de 480 Euro reprezintă împrumuturi fără dobândă. 

Ana: Să presupunem că 100 de reviste le împărțim gratuit pentru colaboratori pentru promovare şi că 10% 
dintre reviste nu le vom putea vinde. 

Mati: Să calculăm preţul revistei presupunând că vom obţine din vânzare cu 10% mai mulți bani decât am 
cheltuit. 

Într-o săptămână copiii tipăresc primul număr al revistei şi în următoarele două săptămâni reuşesc să 
vândă toate revistele, mai puţin cele 100 de exemplare împărțite gratuit. Copiii înapoiază împrumuturile şi plătesc 
colegilor partea corespunzătoare investiţiilor lor. 


Următoarele întrebări pot căpăta răspunsul din aceste noi date: 
Ce procent din sumă reprezintă banii împrumutaţi? Câţi bani au adunat copiii pentru a investi în revistă? 
Câte reviste tipăresc copiii din banii obţinuţi? Câte reviste presupun copiii că vor vinde? Câţi bani speră 
copiii că vor încasa? Cât a costat o revistă? Cât au plătit colegilor? Care este raportul dintre încasări şi 
cheltuieli? 

Tabelul care urmează asociază tratarea acestei probleme în cadrul unităţii de învăţare 
corespunzătoare temei „Rapoarte şi proporții“ din programa şcolară pentru clasa a VI-a. 


Secvenţe Conţinuturi Etapele Activităţi vizând procesul rezolvării de 
ale unităţii rezolvarii unei probleme în cadrul fiecărei etape 
de învăţare probleme 
familiarizare Actualizarea 1. Identificarea Identificarea scopurilor. 
cunoștințelor situatiei-problemă Identificarea întrebărilor. 
din clasa a V-a și formularea Compararea contextului problematic 
referitoare la problemei cu altele întâlnite anterior. 
fracție, raport, 2. Înțelegerea Citirea problemei și verificarea sensului; 
procent problemei Separarea a ceea se dă de ceea ce se cere. 
structurare Proporţii 3. Organizarea Aprecierea coerenţei datelor; 
Procente informaţiei Transpunerea în limbaj propriu; 
Mărimi direct Transpunerea în limbaj matematic; 
proporţionale Studiul gradelor de libertate ale 
Märimi invers enunțului problemei. 
proporționale 4. Folosirea Tatonări către găsirea soluției; 
informației Alegerea metodei; 

aplicare Elemente de 5. Finalizare și - Discutare; 
organizare a dezvoltare - Redactare; 
datelor și de - Verificarea rezultatului; 
probabilități - Studiul posibilitatilor pentru: 
e alte cazuri; 
e generalizari; 
e alte solutii. 


Temă de lucru individual 0) 


Proiectaţi o unitate de învăţare pe bază de rezolvare de probleme. 


Sfaturi practice 

e Este nevoie de timp pentru examinarea şi explorarea serioasă a unei probleme . De multe ori, 
înțelegerea unei probleme presupune rezolvarea ei. 

e „„Spargerea” problemei în părți mai mici va facilita rezolvarea. Este de preferat rezolvarea problemei 
„pe bucăţi”. 

e Resursele pentru rezolvarea unei probleme sunt nenumărate. 

e Este întotdeauna loc pentru acţiune, pentru a face ceva. 

e O problemă este o provocare! O problemă nu trebuie văzută ca o pedeapsă. Dimpotrivă, ea trebuie 
percepută ca o oportunitate de ameliorare sau ca un prilej de a demonstra cât de puternic eşti! 

e Formularea unei probleme determină un registru de alegeri: întrebările puse determină răspunsurile 
căpătate. 

e Prima abordare a unei probleme reflectă adeseori o soluţie preconcepută şi poate duce uşor la blocaj. 

e Un registru amplu de alegeri (idei, soluţii posibile) permite alegerea celei mai bune variante. Nu 
există alegere dacă discutăm în termeni de 1 la 1. 

e Acceptarea este fundamentală în rezolvarea unei probleme. O soluţie excepţională din punct de 
vedere tehnic, dar care este stupidă, sociologic vorbind, nu este de fapt o soluţie. 

e Negarea unei probleme semnifică perpetuarea acesteia. 

e Trebuie rezolvată o problemă care există realmente! NU doar simptomele unei probleme, NU o 
problemă la care există deja soluţia, NU o problemă despre care cineva crede că există! 

e Creativitatea este construirea a ceva nou din ceva mai vechi, prin efort şi imaginaţie. (a se vedea 
anecdota de la începutul acestei secţiuni). 


Investigația: focus — Științele naturii şi nu numai! 


Teme de discuţie 0) 


Ce înseamnă investigația pentru dumneavoastră? Aflaţi punctul de vedere al profesorilor de 
științe. Diferă opinia profesorilor de științe de acelea ale celorlalte cadre didactice din grup? 


Investigația este fundamentală pentru cercetarea ştiinţifică. Demersul ştiinţific investigativ are însă 

similitudini frapante cu procesul de învăţare. La fel ca în ştiinţe, investigația ca demers didactic“: 

e se centrează pe o întrebare/ problemă/ fenomen; 

e începe cu ceea ce elevii ştiu, angajându-i în căutarea răspunsurilor şi a explicaţiilor (ceea ce 
presupune colectarea şi analizarea informaţiilor, avansarea de predicții, crearea, modificarea şi 
respingerea unor explicații); 

e continuă cu relaționarea rezultatelor cu cunoştiințele din domeniu conducând la aprofundarea 
înţelegerii şi la asumarea de către elevi a propriei învățări; 


38 apud Robert Harris, Problem Solving techniques, version January 5, 2002, www.virtualsalt.com 

* Etapele investigaţiei variază după diferiţi autori. lată mai jos paşii propuşi în National Standards for Science Education, 1996: observare, 
formulare de întrebări, examinarea surselor de informare, proiectarea investigaţiei, colectarea, analizarea şi interpretarea informaţiilor, propunerea 
răspunsurilor şi a explicațiilor, comunicarea rezultatelor. 

e se finalizează cu folosirea noii perspective dobândite pentru a aborda noi probleme şi a testa şi 
dezvolta explicațiile obținute pentru alte fenomene de interes. 


În consecință, prin intermediul acestui proces, elevii sunt puşi în situaţia reorganizării structurilor 
de gândire. În acelaşi mod, oamenii de ştiinţă îşi reorganizează reprezentările asupra lumii în urma 
rezultatelor investigaţiei. Din această perspectivă, investigația pare să fie o metodă adecvată didacticii 
disciplinelor ştiinţifice, prin aceea că propune un demers care conduce la formarea de concepte, deprinderi 
şi atitudini specifice ştiinţelor. Rămâne oare investigația un demers didactic valabil numai pentru învăţarea 
ştiinţelor? 


Teme de discuţie (D 


Observaţi tabelul următor. El esenţializează două demersuri investigative reale“. Datele celor 
două investigaţii au fost organizate în funcţie de o serie de etape (poziționate pe coloana a 
doua). Pe acest temei, paralelismul celor două demersuri este izbitor. Analizaţi informaţiile 
oferite în fiecare dintre cele trei coloane ale tabelului. Discutaţi pe marginea corelaţiilor 


posibile. Ce concluzii trageţi? 


Domeniul științific, 
exterior școlii 


Etape ale investigaţiei 


Domeniul didactic 


Un geolog descoperă o pădure de 
cedri uscați pe coasta Pacificului. 


- observare 


La începutul anului școlar, elevii 
observă că celor trei copaci din 
curtea școlii nu le cad frunzele în 
același ritm — unul și-a pierdut 
complet frunzele, un al doilea are 
multe frunze galbene, ultimul este 
încă verde. 


De ce s-au uscat cedrii? 

Toţi copacii s-au uscat în aceeași 
perioadă? 

Este de vină activitatea vulcanică 
(prezentă în zonă)? 

Cauza poate fi inundarea solului cu 
apa sărată a oceanului? 


- manifestarea curiozităţii 

- formularea întrebărilor pornind 
de la cunoștințe anterioare 

- avansarea ipotezelor 


De ce sunt copacii diferiţi? Ei arătau 
absolut la fel înainte de sosirea 
toamnei! 

Copiii avansează mai multe 
răspunsuri: fenomenul are legătură 
cu soarele/ cu excesul de apă/ 

cu lipsa apei/ cu solul otrăvit/ 

cu vârsta copacilor/ cu insecte 
parazite/ cu anotimpul. 


La datarea cu Carbon 14 a rezultat 
că toți copacii au fost distruși 

cu aproximativ 300 ani în urmă. 
Analiza de sol a infirmat existența 
unor depozite vulcanice. În plus, 
trunchiurile nu erau carbonizate — 
probă că pădurea nu fusese atinsă 
de lavă. 


- colectarea de probe 


Copiii s-au împărțit în grupe fiecare 
explorând una din ipotezele de 
mai sus. Verificarea facturilor 

de cumpărare a copacilor a 
evidenţiat că au aceeași vârstă și 
că sunt identici ca soi. Observarea 
umidității solului a arătat că pomul 
desfrunzit are rădăcinile mereu în 
apă, cel cu frunze galbene le are 
adesea în apă, cel cu frunze verzi 
nu le are niciodată în apă deși solul 
în care se află este umed. 


% Cele 2 demersuri investigative sunt prezentate pe larg in Inquiry and the National Science Education Standards: A Guide for Teaching and 
Learning, Center for Science, Mathematics, and Engeneering Education, The National Academies Press, Washington 2000; 

În 1964, un cutremur din Alaska - folosirea cercetărilor anterioare Profesoara a oferit grupului care 

a provocat inundarea mai multor investiga influenţa apei, o broșură 

păduri de pe coastă și distrugerea despre creșterea plantelor. Elevii 

lor din cauza apei sărate. Pădurea au aflat că dacă rădăcinile sunt 

de cedri uscați se afla într-o zonă înconjurate de apă, planta se 

de subducție similară celei din îneacă în absenţa aerului. 

Alaska 

Analiza sedimentelor din pădurea - propunerea unei explicații Deci pomul desfrunzit era în 

de cedri confirmă existenţa unui posibile situație de înec, cel cu frunze 

strat de nisip între două straturi galbene era aproximativ înecat, 

de sol argilos și bogat. În nisip au iar cel cu frunze verzi era în afara 

fost găsite fosile provenind din pericolului. 

ocean. Concluzia este că a avut loc Îngrijitorul uda curtea de trei ori pe 

un cutremur major chiar înainte săptămână, dar solul fiind în pantă, 

de sosirea pionierilor pe coasta de apa era reținută în zona copacului 

Vest. desfrunzit. 

Publicarea rezultatelor investigaţiei | - impact asupra comunităţii Copiii au scris o scrisoare 

a condus la noi norme de îngrijitorului comunicându-i 

seismicitate în construcţii pentru rezultatele investigației Acesta le-a 

statele din zona cercetată în mulțumit și a modificat procedurile 

vederea asigurării clădirilor în caz de aspersare. La începutul anului 

de cutremur major. școlar următor, toţi copacii erau 
încă verzi. 

Exemple de investigație în aria curriculară Matematică şi Științe ale naturii 


Exemplele prezintă fiecare câte o unitate de învățare construită pe secvențele investigației 
ştiinţifice. Unitatea de învăţare bazată pe investigaţie este o succesiune de lecţii focalizate pe o 
întrebare. Stabilirea răspunsului la întrebare eşalonează lecţiile pe etapele investigaţiei: 

I. formularea întrebării şi avansarea ipotezelor: evocare/ anticipare; 

II. testarea ipotezelor alternative: explorare/ experimentare; 

III. propunerea unei explicaţii: reflecție/ explicare; 

IV. testarea explicaţiei prin includerea altor cazuri particulare; raportarea rezultatelor: aplicare; 

V. impactul noilor cunoştinţe în diferite domenii: transfer. 


„De ce sunt zile şi nopţi pe Pământ?” 


Prima ilustrare tratează tema: „Soarele — sursă de schimbări periodice în mediul înconjurător 
(lumină/ întuneric, zi/ noapte)” din programa pentru clasa a III-a a disciplinei „Ştiinţe”. 

Plecând de la investigarea unui concept — „alternanța zi-noapte pe Pământ” — activitățile propuse 
pot conduce pe elevi la formarea capacităţii de a investiga (să desfăşoare experimente simple, pe 
baza unui plan de lucru, să comunice în maniere diverse observații şi comparații asupra unor corpuri şi 
evenimente din mediul înconjurător şi asupra experimentelor realizate, să respecte regulile de comunicare 
şi comportament negociate în desfăşurarea activităţilor de grup- ca obiective de referință). 

Pe parcursul lecţiilor, elevii observă unele fenomene naturale produse de mişcarea diurnă a 
Soarelui şi construiesc modele experimentale pentru a demonstra şi explica desfăşurarea lor. Învățarea 
pleacă de la noțiuni considerate cunoscute de către elevi (mişcarea umbrelor produse de Soare; Pământul, 
Soarele şi Luna ca părți ale Sistemului Solar; globul geografic; periodicităţi determinate de alternanţa zi- 
noapte), de la unele priceperi elementare (utilizarea lanternei, a globului geografic), de la deprinderi de 
lucru în grup, în condiţia respectării unor reguli de protecția muncii de către elevi în timpul lucrului. 


4 Exemplele sunt realizate de Iulian Leahu. Al doilea exemplu — de fizică — se regăseşte în Anexa la acest modul. 

* La baza construirii unităţilor de învăţare stau secvențele cognitive ale unei metode didactice utilizate ca model de învăţare asociat unităţii de 
învăţare. Dar nu orice metodă poate constitui un model de învăţare asociat unităţii de învăţare. Unitatea de învățare fiind concepută ca instrument 
al unei abordări didactice centrate pe elev, ea se asociază cu modele de învăţare centrate pe elev, precum: investigația, realizarea de proiecte, 
problem-solving şi altele. Investigaţiile — în funcţie de obiectivele învățării, de scopul evaluării — pot fi complete (parcurg toate etapele) sau 
incomplete, pot fi dirijate (focalizate pe obiective, pe înțelegerea aspectelor unui concept particular) sau nedirijate (elevii îşi construiesc propriile 
cunoştinţe, lecţiile se desfăşoară ca răspunsuri la problemele elevilor). 

Scenariul investigaţiei 


(Scenariul unității de învăţare modelate de etapele investigației) 


Etapa I. Evocare/ Anticipare 
„Ce ştiu sau cred eu despre asta?” 
(Formularea întrebării şi avansarea ipotezelor) 


Precizări metodice 


Activitatea elevilor 
(Sarcini de lucru, organizarea activităţii, 
comunicarea rezultatelor) 


e Procesul cognitiv: ANTICIPARE — PLANIFICARE 

e Momentele: 

a. Observare; 

b. Manifestarea curiozităţii (evocarea experienţelor 
personale); 

c. Formularea întrebărilor (pe baza cunoștințelor 
anterioare); 

d. Selectarea întrebării de investigat; 

e. Avansarea ipotezelor (preliminare); 

f. Evaluarea ipotezelor. 

e Scenariul lecţiei: Elevii: 

1. definesc conceptul (evocă alternanţa zi—noapte); 
2. caută mijloace de explicare (întrebări despre cauze); 
3. fac o primă încercare de explicare (reprezintă 
interacțiuni Soare-Pământ); 

4. fac a doua încercare de explicare (avansarea unor 
ipoteze). 

e Rolul celui ce predă: 

- înlesnește formularea întrebărilor; 

- comunică prin întrebări, în special, divergente; 

- nu acceptă răspunsuri scurte sau simple; 

- se abţine să dea răspunsuri. 

e Întrebarea de investigat cere, în momentul apariţiei, 
o evaluare didactică necesară ajustării proiectului 
didactic și anume: întrebarea de investigat este 
convergentă: 

- cu nevoile de învăţare ale elevilor? 

- cu tema în curs? 

- cu structurile noționale propuse de programă? 

- cu obiective particulare? 

- cu formarea abilității de a investiga? 

e Elevii evaluează întrebarea de investigat pe baza 
unor criterii precum: 

- explicaţie necunoscută (interesantă); 

- fapte sau opinii (natura științifică); 

- accesibilă/ legată de temă (relevantă); 

- cere activităţi variate (productivitate); 

- oferă variate cauze posibile de analizat 
(complexitate). 


1. Lucrând în perechi, elevii evocă în diverse feluri 
(oral, în scris, prin desene, joc de rol, experimente etc.) 
observaţii, experienţe și întâmplări personale privind 
fenomene periodice naturale (drumul Soarelui pe cer, 
mișcarea umbrelor produse de Soare, alternanţa zi- 
noapte, aspectul Soarelui în diferite momente ale zilei, 
aspectul Lunii și Pământului luminate de Soare, rolul 
Soarelui în producerea lor etc.); 


2. Lucrând în grupuri - cu lanterne, globuri geografice, 
mingi diferite într-o sală semiobscurizată - elevii 
modelează interacțiuni Soare-Pământ-Lună (Pământul 
primește lumina de la Soare; Soarele produce lumină 
și umbră pe Pământ; Luna și Pământului se pot umbri 
reciproc; Soarele, Pământul și Luna se rotesc în jurul 
axelor proprii; axa Pământului trece prin Polul Nord 

și Polul Sud etc.; Luna se rotește în jurul Pământului, 
Pământul în jurul Soarelui etc.); 


3. Lucrând în perechi, elevii formulează întrebări 
despre fenomenele naturale produse de Soare. (De 
ce, când Soarele apune, apa mării nu începe să fiarbă? 
De ce este zi și noapte pe Pământ“? Cum se mișcă 
Soarele? Unde merge Soarele noaptea la culcare? Din 
ce este făcut Soarele? Cum putem afla ora, observând 
Soarele? Dar direcţia în care mergem? etc.) Elevii 
prezintă clasei produsele realizate și întrebările 
formulate, apoi selectează întrebarea interesantă 
(care va ghida investigația, să zicem: „De ce este zi și 
noapte pe Pământ?”% ); 


4. Lucrând în perechi, elevii reexaminează întrebarea 
aleasă (pentru a o clarifica și înţelege mai bine: „Te-ai 
gândit vreodată la asta? Ai și alte întrebări? Tu cum ai 
răspunde?”), formulează răspunsuri la întrebare (pe 
baza a ceea ce știu sau consultând diferite surse) și 
prezintă clasei variantele de răspuns; apoi, compară 
întrebările lor cu cele ale colegilor de clasă, evaluează 
care dintre răspunsurile lor sunt explicaţii posibile 
(testabile), care sunt simple descrieri sau enuţuri de 
opinie, comunică punctele lor de vedere. 


8 Ipoteze preliminare: explicaţii preliminare; ipoteze de lucru pentru fenomenul observat; răspunsuri posibile la o întrebare, care pot fi testate 


ştiinţific. 
“ Întrebările „De ce?“ se traduc prin întrebări „Cum?“, cauzale. 


% Orice investigaţie autentică în clasă porneşte, în primul rând, de la o întrebare al cărei răspuns nu este la îndemâna elevilor şi, în al doilea rând, 
permite şi încurajează adoptarea de către elevi a unei atitudini sceptice asupra variantelor de răspuns avansate la întrebare. Pentru a declanşa o 


investigație autentică, trebuie căutate acele întrebări pentru care elevii nu au răspunsul gata pregătit în manual sau de către cel ce predă. 

Etapa a II-a. Explorare/ Experimentare 
„Cum se potriveşte această informaţie cu ceea ce ştiu sau cred eu despre ea?” 
(Testarea ipotezelor alternative) 


Precizări metodice 


Activitatea elevilor 
(Sarcini de lucru, organizarea activităţii, 
comunicarea rezultatelor) 


e Procesul cognitiv: ANALOGIA CU 
ANTICIPAREA UNUI EFECT 


e Momentele: 

a. Reperarea sarcinii/ problemei; 

b. Analogie cu situațiile cunoscute; 

c. Proiectarea investigaţiei; 

d. Documentare (examinarea a ceea ce se 
cunoaște deja); 

e. Colectarea probelor (preliminare); 

f. Formularea concluziei (preliminare). 


e Scenariul lecţiei: 

Elevii: 

1. reperează o explicație posibilă la întrebare 
(pe care decid s-o verifice); 

2. caută mijloace (cognitive și materiale) care 
vor permite verificarea; 

3. experimentează unul dintre aceste 
mijloace; 

4. constată dacă este eficient sau nu; 

5. experimentează un nou mijloc (dacă 
precedentul nu a fost eficient). 


e Rolul celui ce predă: 

- înlesnește constituirea echipelor de lucru 
pentru verificarea ipotezelor; 

- sprijină reperarea sarcinii/ problemei în 
cadrul grupului; 

- încurajează elevii să interacţioneze direct 
unii cu alţii; 

- evită să intervină, să medieze, să judece 
ceea ce spun elevii; 

- se abține să dea definiţii și soluţii; 

- nu rezumă discuţiile elevilor. 


e Argumentarea răspunsurilor/ explicaţiilor 
posibile poate avea durate diferite. 
Colectarea probelor poate fi extinsă în afara 
orelor de clasă. 


1. În funcţie de răspunsul dat la întrebare sau de preferinţe, 
elevii alcătuiesc grupuri de lucru pentru verificarea ipotezelor/ 
variantelor de răspuns (de exemplu, ca explicaţii ale alternanţei 
zi-noapte pe Pământ, elevii ar putea considera: 

a) rotația Soarelui în jurul axei proprii (precum oglinda unui far); 
rotația Soarelui în jurul Pământului (ceea ce se vede); 

b) rotația Pământului în jurul axei sale; 

c) rotația Pământului în jurul Soarelui etc.); * denumesc grupurile 
de lucru proprii (folosind expresii sugerate de alegerile efectuate, 
de caracteristicile grupului de lucru etc.®); 


2. În grupurile de lucru alcătuite, prin discuţii între ei, respectiv, cu 
învățătorul, elevii: 

- proiectează investigația (detaliile problemei, sarcini personale, 
procurarea materialelor, planificarea etapelor etc.); 

- expun ideile lor în fața clasei (pentru a rafina proiectul propriu, 

a se documenta suplimentar, a analiza dacă alte tehnici, procedee 
propuse în clasă nu ar fi mai eficiente etc.); 

- colectează probe pentru argumentarea răspunsului (pe baza 
conexiunilor/ analogiilor cu experienţele proprii, între informaţii 
din surse variate etc.); 


3. În grupurile de lucru alcătuite, elevii modelează experimental 
ipotezele avansate pentru explicarea alternanţei zi-noapte într-un 
anumit loc de pe Pământ (folosind lanterne, bile, mingi, globuri 
geografice sau corpul propriu): 

i. „Soarele se rotește în jurul axei proprii” (Luminează Pământul ca 
un far?); 

ii. „Pământul se rotește în jurul Soarelui” (În timp de un an!); 

iii. „Soarele se rotește în jurul Pământului” (globul menţinut fix 
este luminat de lanterna care se rotește în jurul globului; locul 
este însemnat pe glob cu o bulină); 

iv. „Pământul se rotește în jurul axei sale” (lanterna este fixă și 
luminează globul care se rotește în jurul axei proprii; locul este 
însemnat pe glob cu o bulină); 


4. În grupurile de lucru, elevii organizează datele în moduri diverse 
(desene, tabele, scheme, scurte eseuri etc.), formulează noi 
întrebări, înainte de a efectua alte investigaţii, schimbă planul de 
lucru sau colectează alte date, dacă este necesar, reorganizează 
grupele de lucru, dacă și-au încheiat activitatea, orientându-se 
către grupurile ale căror investigații sunt în curs de desfășurare. 


4 Activităţi opţionale. 

Etapa a III-a. Reflecţie/ Explicare 
„Cum Sunt afectate convingerile mele de aceste idei?“ 
(Propunerea unei explicaţii) 


Precizări metodice 


e Procesul cognitiv: INDUCȚIA 


e Momentele: 
a. Sinteza datelor colectate; 
b. Idealizarea (simplificarea) observaţiilor; 


colectate; 
d. Compararea explicaţiilor alternative; 
e. Propunerea unei explicaţii preliminare. 


e Scenariul lecţiei: 

Elevii: 

1. sintetizează probele colectate; 

2. elaborează o primă explicaţie (o primă regulă de 
producere a fenomenului); 

3. observă exemple și contraexemple ale explicaţiei 
(alternanţa zi-noapte se explică atât prin rotirea 
Soarelui în jurul Pământului, cât și prin rotirea 
Pământului în jurul axei proprii); 

4. a doua elaborare a regulii (ca ea să convină 
exemplelor și să nu contravină contraexemplelor). 


e Rolul celui ce predă: 

- invită elevii să sintetizeze observaţiile; 

- sprijină elevii să definească noţiunile noi; 
- introduce termenii noi. 


c. Distingerea unor reguli/ paternuri în datele 


Activitatea elevilor 
(Sarcini de lucru, organizarea activităţii, 
comunicarea rezultatelor 


1. În grupurile de lucru, prin discuţii între ei, respectiv, 
cu învățătorul, elevii sintetizează datele obținute, 
modelează rotația proprie a Pământului cu ajutorul 
unui titirez, disting reguli/ paternuri în datele colectate 
etc., apoi expun în fața clasei informaţiile colectate, 
produsele realizate (modele experimentale, tabele, 
desene, copii după documente, postere etc.) și 
concluziile obținute; 


2. În grupurile de lucru, prin discuţii între ei, respectiv, 
cu învățătorul, elevii analizează datele credibile 

(Ce date păstrăm, ce date eliminăm?) și evaluează 
rezultatele proprii și procedurile folosite (Ce concluzii 
păstrăm, ce concluzii eliminăm? Este acest model 
potrivit pentru această investigaţie? Ce explicații sunt 
susţinute de probe? Este o explicație mai bună decât 
alta?); 


3. În grupurile de lucru, prin discuţii între ei, respectiv, 
cu învățătorul, elevii compară explicaţiile alternative 
(rotația proprie terestră și revoluţia Soarelui în jurul 
Pământului) și caută argumente pentru fiecare. De ex., 
experimenteză cum, prinzându-se în perechi de mâini 
și rotindu-se unul în jurul altuia, pot avea „controlul“ 
asupra mișcării celuilalt, dacă sunt mai grei (Elevii 

mai grei se rotesc în jurul celor mai ușori sau invers? 
Corpurile mai grele se rotesc în jurul celor mai ușoare 
sau invers? Are loc în realitate revoluția Soarelui în jurul 
Pământului?); 


4. Prin discuţii în colectiv cu învățătorul, elevii 
revizuiesc cunoștințele anterioare, în lumina noilor 
experienţe și formulează explicaţia: alternanţa zi- 
noapte se produce datorită rotației Pământului în jurul 
axei proprii. 

Etapa a IV-a. Aplicare 
„Ce convingeri îmi dă această informaţie?” 
(Testarea explicaţiei prin includerea altor cazuri particulare. 
Raportarea rezultatelor.) 


Precizări metodice 


Activitatea elevilor 
(Sarcini de lucru, organizarea activităţii, 
comunicarea rezultatelor) 


e Procesul cognitiv: DEDUCȚIA 


e Momentele: 

a. Includerea altor cazuri particulare în demonstrarea 
explicaţiei; 

b. O privire sceptică asupra explicaţiei (confruntarea cu 
noi probe, din surse diverse); 

c. Revizuirea și consolidarea explicaţiei, în lumina noilor 
probe colectate: „Ce este și ce nu este acest lucru?”; 

d. Verificarea unor previziuni pe baza explicaţiei 
(interpolări, extrapolări); 

e. Comunicarea rezultatelor (un test final al explicaţiei). 


e Scenariul lecţiei: 

Elevii: 

1. observă o regulă/ o explicaţie a conceptului sau 
produsului de realizat; 

2. creează exemple particulare care convin acestei 
reguli și explicitează caracteristici ale exemplelor care 
sunt sau nu conforme cu regula; 


e Rolul celui ce predă: 

- încurajează elevii să interacţioneze direct unii cu alţii; 
- intervine, mediază, judecă ceea ce spun elevii; 

- înlesnește formularea întrebărilor; 

- comunică prin întrebări, în special, divergente; 

- se abţine să dea răspunsuri imediate. 


e Pe măsură ce diferite grupuri îşi prezintă rapoartele 
în faţa clasei, elevii învaţă că: 

- unele probe colectate nu explică observaţiile iniţiale; 

- altele ar putea susține parțial obervaţiile; 

- există explicaţii alternative și trebuie aleasă cea 

adevărată sau cea corectă. 


1. Lucrând în grupuri, elevii testează explicația pe alte 
cazuri particulare („Dacă asta pare să fie explicaţia, 
atunci trebuie mai bine aprofundată!”). De ex.: 

- unii investighează cu mijloace proprii întrebări care 
au apărut mai devreme: „De ce, în lume, Anul Nou se 
sărbătorește la ore diferite?”, “Pământul se rotește 
complet în jurul axei proprii în timp de o zi” sau “De ce, 
când Soarele apune, apa mării nu începe să fiarbă?” și 
altele.; 

- alţii formulează întrebări despre rezultatele altor 
lucrări științifice; 

- alţii evocă (prin desene, eseuri scurte) experiențele 
proprii, în lumina noilor cunoștințe, ca aplicaţii ale 
rezultatelor obținute (programul de activitate propriu 
în funcţie de poziţia Soarelui pe cer sau într-o zi fără 
soare); 

- alții construiesc ceasuri care măsoară durate mai 
mici de o zi (ceas „cu umbre” — dintr-un băț înfipt în 
pământ, notând orele pe diferite direcţii ale umbrelor, 
anticipând orele următoare; clepsidră, observând 
curgerea nisipului într-o clepsidră — „Egiptenii foloseau 
clepsidra noaptea. De ce? Ce puteau utiliza ziua?”), 
definesc unități de măsură pentru timp, calculează 
durate și altele. 


2. În grupurile de lucru, prin discuţii între ei, respectiv, 
cu învățătorul, elevii: 

- întocmesc un scurt raport (oral, scris) privind 
rezultatele investigației proprii (“Acum știi de ce 
Pământul are zile și nopţi. Datorită rotației în jurul axei 
proprii, ca un titirez!”); 

- prezintă produsele realizate și rapoartele de lucru în 
faţa clasei și moderează discuţiile între elevi. 

Dezvoltarea profesională a cadrelor didactice prin activităţi de mentorat 


Etapa a V-a. Transfer 
„Ce anume pot face în alt fel, acum când deţin această informaţie?“ 
(Impactul noilor cunoştinţe în diferite domenii) 


Precizări metodice 


e Procesul cognitiv: ANALOGIA CU ANTICIPAREA UNUI 
MIJLOC 


e Momentele: 

a. Analogie cu situaţiile cunoscute; 

b. Informarea publicului/ a celor ce decid cu privire la 
rezultatele obţinute; 

c. Impactul rezultatelor obținute (asupra nevoilor 
proprii și ale comunităţii - învăţare, cunoaștere, 
protecția mediului etc.). 


e Scenariul lecţiei: Elevii: 

1. imaginează o primă încercare a produsului de 
realizat (pe baza a ceea ce știu deja să facă); 

2. analizează reușitele, comparând cu încercările altor 
elevi (prima reprezentare a produsului de realizat); 

3. fac a doua încercare; 

4. observă și analizează noile criterii de evaluare 
îndeplinite (a doua reprezentare a produsului de 
realizat). 


e Rolul celui ce predă: 

- încurajează elevii să interacţioneze direct unii cu alţii; 
- intervine, mediază, judecă ceea ce spun elevii; 

- înlesnește formularea întrebărilor; 

- comunică prin întrebări, în special, divergente. 


Activitatea elevilor 
(Sarcini de lucru, organizarea activităţii, 
comunicarea rezultatelor) 


1. Lucrând în grupuri, prin discuţii între ei, respectiv, cu 
învățătorul, elevii investighează consecinţele explicaţiei 
găsite: 

- unii compară argumentele proprii (heliocentrice) 

cu alte concepţii istorice despre Sistemul Solar 
(geocentrică), cu alte credinţe (cărți de povești), cu 
informaţii publicate în ziare, reviste (cei care călătoresc 
cu avionul sunt afectaţi de fusele orare) etc.; 

- unii construiesc machete, jucării („busolă“ din ceasul 
de mână; ceas „din razele soarelui“ — poziţiile razelor 
pe pereţii camerei de lucru, asociate cu activități din 
programul propriu al unei zile; ceas cu apă — dintr-o 
găleată gradată în ore, minute; ceas dintr-o lumânare 
cu bolduri înfipte — „De ce boldurile trebuie înfipte în 
lumânare la distanţe egale? Ce fel de lumânare este 
mai potrivită pentru a măsura o durată mare?“; un ceas 
„floral“- „La ce ore se deschid și se închid anumite flori) 
și altele; 

- alţii experimentează orientarea și măsurarea timpului 
cu ajutorul Soarelui etc.; 

- alţii înregistrează observaţii ale unor fenomene 
naturale care depind de poziţiile Soarelui pe cer, de 
alternanţa zi-noapte (heliotropismul, periodicități ale 
activităţii și repausului unor 

plante și animale, ritmuri biologice zilnice ale activităţii 
unor organe interne, orarul din timpul unei zile — 
„Momentele zilei te ajută să-ți organizezi timpul. Fă 

o listă de activități pe care faci în fiecare zi, pe ore“), 
fenomene care pot influenţa starea de sănătate și 
altele; 


2. Individual sau în grup, elevii: 

- expun produsele realizate (planșe, desene, machete 
etc.) în expoziții școlare, întâlniri cu responsabili ai 
administraţiei locale și moderează discuţiile; 

- informează factori de decizie cu privire la măsuri 
necesare de protecţie a mediului, a propriei persoane 
(organizarea programului unei zile de lucru, orele 
potrivite pentru plajă) și altele. 


A doua ilustrare, pe care o găsiţi în Anexa 1 (pag. 78) a acestui modul, tratează temele: „Densitatea. 
Unitate de măsură. Referire la practică. Exemple valorice pentru densitate. Calculul masei unui corp. 
Determinarea densităţii unui corp” din programa de Fizică pentru clasa a VI-a. 

Exemplul anterior v-a convins probabil de oportunitatea folosirii investigaţiei la orele de ştiinţe. Se 
poate folosi totuşi investigația şi la alte discipline decât acelea din aria curriculară Matematică şi ştiinţe 


ale naturii? 


Să analizăm câteva definiții şi caracteristici ale investigaţiei. 

A 47 m . y Pi w š ARNT m è i 
Conform unui glosar UNESCO , investigația reprezintă o abordare didactică prin intermediul 
căreia un grup de elevi caută explicaţia unui fenomen sau proces; de obicei implică reflecţia asupra datelor 


” Glossary of Educational Terms, UNESCO, 1987, pag. 63 

empirice şi porneşte de la o întrebare care nu are un unic răspuns simplu. 

Promovată de Neil Postman şi Charles Weingartner , investigația ca metodă didactică se centrează 
pe importanţa angajării elevilor în procesul cunoaşterii, în loc de a-i face să preia un produs final, livrat 
de către profesor în termeni de cunoştinţe statice. Prin urmare, acţiunile profesorilor se modifică în context 
investigativ: 

e evită să le spună elevilor ceea ce ei „trebuie să ştie”; 

e se adresează elevilor nu prin afirmaţii ci prin interogaţii, mai ales prin întrebări divergente; 

e nu acceptă răspunsuri scurte, simple la întrebări; 

e încurajează elevii să interacționeze direct unii cu alţii şi evită judecăţile de valoare asupra a ceea 

ce se spune pe parcursul acestor interacțiuni; 

e chiar dacă îşi planifică activitatea minuţios, se comportă flexibil la ore permițând dezvoltări în 

e acord cu interesele şi nevoile imediate ale elevilor; 

e măsoară succesul în funcție de achiziția unor comportamente investigative de către elevi: 

= încredere în forțele proprii; 

= interes pentru explorare; 

= distincţie dintre relevant şi nerelevant; 

= încredere în propria judecată în detrimentul celei comune (împărtăşite de alţii); 
= flexibilitate în gândire; 

= evitare a răspunsului rapid; 

= lipsa spaimei de a greşi; 

= respectarea faptelor şi distincţia dintre fapte şi opinie. 


Teme de lucru individual Q 


Proiectați o investigație pe care să o aplicaţi ulterior la clasă. Folosiţi reperele de mai jos: 

- Porniţi de la o întrebare (formulaţi întrebări incitante, deschizătoare de drumuri). 

- Sugeraţi elevilor surse de informare. 

- Sprijiniţi proiectarea investigației de către elevi. 

- Urmăriţi modul în care sunt colectate și interpretate datele. Acordaţi ajutor când este cazul. 
- Încurajaţi propunerea de răspunsuri și explicaţiile. 

- Lăsaţi elevii să-și folosească imaginaţia pentru a găsi forma de comunicare a rezultatelor. 


Studiul de caz: focus — aria curriculară Om şi societate şi nu numai! 


În domenii exterioare şcolii, studiul de caz se referă la strângerea şi prezentarea de informaţii 
detaliate despre un individ/ grup mic sau grup ca întreg, incluzând adesea rapoarte sau mărturii ale 
subiecților înşişi. O formă de cercetare descriptivă calitativă, studiul de caz, aruncă o privire temeinică 
asupra obiectului cercetării şi trage concluzii specifice doar pentru respectivul obiect şi numai în contextul 
studiat. Cercetătorii nu caută un adevăr universal, generalizabil şi nici în mod special relaţii cauză-efect 
tipice; în schimb este manifest interesul pentru explorarea detaliilor şi descriere. 

Studiile de caz examinează interrelațiile dintre toate variabilele pentru a permite o cât mai completă 
înțelegere a unui eveniment sau a unei situații. Acest lucru este posibil prin intermediul unei descrieri de 
profunzime: 

e a entității ce urmează să fie examinată; 

e a circumstanțelor în care se găseşte şi în cadrul cărora entitatea evoluează; 

e a caractersticilor indivizilor şi/ sau a comunităţii din care aceasta provine. 

Spre deosebire de metodele cantitative de cercetare de tipul sondajului (care adresează întrebări de 
tipul cine, ce, unde, cât sau câți) sau al analizei de arhivă (care situează în timp şi într-un context istoric), 
studiul de caz este de preferat atunci când se caută răspunsuri la întrebările de tip cum sau de ce. De 
asemenea, un cercetător va recurge la studiul de caz atunci când are puţin control asupra evenimentelor 
sau când focalizarea este pe un context de viaţă reală. 

De cele mai multe ori, studiul de caz presupune o problemă care caută o înţelegere holistică a unui 
eveniment sau a unei situații prin folosirea raţionamentului inductiv (de la aspecte specifice la termeni mai 

generali). Scopul unui studiu de caz este să ofere noi variabile şi întrebări pentru progresul cercetării. 

Dată fiind multitudinea de posibile obiecte de cercetat şi a intenţiilor cercetătorilor, studiile de caz 
sunt foarte diverse. Prezentăm mai jos o tipologie a studiilor de caz: 

- ilustrative (studii de caz descriptive care folosesc 1-2 exemple/ ocurenţe ale unei entități având ca 
scop familiarizarea cu ceea ce este nefamiliar); 

- exploratorii (studii de caz pilot, condensate pentru a identifica aspecte de cercetat şi a selecta 
instrumente de măsură înainte de demararea unei ample investigaţii); 

- cumulative (studii de caz care combină rezultate sau studii din mai multe spaţii efectuate în 
momente diferite, în ideea obţinerii de generalizări fără a derula o nouă examinare şi economisând astfel o 
serie de resurse); 

- critice (studii de caz care examinează una sau mai multe locaţii fie pentru a studia o situație unică 
(evident fără intenţii de generalizare), fie pentru a pune în discuţie un adevăr generalizat sau afirmat ca 
universal). 


Din punct de vedere metodologic, cercetarea are în vedere: 

- aspectele de studiat/ întrebările la care se caută un răspuns; 

- informaţiile relevante; 

- informaţiile care trebuie strânse; 

- modul de analiză a datelor; 

Pentru a strânge date se folosesc: observări directe sau observări ale participanţilor, interviuri, 
protocoale, teste, analiză de surse (scrise, orale, artefacte). 

Dată fiind diversitatea extremă a studiilor de caz, nu există o reţetă universală a cercetării. Sunt 
recomandate însă următoarele componente de bază pentru conducerea unui studiu de caz: 

- întrebările, 

- propozițiile de bază, 

- unităţile de analiză, 

- legătura logică între datele culese şi propoziții, 

- criteriile pentru interpretarea rezultatelor. 

Sunt de asemenea importante: 

- articularea perspectivei teoretice, 

- determinarea scopurilor studiului, 

- selectarea subiectului/ subiecţilor, 

- selectarea metodei de culegere a informaţiilor. 


Impactul didactic 

Elevii implicaţi în realizarea unui studiu de caz vor fi confruntaţi cu: 
- alegerea entității de cercetat, 

colectarea datelor, 

analiza datelor, 

realizarea raportului de cercetare, 

- discutarea validității şi legitimităţii studiului realizat. 

Prin parcurgerea acestor etape, elevii derulează cercetări similare experților din diversele domenii 
ale realităţii extraşcolare. Fiind vorba de activități exploratorii, participarea la studiul de caz va furniza 
elevilor oportunități de învăţare eficientă, oferindu-le posibilitatea înțelegerii conceptelor, fenomenelor, 
relațiilor etc. Dacă studiul de caz se va raporta la un fapt din viaţa reală, activitatea va fi cu atât mai 
contextualizată, motivantă şi eficace. 


Un exemplu de proiectare a unui studiu de caz la istorie 


În cercetările exterioare şcolii, subdomenii ale istoriei sau domenii conexe ei (de exemplu, istoria 
mentalităților sau antropologia) folosesc metoda studiului de caz ca pivot al cercetării. Pe de altă parte, 
didactica istoriei avansează studiul de caz ca o abordare predilectă. 

Noul curriculum de istorie propune o serie de studii de caz, ca inovaţie didactică majoră în raport 
cu programele analitice tradiţionale. Recursul sistematic la studiile de caz conform programelor în uz 
prezintă un triplu avantaj: 

- abilitează elevii cu proceduri de cercetare în domeniu, folosite de istorici; 

- oferă posibilități de aprofundare a înţelegerii faptelor, evenimentelor istorice; 

- dezvoltă multiperspectiva, în sensul atitudinii de toleranță faţă de diferite puncte de vedere şi al 
abilității de a schimba planul de percepţie. 

Exemplul următor este ales dintre studiile de caz recomandate la clasa a VIII-a, în programa de 
istorie. Studiul de caz îşi propune să cerceteze cum au reacţionat diverse categorii de persoane la 


evenimentele anului 1940. 


Tema - 11. România între democraţie şi autoritarism 
Studiu de caz — Anul 1940. 


Obiective de referinţă vizate — 2.1, 2.2, 3.1, 3.2, 3.3, 5.1, 5.2 


Metodologie: interviu cu persoanele care au trăit la 1940, analiză de surse (documente scrise, hărți, 


fotografii din manuale, enciclopedii, antologii de texte, diverse lucrări de referință, CD-uri”). 


Cerinţe pentru elevi: 


Sarcini OR vizate Repere 
1 2 3 
Discutaţi cu colegul de bancă, încercând să răspundețţi la următoarele | 2.2. să identifice sursele de Š 
chestiuni: informatie care pot susține o T 
e Pentru a avea o imagine cât mai clară a evenimentelor anului 1940 ce | investigație istorică. S 
surse veți consulta? £ 
3 A E S pi ae NS apă S m 
e Care este primul material la care vă referiți? Puteţi găsi martori ai sa-i 
evenimentelor? 3 E 
e Faceţi o listă a principalelor evenimente ale anului 1940. 2 3 
Ce atitudini puteau avea diferitele categorii de oameni? Adulții? 5.1. să se raporteze critic 3 E 
Copiii? Adolescenţii? la opiniile altora şi să-şi 2 a 
revizuiască propriile opinii în 3 p 
functie de context. <5 
Faceți planul unei cercetări prin care să puteți descrie cât mai detaliat | 3.3. să formuleze planul unei 
impactul anului 1940. Consemnaţi: investigații istorice simple. 
- sursele pe care le veți folosi, 
- indivizii cu care veți vorbi (formulatți întrebările pe care le veți Ay 
pune)”, = 
- etapele cercetării. & 5 
52 
Colectați surse scrise. 2.2. să identifice sursele de 
Colectaţi surse iconice: informaţie care pot susține o 
- hărți de dinainte de 1940 şi de după 1940, investigaţie istorică. îi 
- diferite imagini de epocă (de verificat dacă sunt disponibile fotografii = i 
de familie). E 3 
Faceţi interviul cu persoanele vizate” 5.2. E 
Selectaţi informaţiile pe care le socotiți cele mai importante. Raportaţi | 2.1 să folosească tehnici de 
informaţiile obținute la sursă (autorul documentului, participantul la analiză a documentului scris _ 
interviu). Ce concluzii trageţi? şi a celui iconic. S 
Comparaţi informațiile provenite din diferite surse. Discutaţi despre 3.1 să analizeze un eveniment, 5 
diferențele apărute. Care este motivul acestor diferențe? personaj sau fapt istoric Ñ 
pornind de la diferite surse de E 
informaţii. < 
Faceţi tabloul anului 1940, fie scriind un raport fie realizând un desen | 3.2. să realizeze tabloul unei S 3 
sau o schemă. Indiferent de forma aleasă, „tabloul” trebuie să reflecte | perioade istorice identificând S F 
concluziile cercetării întreprinse. Este recomandat să faceți o schiță schimbările intervenite. Te 
prealabilă. m £ 


® Există un CD foarte interesant care prezintă imagini din Bucureştiul anilor '40, oferind o istorie nonverbală, dar percutant vizuală şi grăitoare a 


comportamentelor cotidiene din epocă. 


50 Este de dorit ca profesorul să le ofere elevilor un ghid de interviu. În cazul nostru: vârsta în 1940, amintiri legate de casă, jocuri, ocupaţii ale 


părinţilor, discuţii ale adulţilor. În condiţiile în care elevii nu au mai condus interviuri este de preferat să le fie date întrebările gata formulate şi să 


se facă exerciţii de performare a lor. 


5! Această sarcină va fi dată numai elevilor care au identificat bătrâni care au acceptat să fie intervievaţi. Pentru a veni în sprijinul unor elevi 
neinițiați în tehnica interviului, profesorul poate propune asemenea persoane clasei după ce a vorbit în prealabil cu subiecții. 

În ce măsură rezultatul cercetării este conform cu ideile avansate la 5.1. să se raporteze critic 
începutul studiului (cu predicțiile inițiale)? la opiniile altora şi să-şi 

În ce măsură acest rezultat este compatibil cu informaţiile oferite în revizuiască propriile opinii în 
manuale? funcţie de context 


Discutarea 
validității 
studiului 


Căutaţi pe internet rezumate/ rapoarte/ studii pe această temă. 5.1 


Deschiderea 
spre o nouă 
cercetare 


In afara propunerilor cuprinse în programa de istorie, la aceeaşi disciplină se mai pot realiza studii 
de caz în cadrul unor opționale pe teme de: istoria şi tradițiile minorităților, istorie orală, obiceiuri locale. 


Teme de discuție în grup 


1. Ce alte discipline pot folosi studiul de caz? Faceți o listă de teme posibil de transformat în 
subiecte/ entități de studiat. 

2. Sunt cazuri demne de studiat în viaţa reală? De exemplu, puteţi descoperi „cazuri” la TV 
(filme, documentare, emisiuni muzicale), în presa scrisă, în viaţa comunităţii? 

3. Sunt cazurile reale mai „palpitante” pentru elevi? De ce? 


Teme de reflecţie în grup 


1. Ce avantaje prezintă studiul de caz din perspectiva formării elevilor dumneavoastră? 

2. Alegeţi un studiu de caz și proiectaţi activitatea cu elevii. 

3. Aplicaţi proiectul didactic la clasă. Notaţi reacţiile elevilor și diverse aspecte care vi se par 
relevante. Reveniţi asupra proiectului și faceţi corecţii în funcţie de ceea ce observați că se 
întâmplă la clasă. Ce învățăminte trageţi? Discutaţi cu un coleg și/ sau cu mentorul. 

4. Comparaţi studiul de caz cu alte metode pe care le-aţi folosit din perspectiva achiziţiilor 
— cognitive și atitudinale — ale elevilor. Plasaţi studiul de caz în topul metodelor folosite de 
dumneavoastră. 


Dezbaterea: focus — aria curriculară Limbă şi comunicare şi nu numai! 


Teme de discuţie 


1. Este vreo diferenţă între discuţie și dezbatere”? Realizaţi un organizator grafic prin care să 
comparaţi cei doi termeni. 

2. Ce sunt dezbaterile televizate? Dezbateri, discuţii sau dialog al surzilor? Există experți ai 
dezbaterilor? 

3. De ce discută toată lumea? Despre ce? 


Acest subcapitol porneşte de la presupoziţia că filologul modern este un expert al mânuirii 
limbii într-o varietate de contexte de comunicare. O altă presupoziţie este aceea după care spectacolul 
„discuţiilor” şi al „dezbaterilor” televizate îşi are originea într-o educare defectuoasă a competenţelor de 
comunicare (în şcoala tradițională, la orele de limba şi literatura română a primat studiul limbii, contând 
mult mai puţin utilizarea ei, iar celelalte materii au fost cu precădere preocupate de reproducerea unui 
discurs magistral, neacordând decât puţină atenţie — sau deloc! — aspectelor de producere în interacţiune 
a unor discursuri originale). Din acest motiv, exemplul oferit aparține Limbii şi comunicării, ca arie 
metodologică pivot în această direcţie. 


* Exemplificarea este redactată de Florentina Sâmihăian şi Alexandru Crişan. 

Ko) 


Metoda dezbaterii propune abordarea unei moţiuni (o propoziţie care reprezintă tema dezbaterii) 
din două perspective opuse. De aceea, în toate tipurile de dezbateri există două echipe: una dintre ele 
(echipa afirmatoare) trebuie să susțină moţiunea, iar cealaltă (echipa negatoare) s-o combată. Acest 
tip de abordare pro sau contra le dezvoltă participanţilor abilitatea de a analiza diverse probleme 
controversate din multiple perspective, îi stimulează să emită judecăţi asupra unui fenomen sau fapt pe 
baza unor criterii obiective, să apere o poziţie folosind argumente susținute de dovezi şi nu de opinii. 

Tehnicile dezbaterii dezvoltă: 

e gândirea critică (examinarea propriei gândiri şi pe a celorlalţi, cu scopul de a clarifica anumite 
cunoştinţe şi de a înțelege în profunzime un fenomen, o idee etc.; citirea atentă a documentaţiei; 
ascultarea şi participarea activă; formularea de argumente pertinente pro sau contra relative la 
orice moţiune); 

e toleranța faţă de opiniile diferite sau adverse; 

e stilul de prezentare a unei argumentaţii în faţa unei audiențe (abilități de exprimare orală: 
corectitudine, coerență, concizie, folosirea adecvată a mijloacelor verbale, nonverbale şi 
paraverbale); 

e capacitatea de persuasiune (vorbitorii trebuie să convingă prin claritatea, structura şi validitatea 
raționamentului prezentat); 

e abilităţile de lucru în echipă. 


Temă de reflecţie: Q) 


Virtuţile formative ale dezbaterii enunțate mai sus se pot aplica și discuţiei? 


Dezbaterea de tip Karl Popper“ 
1. Iniţierea dezbaterii 
e tema / moţiunea este anunţată cu două până la patru săptămâni înainte de data desfăşurării; 


Moţiunea este o propoziţie care prezintă tema dezbaterii. Ea trebuie să îndeplinească următoarele condiţii: 
- să fie echilibrată, oferind posibilitatea de argumentare atât echipei afirmatoare, cât şi celei negatoare; 

- să fie clară; 

- să existe suficiente surse de documentare pentru a susține ambele poziţii. 


Exemple de moţiuni: Sintaxa propoziției şi a frazei este utilă în viaţă (limba română, clasa a VIII-a)/ Ecranizările 
incită la lectura cărților după care au fost făcute filmele, (limba română, clasa a IX-a)/ Enciclopediile pe CD 
stimulează gustul pentru lectură (limba română, clasa a IX-a). 


e recomandarea bibliografiei adecvate temei. 


Sursele bibliografice, care vor oferi elevilor dovezile (mărturii, exemple, citate etc.) pe baza cărora îşi vor alcătui 


argumentarea, trebuie să fie: variate, relevante, reprezentative şi accesibile (să poată fi găsite în biblioteca şcolii 
sau să poată fi multiplicate dacă sunt oferite de profesor). 


2. Pregătirea dezbaterii 

e documentarea: presupune citirea activă a bibliografiei recomandate de către toţi elevii (efectuarea 
de adnotări pe marginea textului, identificarea de întrebări pe marginea materialelor citite, elaborarea de 
fişe de idei); 
(clasificarea, analiza şi sistematizarea dovezilor în funcţie de argumentele şi contraargumentele pentru 
care pot fi valorificate). 


53 Formatul acestei dezbateri a fost adaptat pentru a putea fi folosită mai uşor şi mai eficient în orele de curs, după sugestiile din materialul prof. 
Adriana Schnell, Dezbaterea, metodă eficientă în procesul instructiv-educativ, Centrul Educaţia 2000+, Sinaia 18-22 aprilie 2001. 

3. Desfăşurarea dezbaterii 


Prima oră 

e împărţirea clasei în echipe de câte 3-5 elevi; fiecare echipă are sarcina de a construi două sisteme 
de argumentare: unul care să susțină moţiunea şi altul care să o contrazică; 

e echipele au la dispoziţie 5 minute pentru informarea reciprocă privind dovezile şi informaţiile 
culese de fiecare membru al echipei; 

e profesorul stabileşte împreună cu elevii, prin brainstorming, motivele pro (de exemplu: De ce 
este utilă sintaxa propoziției şi a frazei?) şi motivele contra (de exemplu: De ce nu este utilă sintaxa 
propoziției şi a frazei?). Aceste motive vor fi scrise pe tablă şi în caietele elevilor în formulări sintetice 
(motive pro: nevoia de exprimare clară, coerentă, adecvată, folosirea corectă a limbii în comunicarea 
cotidiană etc., motive contra: învățarea funcțiilor sintactice ale pronumelui nu conduc automat la 
folosirea corectă a pronumelui etc.); 

e fiecare echipă construieşte sistemele de argumente atât pentru cazul afirmator — care susține 
moţiunea —, cât şi pentru cazul negator — care combate moţiunea. În această secvenţă profesorul are rolul 
de moderator, îndrumând echipele, la solicitările acestora; 

e la sfârşitul orei fiecare echipă trebuie să aibă construit atât cazul afirmator, cât şi cazul negator. 


A doua oră 

e alegerea echipelor (2 minute): echipa afirmatoare şi echipa negatoare vor fi formate din câte 3 
elevi fiecare; echipele de arbitri / judecători, formate din câte 3-5 elevi fiecare, vor fi alcătuite din restul 
elevilor din clasă. Echipele de arbitri au sarcina de a analiza şi a nota participarea la dezbatere a fiecărui 
membru al celor două echipe (în funcţie de relevanţa argumentelor prezentate şi de prestația personală — 
exprimare clară şi convingătoare) şi de a decide echipa câştigătoare în funcţie de totalul de puncte obţinut. 

Fiecare arbitru va judeca individual şi-şi va completa grila de apreciere, iar apoi vor negocia 
punctajul propus de echipă. Fişa de arbitraj va cuprinde atât grila de notare a fiecărui vorbitor din cele 
două echipe pe baza unor criterii stabilite de profesor, cât şi o motivare personală a modului de notare (de 
exemplu, arbitrul s-a situat la început în favoarea moţiunii, dar echipa negatoare l-a convins să-şi schimbe 
părerea prin calitatea argumentelor prezentate; arbitrul formulează impresii asupra prestaţiilor vorbitorilor 
sau sugestii care-i pot ajuta pe aceştia să-şi îmbunătăţească viitoarele prezentări). 

Profesorul îşi va asuma rolul de moderator, având sarcina de a urmări respectarea algoritmului 
de formulare a argumentelor de către fiecare vorbitor şi încadrarea în timpul alocat pentru discursurile 
individuale şi pentru pauzele de gândire. Pentru prima dezbatere, alegerea echipelor poate fi făcută prin 
tragere la sorți. În continuare însă, profesorul va avea grijă ca fiecare elev să fie, pe rând, participant direct 
la dezbatere sau arbitru, pentru că scopul acestor lecţii este să-l pună pe fiecare elev atât în situaţia de 
vorbitor, cât şi de arbitru; 

e desfăşurarea dezbaterii între cele două echipe desemnate (25 de minute): 


1. Etapele în construcția unui argument: 


- afirmaţia: Noi susţinem Că ......< anna ; 
- explicația: Bazându-ne pe următoarele argumente (12,3)... ; 

- dovezile: În sprijinul argumentelor, prezentăm următoarele dovezi................ ; 

= concluzia: DECI iero hroiou aia (se reia ideea enunțată în afirmație); 


2. Etapele în construcția unui contraargument: 

- identificarea argumentului echipei oponente (de exemplu: Echipa afirmatoare, la primul (al doilea 
etc.) argument susține că ...... (enunță afirmaţia respectivului argument). Noi, negatorii, nu suntem de 
acord cu această afirmaţie deoarece considerăm că...... (urmează enunţarea contraargumentului, cu 
aceleaşi etape ca la construcția argumentului: explicaţia, dovada şi concluzia); 


3. Etapele în reconstrucţia unui argument contraargumentat anterior: 
- reenunțarea afirmației argumentului inițial; 

- reenunțarea afirmației contraargumentului echipei oponente; 

- întărirea poziţiei echipei cu noi explicații şi noi dovezi. 

Paşii dezbaterii 

(a) una dintre echipe (fie cea afirmatoare, fie cea negatoare) va începe dezbaterea. O vom numi în 
continuare echipa 1. Fiecare membru al echipei va vorbi pe rând. Primii vorbitori din fiecare echipă îşi 
vor prezenta coechipierii şi vor enunța poziția pro sau contra pe care o vor argumenta în cadrul dezbaterii; 
după enunţarea poziţiei, vorbitorul va prezenta sistemul de argumente al echipei (argumentul numărul 1, 
argumentul numărul 2 etc., fiecare susținute de explicaţii şi dovezi); în acest timp, echipa adversă, pe 
care o vom numi în continuare echipa 2, ascultă şi notează argumentele prezentate de vorbitor. Membrii 
echipei se gândesc la posibilele căi de contraargumentare; 

(b) lucru în echipă pentru echipa 2 — timp de gândire pentru pregătirea contraargumentelor; 

(c) discursul primului vorbitor din echipa 2: contraargumentează fiecare argument al celeilalte 
echipe, valorificând dovezile proprii; 

(d) lucru în echipă pentru echipa 1 — timp de lucru pentru pregătirea reconstrucției; 

(e) discursul celui de-al doilea vorbitor al echipei 1: reconstruieşte argumentul contraargumentat, 
aducând noi dovezi şi noi explicaţii; în acest timp echipa 2 ascultă şi notează argumentele prezentate de 
vorbitorul primei echipe şi se gândeşte la posibilele căi de contraargumentare; 

(f) lucru în echipă pentru echipa 2 — timp de gândire pentru pregătirea contraargumentării 
reconstrucției; 

(g) discursul celui de-al doilea vorbitor din echipa 2: contraargumentează reconstrucţia (noile 
explicaţii, raționamente şi dovezi aduse de echipa adversă); 

(h) dezbaterea se desfăşoară similar până când ajunge la ultimul vorbitor al echipei 1; 

(i) discursul ultimului vorbitor al echipei 1: analizează şi trage o concluzie privitoare la punctul 
de vedere al echipei sale; echipa adversă ascultă şi notează argumentele prezentate şi se gândeşte la 
modalități de a trage o concluzie a dezbaterii din punctul de vedere al propriei echipe; 

(j) lucru în echipă pentru echipa 2 — timp de gândire pentru pregătirea analizei dezbaterii din 
punctul de vedere al celei de a doua echipe; 

(k) discursul ultimului vorbitor din echipa 2: analizează şi trage o concluzie privitoare la punctul de 
vedere al echipei sale; 

Profesorul va aloca un timp (maximum 3 minute) pentru discursul fiecărui vorbitor şi pentru 
pauzele de gândire (1 minut) în funcţie de numărul de membri din fiecare echipă, astfel încât să se 
încadreze în cele 25 de minute destinate dezbaterii propriu-zise. Profesorul sau un elev va cronometra 
fiecare intervenție şi activitatea în echipe, astfel încât elevii să nu poată depăşi timpul dedicat fiecărei 
secvenţe. 


4. Analiza / evaluarea dezbaterii 

(a) arbitrii pot pune întrebări echipelor, în scopul de a-i ajuta să-şi clarifice unele aspecte importante 
ale dezbaterii (5 minute); 

(b) timp de gândire pentru analiza dezbaterii, concluzii şi acordarea deciziei în favoarea uneia sau 
alteia dintre cele două echipe (5 minute); 

(c) discursuri de justificare a deciziei (8 minute): echipele de arbitri pot să aleagă un vorbitor care 
să prezinte concluziile şi decizia echipei, într-un discurs de maximum 2 minute; 

(d) feedbackul profesorului. 


Grilă de evaluare pentru dezbatere” 


Ia cuvântul la momentul potrivit. 


Aduce argumente pertinente. 


Aduce contraargumente pertinente. 


Respectă ideile şi părerile celorlalți, chiar dacă nu 
coincid cu ale lui. 


5 Grila şi enunţurile pentru autoevaluare sunt preluate din Ghidul metodologic pentru aplicarea programelor din Aria curriculară Limbă şi 
comunicare, Liceu, MEC-CNC, Editura Aramis, 2002 

Enunţuri pentru autoevaluarea dezbaterii: 


e La această dezbatere rolul meu a fost... nenea 
e Am intervenit cu următoarele argumente şi/ sau contraargumente 
e Intervenţiile mele au ajutat/ n-au ajutat la dezvoltarea temei dezbateri................ 


e Urmează să........... 


e Aş aprecia intervenția mea cu nota............... 


Teme de reflecţie: Q) 


1. Identificati posibile teme de dezbatere (motiuni). 
2. Planificați o dezbatere folosind paşii anterior menționați. Nu este necesar să respectați 


întocmai timpul şi conținuturile fiecărei etape. 


3. Adaptaţi grila de evaluare la obiectivele de referință pe care le vizați. 
4. Aplicați planul. Notaţi reacţiile elevilor. Găsiţi soluții de ameliorare. 


Proiectul: focus — aria curriculară Tehnologii şi nu numai! 


| 


Temă de reflecţie 


Aţi participat la activităţi de proiect? Ce 
proiecte aţi realizat? Aţi iniţiat proiecte cu 
elevii? Dacă da, expuneţi aspectele cele mai 
importante ale activităţii de proiect derulate. 


Realizaţi un ciorchine care să sintetizeze 
elementele componente ale proiectului. 


Proiectul este mai puţin o modă căt o necesitate 

Societatea contemporană abundă în proiecte 
— conceptul se regăseşte în toate domeniile de 
activitate, chiar această carte este un produs în 
cadrul unui proiect. Pe de o parte, situaţia se 
explică prin impactul masiv al tehnologiei în toate 
sferele de activitate, inclusiv în sfera privată. A fost 
astfel infuzată în mentalul colectiv şi procedura 
de bază prin care tehnologia evoluează. Pe de altă 


parte, anticiparea proprie proiectului şi mai ales 
orientarea spre ţinte precise ancorează acest concept 
în epoca dinamică în care trăim. Dacă societatea 
funcționează într-o măsură atât de mare pe bază 
de proiecte este deci important ca deprinderile de 
proiect să fie parte a învățării în şcoală. 


Paragrafele următoare care încearcă să dea 
un raspuns cât mai adecvat întrebării „Ce 
este un proiect>?”, vă pot ajuta în configurarea 
ciorchinelui. 


Proiectul este o creaţie personalizată 

Dacă este în fapt şi nu doar declarativ un proiect, acesta reprezintă o activitate inovativă care 
permite transferul experiențelor de învăţare într-o situație nouă şi relevantă, elevii se raportează astfel 
în mod personal şi personalizat la conținuturile şi contextul învățării. Din păcate, proiectul este adesea 
„proiectat” ca o compilaţie, lucrare scrisă, lipsindu-i astfel orientarea pragmatică asupra învăţării. 


Proiectul este un produs finit 

Proiectul este ceva, nu este despre ceva. Produsul finit rezultat în urma activităţii de proiect creează 
elevului sentimentul utilității a ceea ce produce, direcționează efortul acestuia către cineva (publicul ţintă 
căruia i se adresează) sau ceva (ţinta semnificativă a învăţării). Prin urmare, proiectul nu trebuie privit ca 
nume modernist pentru referat. 


Proiectul este o procedură cu valenţe integratoare 

La fel ca proiectele din viaţa reală, un proiect corect întocmit va permite elevilor să depăşească 
graniţele disciplinei fie în privinţa documentării, a comparațiilor sau a produselor realizate. Revedeţi în 
acest sens proiectul de unitate de învăţare propus în Capitolul 2 (pag. 22). 


PROIECTUL este o activitate specifică indispensabilă domeniului tehnologic. Conform DEX, 
proiectul reprezintă o lucrare tehnică întocmită pe baza unei teme date care cuprinde calculele tehnico- 
economice, desenele, instrucţiunile etc. necesare executării unei construcţii, unei maşini. Chiar dacă 
în zilele noastre proiectul este utilizat în toate domeniile de activitate, el ramâne o unealtă de bază a 
tehnologului. Proiectul are diferite nivele de complexitate în funcţie de tema propusă: de la execuţia 

unui produs simplu — de exemplu: un suport de lemn pentru şerveţele realizat într-un atelier — până la 
realizarea unui produs complex — de exemplu: un autoturism realizat într-o uzină. Totuşi, indiferent de 
complexitatea activității implicate şi a rezultatelor obtinute, proiectul oferă o viziune de ansamblu şi 
totodată în detaliu asupra produsului pe care dorim să-l realizăm. 

În vederea realizării unui proiect într-o întreprindere sau în şcoală sunt de parcurs mai multe etape: 


Iniţierea unei probleme care să 
evidențieze un necesar tehnologic 


Descrierea produselor necesare 
pentru rezolvarea problemei 


Stabilirea sarcinilor de lucru 
Stabilirea necesarului de materiale şi ustensile 
Formularea sugestiilor de soluționare 
Alegerea soluţiei 
Realizarea produselor 
Evaluarea produselor 


Prezentarea produselo 


Valorificarea produselor 


Exemplu de proiect la Educaţie tehnologică 
De la obiective de referinţă la rezultate palpabile 


Am ales din programa şcolară pentru Educaţie tehnologică modulul Produse alimentare de 
origine minerală, vegetală şi animală, iar pentru exemplul de proiect „Cultivarea de roşii româneşti” 
am selectat: 

Conţinutul: Cultivarea plantelor de grădină (semănat, plantat, lucrări de îngrijire, recoltare şi 
valorificare), factori de mediu; norme de tehnica securităţii muncii. 

Obiectivele de referință 

OR 2.2 să execute lucrări de cultivare a plantelor/ creştere a animalelor domestice 
respectând normele ecologice şi de protecţie a muncii; 

OR 2.1 să identifice materiile prime, materialele şi principalele unelte, instrumente şi 
echipamente specifice utilizate în obținerea produselor; 

OR 2.4 să analizeze calitatea produselor alimentare în funcţie de: nevoile pe care le 
satisfac, proprietăţile organoleptice, valoarea nutritivă şi energetică, estetică; 

OR 1.3 să analizeze influența factorilor de mediu asupra cultivării plantelor şi creşterii 
animalelor; 

OR 2.5 să coopereze şi să-şi asume responsabilități în activităţile de grup. 


Am ales acest proiect care se va derula pe tot parcursul anului şcolar pentru a indica flexibilitatea 
abordării în raport cu programa. Proiectul depăşeşte graniţele modulului. Pentru elevi este motivant să 
lucreze orientați de scopul obţinerii unei recolte de roşii dincolo de sala de clasă şi dincolo de orarul 
obişnuit. 


55 Realizat de prof. ing. Rodica Constantin. 

Fişa tehnologică 
I. Operatii pregătitoare 
1) Alegerea produsului — Am propus elevilor să cultive roşii pentru că: 
e Roşiile se pot cultiva aproape în toate zonele ţării. 
e Roşiile româneşti sunt adaptate climei şi pământului românesc. 
e Roşiile sunt produse alimentare cu un gust foarte bun, hrănitoare, necesare dezvoltării sănătoase 
a copiilor şi adulților. 


funcţie 7 dorintele lor. 

b. Bunicul — care stabileşte necesitățile familiei. 

c. Proprietarul unei ferme — care face un studiu de piață. 

2) Procurarea seminţelor de roşii. Putem alege: roşii mari de Timişoara, roşii move „inima de bou”, 
roşii galbene, roşii lungi. 

3) Alegerea locului, a straturilor unde se vor cultiva roşiile. Propunem 5—6 straturi în curtea sau 
grădina şcolii. 

4) Formarea grupelor de elevi. Propunem ca elevii să se grupeze în funcţie de dorinţele lor. Este de 
dorit ca într-o grupă să fie 4 elevi care să-şi împartă sarcinile încă de la începutul activităţii. De asemenea, 
este bine să existe un jurnal de lucru pentru fiecare grupă ţinut de un elev în colaborare cu ceilalți. 
Atenţie! Chiar dacă în grupe, elevii au unele sarcini distincte, în mare măsură reuşita — tradusă prin 
calitatea şi cantitatea de roşii culese — depinde de colaborarea dintre membrii echipei. De exemplu, dacă 
elevii dintr-o echipă nu colaborează, ei pot uda în aceeaşi zi de două ori roşiile şi le pot îneca, deci roşiile 
vor putrezi. 

5) Întocmirea unor dosare, într-un biblioraft, care să cuprindă: tehnologia de execuţie, împreună cu 
fişa tehnologică, repartizarea sarcinilor, unelte necesare, diferite observaţii notate pe parcurs, înregistrări 
financiare: cheltuieli, încasări, beneficii. 


II. Tehnologia de execuţie 


Operații tehnologice Materiale şi unelte Perioada / Anotimpul / 
Lunile anului corespunzătoare 


Pregătirea răsadurilor Lădiţe şi semințe Toamna târziu, iarna 
- semănat 

- repicat în ghivece (după 

8-10 zile) 

- întreținut răsaduri 


Săparea adâncă a stratului Toamna (noiembrie) 


strat 
6. [Cwi buruieni | sapa [peria o OOOO 
AR [coma RI PRR E II 
e fieree ei de pinat de bombes ue 


Verificarea finală a recoltei | Cântar 
de roşii, 

verificarea calitativă şi 

cantitativă 

III. Operații efectuate după recoltare: 
- depozitarea 
- transportul şi valorificarea 


Cultivarea roşiilor în grădină în imagini 
(indiferent de inițiatorul proiectului, operaţiile tehnologice sunt aceleaşi) 


Am pregătit 
îngrăşământul 
de grajd, l-am 
mărunțit. 


Am trasat locul 
fiecărei plante. 

Am făcut gropi adânci 
pentru ca roşiile să 
aibă apă suficientă, 
chiar dacă este secetă. 
Am tras furtunul şi 
am început să umplu 
gropile cu apă. 


Când s-a scurs apa, am 
scos planta cu pamânt 
cu tot, din ghiveci şi 
am aşezat-o în groapă, 
făcându-i loc acolo, în 
mocirlă. 


Am tras puţin pământ 
în jurul rădăcinii. 

Am pus îngrăşământ 
cât a încăput în ambele 
mâini. 


lată roşia imediat 
după ce a fost aşezată 
în groapă. 

Roşiile coapte, numai bune de cules. 
Le aleg pe cele coapte. Mâine mai culeg şi altele. 


Între roşiile cultivate în grădina şcolii sau a bunicului nu este nicio 
deosebire. 

Asemănările dintre grădină şi fermă sunt esenţiale: 

- Tehnologia aplicată pentru cultivarea roşiilor este aceeaşi. 

- Organizarea muncitorilor/ elevilor/ nepoților este bazată pe aceleaşi 
principii. 


Imagini dintr-o fermă 


Deosebirile dintre grădină şi fermă sunt generate de mărimea 
suprafeţei cultivate. Suprafața grădinii este mai mică decât a 
fermei. 
Acest fapt are mai multe implicații: 
- În fermă aratul, chiar şi plantatul se pot face mecanizat. 
- Irigatul se poate face prin programarea sistemelor de 
irigat, fie prin aspersiune, fie prin picurare. 
- Numărul muncitorilor dintr-o fermă este mai mare decât 
al celor care lucrează în grădină. 


Concluzie: 
In şcoală se aplică aceeaşi metodă de lucru, de organizare ca în 
viaţa reală. 


Pentru că în manualele de Educaţie tehnologică nu există fişe tehnologice, propunem ca acestea să 
fie întocmite de elev lucrând în echipă cu alţi colegi, sub supravegherea profesorului. In cele ce urmează 
oferim un format pentru o Fişă tehnologică. 


Fişa tehnologică 


1. Denumirea produsului 4. Utilitate practică 
2. Caracterizarea produsului 5. Materiale folosite 
3. Fotografia sau desenul 6. Instrumente, scule, dispozitive şi maşini utilizate 


I. Operații pregătitore 
II. Operatii de execuţie propriu-zisă 
1. Tehnologie de execuţie 


Operații de prelucrare Scule, dispozitive şi Perioada de lucru 
verificatoare, maşini 


E 

2. Loc de desfăşurare. 

3. Verificarea calităţii produsului: Verificarea se face după unele operaţii şi la final. 

În timpul muncii desfăşurate trebuie respectate normele de protecția muncii (conform legii 319 / 
14.07.2006 — Securitate şi sănătate în muncă). 

III. Operații efectuate după execuţie (recoltare) 

1. Depozitarea produselor 

2. Transportul produselor 

3. Valorificarea produselor 


Beneficiile elevului 

În cadrul unui asemenea proiect elevii învaţă prin descoperire o serie de concepte şi operaţii 
specifice domeniului tehnologic. Totodată, ei se antrenează în activitățile de proiect a căror importanță 
socială şi economică o menționam mai sus. lată, foarte concis care sunt aceste beneficii: 

- finalizarea lucrului început, 

- derularea de activități pe termen lung şi asumarea de responsabilități, 

- îndeplinirea sarcinilor, 

- cooperarea în echipă, 

- ataşamentul față de muncă, 

- respectarea termenelor, 

- aprecierea produselor ecologice: îngrăşământ natural, seminţe de la bunica, fără stropire cu 
substanţe chimice, 

- respectarea mediului: cultivă în curtea şcolii şi astfel foloseşte productiv pământul, pregăteşte 
lotul pentru la anul (mai întâi îl curăță), 

- aprecierea produselor româneşti nu numai din patriotism, dar şi pentru că sunt verificate de 
bunicii şi străbunicii noştri şi dau roade bune, 

- legătura cu şcoala şi în vacanță, pentru a recolta roşiile. 

Exemple de proiecte integrate — învăţământ primar” 5 

Planul proiectului „Personaje dragi, din cărţi la fel de dragi 


Clasa a IV-a (limba română, educaţie civică, educaţie plastică, abilități practice, educaţie muzicală) 
Durata: ultimele 4 săptămâni ale anului şcolar. 


Obiective de referinţă vizate: 

a. Limba română- 1.5; 1.6; 2.1; 2.5; 2.7; 
b. Educaţie civică- 3.2 

c. Educaţie plastică- 1.1 

d. Abilități practice- 1.2; 3.1; 4.1; 

e. Educație muzicală- 3.4 


Etape: 

1. stabilirea unor criterii de apreciere a proiectului (1) — 1 oră (prima săptămână). 

2. lecturi din cele mai îndrăgite opere literare scrise pentru copii; selectarea fragmentelor care pot fi 
dramatizate; împărțirea pe grupuri; împărţirea rolurilor şi a sarcinilor în grup (II) — 5 ore (prima săptămână 
a proiectului). 

3. vizionarea unui spectacol de teatru pentru copii (într-o sală de teatru, cu o trupă de actori sau pe 
casetă video; ideal ar fi ca acesta să aibă la bază o operă literară studiată) (III) — 1,5 ore (la sfârşitul primei 
săptămâni). 

4. dramatizarea fragmentelor literare selectate (IV) — 8 ore (săptămâna a Il-a şi a III-a). 

5. realizarea invitaţiilor şi afişelor pentru serbare (V) — 3 ore (săptămâna a III-a). 

6. prezentarea proiectului în cadrul serbării de sfârşit de an şcolar (VI) — 2 ore (ultima săptămână). 


5 Exemple realizate de Daniela Stoicescu. 
57 Proiectul se derulează în cadrul unităţii de învăţare pe tema: Copilărie — şcoală, joacă... fantezie. 

Cerinţe 

I. Am hotărât împreună ca, la sfârşitul ultimei unități tematice din acest an şcolar — Copilărie — 
şcoală, joacă...fantezie, să realizăm o serbare, prin dramatizarea fragmentelor literare, care vă sunt foarte 
dragi. Pentru a aprecia dacă vom reuşi să punem în scenă ceea ce ne propunem, trebuie să stabilim nişte 
criterii, în funcţie de care vom discuta la sfârşitul proiectului. Care ar trebui să fie acestea? 


II. a) Realizaţi o listă cu autorii şi titlurile operelor literare studiate în ultima perioadă (I. L. 
Caragiale — D-l Goe..., Un pedagog de şcoală nouă, Bubico; Anton Pann — Negustorul şi nerodul; Octav 
Pancu-laşi — Nu numai la şcoală; Mircea Sântimbreanu — Un băiat citit, Un şmecher la lecţie, O poveste 
plicticoasă, Portretul colegei de bancă; Petre Dulfu — Păcală şi Tândală). 

b) Recitiţi fragmentele literare care v-au impresionat cel mai mult. 

c) Selectaţi „piesa” în care doriţi să jucaţi şi personajul pe care doriţi să-l interpretați (gândiţi-vă 
să argumentați alegerea făcută). Poate fi vorba despre un monolog, un dialog între două persoane sau un 
dialog între mai multe persoane. 

d) Formaţi grupurile necesare, în urma conversațiilor cu colegii. 

e) Vom citi împreună textele alese, vom discuta şi vom negocia, pentru a fixa grupurile finale şi 
pentru a face distribuția potrivită în fiecare grup; trebuie să demonstraţi că vă cunoaşteţi bine colegii şi că 


III. a) În timp ce vizionaţi piesa de teatru, să observați: 
1. modul în care actorii reuşesc „să intre în pielea personajelor” pe care le interpretează; dacă redau 
calităţile sau defectele sugerate de autor; 
2. cât de „adevărat” pare totul, dacă legătura dintre personaje te duce cu gândul la viaţa reală sau 
totul pare fals; 
. ritmul în care se desfăşoară spectacolul (o reprezentaţie lentă plictiseşte); 
. legătura dintre text şi costume; 
. decorul; 
. alte elemente care ajută la transmiterea emotției artistice (fondul muzical). 
b) La sfârşitul piesei, comentaţi cu colegii mesajul şi aspectele observate; evidențiați lucrurile ce vă 
vor fi utile în montarea propriului spectacol. 


AMAU 


IV. Cerințe pentru grupuri: 

a) Adaptaţi textul ales (replicile foarte lungi vor fi aduse la esență, pentru a fi mai uşor memorate). 
În funcție de mesajul pe care doriți să-l transmiteți, puteți modifica şi intervențiile anumitor personaje, 
păstrând însă coerenţa şi frumusetea textului. 

b) Transcrieţi pe coli (pentru fiecare membru al grupului) textul modificat, astfel încât să puteţi 
urmări derularea întregului fragment; marcați ceea ce aveţi personal de memorat. Puteţi folosi scrisul de 
mână sau vă puteți ajuta de un computer. 

c) Citiţi pe roluri, de mai multe ori, folosind intonaţia potrivită. 

d) Memoraţi replicile în ordinea acestora (se lucrează individual/ în grup, atunci când este posibil — 
în clasă sau acasă). 

e) Repetaţi în grup, în spaţiul în care se va desfăşura serbarea. Însoţiţi replicile de mişcarea scenică 
şi gesturile adecvate. 

f) Luaţi hotărâri asupra decorului în care se va monta piesa, asupra costumelor şi, eventual, asupra 
fondului muzical. 

g) Confecţionaţi (cu ajutorul familiei sau cu colegii, în grup) costumul necesar. 

h) Realizaţi în clasă, în timpul orelor de educaţie plastică şi abilități practice, decorul necesar, 
lucrând individual sau în echipă. 


V. Cerinţe pentru elevi: 

a) Dintr-o coală de desen, realizați partea exterioară a „invitaţiei program” pentru serbare; puteți 
folosi orice instrument de lucru doriţi (creioane colorate, pixuri colorate, carioca, acuarele, tempera, 
cărbune, foarfecă şi lipici etc.) precum şi orice tehnică deprinsă în cadrul disciplinelor educație plastică şi 
abilități practice. După ce criterii ar trebui să vă ghidaţi în rezolvarea acestei sarcini? 

- legătura cu conţinutul serbării, 

- originalitatea subiectului ales şi a tehnicilor folosite, 

- armonia culorilor/ materialelor, 

- acurateţea lucrării. 

b) În interior veţi scrie într-o formulare originală, atractivă (lucruri care se stabilesc de comun 
acord, prin dezbatere): data, locul desfăşurării, ora de începere, ordinea desfăşurării/ timpul orientativ, 
prevăzut pentru fiecare piesă. 

c) Veţi înmâna invitaţiile familiei voastre. Realizați mai multe invitaţii, dacă doriți să-i aveţi alături 
pe bunici, prieteni, colegi de la alte clase etc. Puteţi face schimb de invitații între voi. 

d) Fiecare grup va realiza pe o coală mare (A0) un afiş, folosind instrumente de lucru şi tehnici 
variate. Lucrările obţinute vor fi expuse la intrările din şcoală, pe exteriorul uşii clasei, la panoul cu ştiri 
destinate părinţilor etc. Se va ţine seamă de aceleaşi criterii prezentate la punctul a. 


VI. Se prezintă proiectul în public, în ultima săptămână a semestrului al II-lea. În timpul serbării, pe 
perioada pauzelor necesare schimbării decorurilor, se va asigura un fond muzical adecvat. 
După serbare, va fi primit feed-back: de la public; de la învăţător; autoevaluare; de la colegi. 

Planul proiectului „O, brad frumos 
Clasa a II-a (limba română, cunoaşterea mediului, educaţie muzicală, educaţie plastică, abilităţi practice). 
Durata — ultimele 3 săptămâni ale primului semestru. 


Obiective de referință vizate: 

- Limba română- 1.1; 1.4; 2.5; 3.4; 3.5 
- Cunoaşterea mediului- 1.2; 1.3; 3.1 

- Educaţie muzicală- 1.3; 1.4; 2.1; 

- Educaţie plastică- 1.1; 3.2 

- Abilităţi practice- 1.2; 2.2; 3.2; 4.1 


Etape: 

1. stabilirea unor criterii de apreciere a proiectului (I) — 1 oră (prima săptămână). 

2. excursie la pepinieră, în pădure sau în oricare altă zonă unde poate fi observat bradul (II) - (prima 
săptămână, activitate desfăşurată în afara clasei). 

3. stabilirea asemănărilor şi deosebirilor dintre brad şi alți arbori — din familia coniferelor sau din familia 
foioaselor, observarea modificărilor ce au loc în viaţa arborilor, în funcţie de succesiunea anotimpurilor; 
acțiuni concrete de protejare a pădurii (III) - (prima săptămână). 

4. lecturi reprezentative privind legenda bradului/ semnificația acestuia la români, dar şi la alte popoare 
(|V) — 2,3 ore (a doua săptămână a proiectului, activitate desfăşurată în clasă). 

5. întâlnire cu unul dintre bătrânii satului/ comunei/ oraşului; conversații despre obiceiurile locale care 
însoțesc momentul împodobirii bradului (V) — 1, 2 ore (a doua săptămână a proiectului, activitate 
desfăşurată în clasă sau în afara clasei). 

6. învăţarea după auz a cântecului „O, brad frumos!” (VI) — 1 oră (a doua săptămână). 

7. realizarea podoabelor pentru brad (VII) — 4 ore (în a doua şi a treia săptămână). 

8. împodobirea bradului şcolii (VIII) - în ultima săptămână a proiectului, înaintea serbării de Crăciun, 
activitate desfăşurată în şcoală. 


Teme de reflecţie 0) 


1. Urmărind exemplele anterioare, formulaţi cerinţe cât mai clare pentru elevi, în fiecare 
etapă a proiectului „O, brad frumos!”. 
2. Elaboraţi planul unui proiect, pornind de la următoarele repere: 


Clasa ... Unitatea de învăţare pe tema... 
Durata ... Obiective de referinţă vizate ... 
Etape ... 


Organizarea clasei ... 

Temă de lucru în grup 


Participați la un brainstorming pentru a lista teme de proiect utile școlii și/ sau comunităţii. 
Decideţi asupra unor teme pe care le-aţi putea transforma în proiecte realizabile de către 
elevii școlii. Configuraţi planul proiectului. 


Portofoliul: focus — aria curriculară Arte şi nu numai! 


Precum proiectul, portofoliul constituie un instrument de evaluare complementară în spatiul 
şcolii, iar în viata cotidiană reprezintă o formă tot mai utilizată de a prezenta rezultatele/ succesele unei 
organizații sau ale unei persoane. Atât în viaţă cât şi în şcoală, portofoliul permite observarea evoluţiei, 
a dezvoltărilor petrecute în timp. Din această perspectivă, elevul are posibilitatea de a revizita concepte 
din cadrul disciplinelor studiate, conexiuni între acestea. Este favorizată astfel posibilitatea aprofundării 
achizițiilor, dar şi construirea competenţelor metacognitive — elevii au posibilitatea de a reflecta asupra 
modului în care învaţă (aflând ce puncte tari au, ce puncte slabe) şi de a lua decizii asupra procesului 
propriei învăţări. Din aceasta cauză, nu orice colecţie de fişe/ desene/ obiecte constituie un portofoliu. 
resurse tematice. 

La modul practic, portofoliul este o colecţie de probe date de elevi, înregistrări ale observărilor 
sistematice ale comportamentului său, proiecte, fişe de autoevaluare, alte produse finale sau intermediare. 
Interesantă din perspectiva unei evaluări de proces este parcurgerea portofoliului care ne prezintă astfel 
vectorul de progres al învăţării. Ce trebuie să facem pentru a facilita elevilor construirea portofoliului? 
În primul rând, să circumscriem portofoliul pe un interval de timp (pentru a fi relevant trebuie să fie un 
interval mare — de la un număr de săptămâni, la un semestru, la un an şcolar sau ciclu de şcolaritate) sau 
în jurul unei teme sau lentile conceptuale. Următorul pas important pentru a proiecta portofolii relevante 
pentru achiziţia elevilor este selectarea din curriculum a obiectivelor/ competenţelor şi a conținuturile 
esenţiale pe care se bazează sarcinile de rezolvat pentru portofoliu. Apoi trebuie definite tipurile de 
piese care vor fi incluse în portofoliu, stabilite criteriile de evaluare (pentru fiecare produs şi/ sau pentru 
portofoliul ca întreg) precum şi calendarul construirii portofoliului (eventual, etape sau termene de 
predare). 


Utilitatea portofoliului 

Dacă strategiile active determină elevul să fie subiectul principal al activităţii de predare-—învăţare, 
prin intermediul portofoliului el devine actantul evaluării. Prin urmare, îşi conştientizează propriul 
progres, îşi descoperă şi foloseşte punctele tari, îşi descoperă şi ameliorează punctele slabe. Pe scurt, 
elevul îşi dezvoltă metacogniția cu toate avantajele pe care aceasta le presupune (pe termen scurt — 
motivaţie pentru învățare, pe termen lung — abilități de educaţie permanentă). 

Pe de altă parte, portofoliul facilitează un dialog normal şi eficient între profesor, elev şi părinte 
despre activitatea la clasă şi mai ales despre posibile soluţii de ameliorare a acesteia. 

Nu în ultimul rând, portofoliul face posibilă o evaluare lipsită de stres, a cărei funcție de feedback 
devine cu adevărat operantă şi în care procesul învățării devine vizibil şi evaluabil. Din perspectiva grilei, 
acest proces este o mare necunoscută. Simplul produs pe care testul grilă îl cuantifică nu ne spune nimic 
despre progresul învăţării. Grila ierarhizează elevii în funcţie de standard pe baza unui produs final. În 
schimb, portofoliul oferă măsura evoluţiei achiziției şi satisfacerii standardului pe parcursul construirii 
învăţării. lată de ce un portofoliu standardizat naţional ar fi şi un instrument serios de evaluare. 

Înainte de a se bucura de notorietatea actuală, portofoliul a fost cartea de vizită a artiştilor, sub 
forma unei colecții a celor mai reprezentative realizări. Prin urmare, vom observa mai întâi un portofoliu 
proiectat pentru o disciplina artistică. 

Exemplu de proiectare la Educaţie plastică” 


Clasa: a VII-a 

Conţinutul învăţării: Studii după natură realizate în tehnici diferite (valoraţie creion-cărbune, 
culoare). 

Durata: a doua jumătate a semestrului I. 

Obiective de referinţă vizate: 

1.1 să reprezinte după natură aspectul exterior şi structura interioară a formelor, 

3.1 să organizeze elementele de limbaj plastic într-un spațiu dat, 

4.2 să realizeze comentarii cuprinzând judecăţi de valoare asupra unor imagini/ reproduceri de artă. 


Observaţii: 

O scurtă analiză a trăsăturilor de personalitate specifice acestei vârste (13—14 ani) ne arată că elevii 
conştientizează deja greşeli din desenele lor — pe care în ciclul primar nu le-ar fi văzut — şi caută noi 
modalități de exprimare grafică. Pe mulţi nu-i mai satisface linia continuă, uniformă, închisă, simplă şi 
naivă a contururilor trasate. Ştergând şi redesenând, copiii intră treptat în lumea liniilor retuşate. 

O compoziţie artistică se realizează din mai multe linii subţiri, scurte, neregulate, care se întăresc 
acolo unde sunt corecte, se aşază unele lângă altele, ori se suprapun, se înlănţuie reliefându-se reciproc, 
pregătind conturul definitiv. Un contur expresiv, sensibil îşi face loc nu pe un spaţiu gol, ci printre urme 
de creion, cărbune etc., care inițial i-au analizat forma, i-au desluşit-o; el este obţinut prin simplificarea, 
selecționarea şi sintetizarea eforturilor anterioare. 

Aceste operaţii sunt posibile abia acum, fiind susţinute de un salt calitativ în plan senzorial- 
perceptiv. Specialiştii afirmă că la 13 ani sensibilitatea vizuală devine de 2-3 ori mai fină decât la 10 ani. 
Modificarea sensibilităţii vizuale evoluează nu numai în direcția dezvoltării câmpului vizual, a pragurilor 
absolute şi diferenţiale, dar şi în creşterea capacităţii de a verbaliza şi simboliza impresiile vizuale, de a 
prelucra informaţiile de acest tip. Toate acestea vor duce în final la o creştere a capacităţii de decodificare 
a detaliilor semnificative şi la o maturizare interpretativă în plan artistic. 


Pentru a ajunge la performanța de interpretare în mod personal a naturii, primul pas pe care trebuie 
să-l facă elevii este observarea acesteia. O compoziţie în care se împletesc armonios elementele de limbaj 
plastic şi mijloacele de expresie, are la bază numeroase studii după natură. Este binecunoscut faptul că 
marii artişti au mai multe variante compoziționale pe aceeaşi temă, până ajung la forma dorită (vezi Camil 
Ressu, Odihnă pe câmp). Iniţial, studiul după natură are un caracter informativ. Pe acest palier copiii pot 
urmări tipul formei materiale, structura ei şi relațiile dintre elementele componente (relaţii de simetrie, 
asimetrie, de echilibru, de egalitate etc.). Studierea prealabilă a modelului antrenează operațiile gândirii: 
analiza, sinteza, comparaţia etc. Nu este vorba însă despre un studiu separat, singular, ci de o privire de 
ansamblu pentru a înţelege cauzalitatea acestei lumi. 

Observând plante, animale etc. elevii îşi vor da seama că liniile, mişcările, coloritul acestora 
sunt strâns legate de mediu şi fiecare constituie o verigă importantă a unui sistem. Aici se pot valorifica 
cunoştinţe din domeniul ştiinţelor şi nu numai. Cu cât sunt culese direct din teren (în cadrul excursiilor 
tematice, drumeţiilor, plimbărilor, vizitelor la muzee etc.) cu atât sunt mai valoroase. În portofoliu, acestea 
vor fi prezente sub forma fişelor de observații. 


După descifrarea formelor din natură urmează redarea plastică a contururilor, întâi separat şi 
apoi organizate în naturi statice, peisaje, motive decorative etc. Această operație se va face la început cu 
ajutorul formelor geometrice (dreptunghi, pătrat, cerc, triunghi etc.) şi apoi vor fi completate detaliile de 
structură. De multe ori, copiii încep desenul nu printr-un contur general, ci printr-o serie de amănunte 
nelegate între ele, chiar disproporţionate. Acesta este semnul că sinteza nu s-a produs. Pentru evitarea 
neînțelegerilor ar trebui ca analiza să fie însoţită de multe explicaţii verbale, eventual comparații sugestive 
şi demonstrații (de exemplu, o pasăre se poate împărți în trup, cap, picioare şi aripi- a se citi Anexa 3). 
Realizarea conturului general este partea cea mai dificilă a activităţii creatoare a elevilor. Ea presupune o 
interpretare a realităţii, sprijinită pe observarea modelului care să lase în minte imagini foarte puternice, 
selecționate de gândirea logică, în aşa fel încât să poată fi redate într-o formă simplificată, dar cât mai 
cuprinzătoare. 


5 Exemplu realizat de Daniela Stoicescu. 
* Maria Palade, Maria Mirza, Din experienţa predării desenului în şcoala generală de 8 ani, Editura Didactică şi Pedagogică 

Având conturul general schiţat, se poate trece la completarea desenului cu detalii. Acestea 
accentuează caracterul unui model. Numai prin exercițiu se formează deprinderea de a selecta amănuntele 
importante, de cele lipsite de semnificaţie. Nu are importanță, de exemplu, faptul că aripile unui vultur 
au o culoare mai mult sau mai puţin închisă. Se va vedea că este pasăre de pradă prin ghearele puternice 
şi ciocul viguros şi încovoiat“!. Desprinzând aceste caracteristici din mulțimea însuşirilor, elevii învaţă 
să selecționeze, să treacă de la particular la general, de la simplu la complex, de la analiză la sinteză, pe 
scurt să nu înregistreze pasiv, fotografic, aspectele naturii, ci să-şi pună mereu întrebări. În general, copiii 
iubesc detaliile. Pentru ei, unele amănunte au cu totul altă semnificaţie decât pentru adulți. Sunt bucuroşi 
să redea amănuntele caracteristice elementelor din natură, să surprindă asemănările şi deosebirile datorate 
unor astfel de amănunte. 

Desenele vor avea o şi mai mare expresivitate artistică atunci când elevii vor învăţa să sugereze 
volumul, umbra şi lumina. Sintetic, se pot delimita două etape ale studiului: (1) construcţia şi (2) valoraţia, 
când încep să se reprezinte demitența, lumina, pasajul, umbra proprie, reflexul şi umbra purtată într-o 
natură statică. Este mult mai uşor de redat umbra unui corp izolat decât a unui grup de corpuri. Pentru 
asemenea exerciţii, obiectele din grup se distanțează între ele, astfel încât să nu arunce umbre unele peste 
altele şi să rămână de studiat numai umbrele proprii. 


În portofoliu vor apărea, deci, mai multe studii progresive din punct de vedere al amănuntelor, 
realizate în creion, cărbune sau culoare. Se pot folosi diferite tehnici (tempera, acuarelă, tempera şi colaj 
etc.) şi diferite teme cromatice, cu care elevii au fost familiarizați în clasele anterioare. 

O metodă aparte de redare a elementelor din natură este stilizarea. Aceasta este o etapă superioară 
a desenului după natură. Prin stilizarea unei frunze sau a unei flori, de exemplu, elevii trebuie să-i 
corecteze şi să-i interpreteze contururile, să o reprezinte ca şi cum s-ar fi dezvoltat în cele mai bune 
condiţii, ca şi cum ar fi cel mai reuşit exemplar al speciei de care aparţine. Stilizarea reduce sau amplifică 
numărul liniilor, al petelor de culoare, în vederea încadrării optime a acelui element într-o anumită formă 
compoziţională. Ea poate fi realizată doar atunci când copiii au atins stadiul de sintetizare, abstractizare 
şi generalizare a datelor senzoriale. Iată de ce, la acest capitol vor exista probabil numeroase încercări, 
exerciţii care trebuie păstrate deoarece vor oglindi competențele dobândite în timp. 


Piese pentru portofoliu 


* FIŞE de observaţii ale elementelor din natură, însoţite de desene, fotografii: Anexa 4 (pag. 86) 

e STUDII ale diverselor forme din natură: schițe ale formelor din natură, cu contururi geometrizate, luate 
individual şi abia apoi în grup; schiţe cu exerciţii de măsurare, proporţionare, paginare şi raportare 
la întreg a obiectelor; schiţe de valoraţie în creion sau cărbune; studii în culoare folosind: contrastul, 
armonia, gamele, modularea, suprapunerea grafică, transparenţa etc.; schiţe de redare a volumelor prin 
culoare, pentru obţinerea unei unități cromatice a compoziției — Anexa 4 (pag. 86-87) 

e SCRISORI, FOTOGRAFII cu naturi statice, peisaje, motive decorative florale sau zoomorfe folosite de 
artiştii populari, în zona în care copiii locuiesc (vechimea acestora, simbolistica etc.) — Anexa 4 (pag. 
91) 

+ FIŞE DE AUTOEVALUARE, 

e ESEURI EVALUATIVE DIN PARTEA PROFESORULUI (ar putea fi trecute şi aprecieri asupra 
dezvoltării capacității de exprimare orală). 

Elevii îşi vor selecta produsele pe care le consideră cele mai relevante, în funcție de această 
tipologie şi de criteriile de evaluare care le-au fost făcute cunoscute. 


Exemple de enunţuri pentru fişele de autoevaluare ale elevului: 
Am învăţat ... 

Am fost surprins / surprinsă de faptul că... 

Am folosit comparația dintre .... şi .... pentru că... 

Cel mai uşor a fost să ... 

Cel mai mult mi-a plăcut să ...... pentru că. ... 

Am întâmpinat următoarele dificultăți ... 

Consider că activitatea mea în perioada ... a fost... 

Îmi propun să ... 


*! Maria Palade, Maria Mîrza, Din experiența predării desenului în şcoala generală de 8 ani, Editura Didactică şi Pedagogică 

Criterii de evaluare a portofoliului ca întreg 


Se va folosi o scală de la 1 la 3 


Criteriu în mică | în măsură | în mare 
măsură | moderată | măsură 
(1) (2) (3) 
Elevul sistematizează formele naturale în regnuri, clase etc. 


Elevul realizează studii ale formelor din natură, înainte de a ajunge 
la compoziţia finală. 


Elevul redă plastic forme din natură 


Elevul face progrese în dezvoltarea competenţelor artistice. MM || 
Elevul face progrese în demersul metacognitiv înregistrat în fișele 

de autoevaluare. 

Elevul face progrese în demersul autoevaluativ înregistrat în fișele 

de autoevaluare. 


Jaloane pentru completarea unei fişe de observaţii: 

e Alegeţi un element din natură pe care urmează să-l observați. 

e Precizaţi de ce aţi ales elementul respectiv. 

e Notaţi observațiile directe pe care le faceți, referitoare la: apartenenţa la o clasă, un ordin, o 
familie, formă, mărime, culoare, structură, simbolistică etc. 

e Precizaţi şi alte informaţii obținute din alte surse decât observaţia directă: cărți, reviste, emisiuni 
radio, TV, internet etc. 

e Comparaţi elementul pe care l-aţi ales cu altul din aceeaşi clasă, ordin, familie. 

e Spuneţi ce legătură există între element şi mediul în care trăieşte. 


În Anexe puteţi consulta selecţii din fişe de observaţii realizate de elevi precum şi schițe şi alte 
produse obţinute în urma derulării activităţilor în cadrul portofoliului. 


Exemple de portofoliu la clasele mici” 


DISCIPLINA: Cunoaşterea mediului — clasa a II-a 
La disciplina „Cunoaşterea mediului“, în clasa a II-a, evaluarea prin intermediul portofoliului se 
poate realiza folosind o multitudine de produse obţinute în urma observațiilor directe, a investigaţiei, a 
experimentelor efectuate individual, în grup (pe echipe), ori la orele de educaţie plastică, abilități practice: 
e insectarul (cu insecte colectate în timpul drumeţiilor, al observațiilor directe la orele de 
„Cunoaşterea mediului“, în timpul liber), 
e ierbarul personal (cu plante culese din mediul local sau din zone situate pe forme de relief 
diferite), 
e „studii personale” asupra creşterii şi dezvoltării plantelor din mediul imediat apropiat elevilor 
(fasolea, mazărea, muşcata, etc.) 


Exemple: 

e Urmărirea creşterii semințelor, experimental, în două medii diferite: 
a) în interior (în sala de clasă, acolo unde condițiile permit); 
b) în exterior (în grădina şcolii, în curtea casei, etc). 


e Consemnarea zilnică a observaţiilor asupra stadiilor de creştere, în fişa de observație. 
e Realizarea unui colaj cu plante, componente ale acestora. 


e Selectarea unor curiozități din lumea plantelor folosind informaţii din diverse surse. 


“ Realizate de Roxana Gavrilă. 

e Activitate practică: exercițiu de smulgere a unei plante pentru a evidenția rolul rădăcinii în fixarea 
plantei; 


e Observarea unor rădăcini, frunze, flori şi gruparea lor după caracteristici; 
e Evidenţierea funcțiilor componentelor plantei şi consemnarea observaţiilor într-o fişă; 


e Observarea reacției unei plante în condiţii diferite de lumină, temperatură, umiditate, ambient 
sonor şi consemnarea în fişa de observaţii; 


e Prezentarea unei colecții de seminţe germinate: fasole, grâu, porumb, floarea soarelui; 
e Completarea unui chestionar privind protejarea plantelor; 
* Fotografierea plantelor în mediul lor de viaţă şi realizarea unei colecţii; 


e Identificarea unor trăsături comune sau diferite între plante cunoscute şi consemnnarea lor. 


e „studii personale”: observaţii asupra păsărilor (sau asupra altor animale din mediul apropiat). 
La sfârşitul observaţiilor elevul va întocmi o fişă personală cu date despre animalul observat. 
Exemplu: Să noteze pe o fişă personală sau de grup observaţiile asupra păsărilor: 
e numele păsării (dacă se cunoaşte); 
e locul şi data la care a fost observată; 
e coloritul penajului (de pe diversele părţi ale corpului); 
e observaţii asupra comportamentului: 
= în zbor şi la sol; 
= în timpul hrănirii şi al adăpatului; 
= în timpul apărării de duşmani; 
= în timpul înmulțirii prin ouă; 


e gazeta de perete: „Noi şi mediul“ (cu contribuţia personală), colecţie de articole sau de materiale 
puse la gazetă; 


e desene reprezentând alcătuirea unei plante sau a unui animal observat, investigat; 
e diverse fişe, studii asupra unor vieţuitoare sau lucruri (corpuri cu sau fără viață); 


e „eseuri” (compuneri libere) despre corpurile cu viață sau fără viaţă observate, investigate 
(imaginează-ți că eşti o plantă. Dă-le colegilor indicii pentru a descoperi planta. Compune o 
poezie sau o ghicitoare despre planta preferată. Scrie un articol despre o plantă protejată de lege, 
care ar putea fi publicată în revista şcolii); 


e „compoziţii muzicale personale” — încercări de creare de cântece despre o ființă observată, 
studiată; încercări de „machete” reprezentând un parc, o grădină zoologică etc; 


e colaje (folosind diverse materiale naturale: frunze, rămurele, deşeuri etc); 


e jucării ori alte obiecte care pot fi confecţionate din fructe sau legume; de exemplu, felinarul din 
dovleac, robotul din legume de toamnă, masca cu figură de animal etc); 


e plicuri cu imagini din natură; 
e teste de evaluare rezolvate în timpul orelor de curs; 
e tabele care să concentreze aprecierile simple asupra mediului înconjurător; 


e suporturile audio care să înregistreze cântecul unor păsări ori sunete emise de alte animale, 
foşnetul vântului, al frunzelor, al vântului, al ploii etc. 


e liste bibliografice cu lucrări despre fiinţe sau lucruri studiate; 


e aprecierile învățătorului asupra modului în care elevul a realizat observaţiile, investigaţiile. 

Criterii de apreciere şi indici pentru evaluarea portofoliului 


Criterii de apreciere şi indici PARȚIAL OBSERVAŢII 


1. PREZENTARE 

— evoluţia evidenţiată față de prima prezentare a portofoliului; 
— dacă este complet; 

— estetica generală. 

2. REZUMATE 

— cu ceea ce a învăţat elevul şi cu succesele înregistrate; 
— calitatea referatelor; 

— concordanţă cu temele date; 

— cantitatea lucrărilor. 

3. LUCRĂRI PRACTICE 

— adecvarea la scop; 

— eficiența modului de lucru; 

— rezultatul lucrărilor practice; 

— dacă s-a lucrat în grup sau individual; 

— repartizarea eficientă a sarcinilor. 

4. REFLECŢIILE elevului pe diferite părți ale portofoliului; 
— reflecţii asupra propriei munci; 

— reflecţii despre lucrul în echipă (dacă e cazul); 

— aşteptările elevului de la activitatea desfăşurată. 

5. CRONOLOGIE 

— punerea în ordine cronologică a materialelor. 

6. AUTOEVALUAREA elevului: 

— autoevaluarea activităţilor desfăşurate; 

— concordanța scop-rezultat; 

— progresul făcut; 

— nota pe care crede că o merită. 

7. ALTE MATERIALE, calitatea acestora; 

— adecvarea la tema propusă; 

— relevanta pentru creşterea aprecierilor. 


În cele ce urmează prezentăm sintetic o altă formă de abordare a portofoliului — respectiv portofoliul 
în cazul metodei de învăţare prin cooperare, altfel spus portofoliul de grup. 


Ce este un grup de bază? 

Un grup de bază este o formă de asociere eterogenă, de lungă durată, cu membri stabili, în cadrul 
metodei de învăţare menţionate. Poate funcționa pentru o materie, un an, câţiva ani. Scopul acestuia este 
să asigure sprijinul, ajutorul, asistența, încurajarea, necesare fiecărui membru pentru a putea progresa 
ştiinţific şi a se dezvolta cognitiv şi social armonios. 


Ce este portofoliul de grup? 
Portofoliul de grup este o colecţie organizată de lucrări/ mostre din activitatea grupului, acumulate 
în timp, precum şi mostre din lucrările individuale ale membrilor grupului. 


Din ce este alcătuit portofoliul de grup? 

Elementele ce se pot regăsi într-un portofoliu de grup sunt următoarele: 

e Coperta, care reflectă în mod creativ personalitatea grupului. 

e Cuprinsul. 

e Prezentarea grupului şi a membrilor săi. 

e Introducerea şi argumentaţia privind mostrele alese. 

e Mostre care au necesitat cooperarea între membrii grupului pentru a fi realizate. 

e Observaţii ale membrilor grupului privind modul lor de interacțiune în timpul activităţii în 
comun. 

e Autoevaluări ale membrilor grupului şi evaluarea grupului de către aceştia. 

e Mostre individuale revizuite pe baza feedbackului primit de la grup (compoziţii, prezentări etc). 

e Autoevaluări ale membrilor grupului cu privire la calităţile şi punctele slabe ale interacțiunii 
sociale-modul în care au potențat eficiența grupului şi au ajutat alți colegi să învețe. 

e O listă a viitoarelor obiective de învățare şi deprinderi sociale pe care şi le propun membrii 
grupului. 

e Comentarii şi feedback din partea profesorilor, metodiştilor şi a altor grupuri de studiu. 

CAPITOLUL Ludicul şi imaginaţia — 
învăţarea ca joacă 
nu-i de joacă! 


Teme de discuţie Q 


e Cât de serioşi trebuie să fim la şcoală? 

e Este jocul mereu o joacă? 

e După părerea dumneavoastră ce atribute ale jocului pot fi benefice pentru formarea 
atitudinală a elevilor? Dar pentru descoperirea unor aspecte mai puţin accesibile în cadrul 
disciplinei pe care o predaţi? 


Călătorie imaginativă — la clasele mici. Jocul de rol 

Avem predispoziții native pentru a imagina nevăzutul şi nepalpabilul. Facultăţile imaginative 
sunt acelea care schimbă radical moduri de gândire, paradigme ştiinţifice sau clişee metodologice. În 
concluzie, lăsarea lor la voia întâmplării nu este o decizie educațională înțeleaptă. Una dintre stereotipiile 
şcolii tradiţionale este suspiciunea cu care priveşte jocul în interiorul clasei. Abordările moderne ne indică 
totuşi eficiența exploatării ludicului şi a imaginaţiei. 

Prezentăm în continuare două perspective asupra acestei chestiuni. Una se referă la exploatarea 
jocului de rol, ca învăţare a comunicării şi învăţare socială, dar nu numai! A doua oferă un set de jocuri 
aplicabile în contextul învăţării la clasele mici. 

Jocul de rol presupune intrarea imaginativă într-o altă realitate. După cum indică denumirea, 
această procedură instituie un „joc“ (dimensiunea ludică fiind de speculat pentru stimularea motivaţiei) 
spre asumarea unui rol (a propriei identități într-o situaţie simulată sau într-o ipostază inedită ori a unei 
alte identități). Combinația de „joc“ şi „rol“ instituie, prin complementaritatea beneficiilor, o abordare 
dinamică în plan didactic. 

Specialiştii în educaţie — care s-au aplecat asupra jocului de rol şi a avantajelor acestuia pentru 
învăţare — propun următoarea clasificare: 

1. Jocul de rol ca practică mentală — înainte de a începe să faci ceva este de dorit să faci o repetiţie 
mentală (proiecția respectivă este un indicator al şanselor de succes). 

2. Jocul de rol ca intrare în „pielea altcuiva“ — imaginarea identităţii şi comportamentelor unei alte 
persoane (prin intrarea în pielea altcuiva poti răspunde la întrebări de tipul: De ce esti cum eşti? Cum ai 
putea să te schimbi în bine? Cine este celălalt? Cum poți relaționa mai bine cu altcineva?). 

3. Metamorfoza mentală — imaginarea unui alt statut decât cel uman (se spune că Michael Faraday 
şi-a imaginat că era un atom sub presiune şi, în consecinţă, a dezvoltat teoria electromagnetică!). 

În aria curriculară Limbă şi comunicare, jocul de rol (de la pantomimă la dramatizare şi 
improvizație) mobilizează achiziţiile de limbă şi le contextualizează într-un climat ludic. După Jeremy 
HarmerS5, jocul de rol în didactica limbilor străine se bucură de cel puţin următoarele avantaje: 

e Elevii sunt antrenați în activităţi „memorabile“. Activităţile sunt amuzante şi pline de nerv. 

e Elevii mai puţin comunicativi au o şansă în plus la exprimare liberă. 

e Clasa se deschide spre contexte nonşcolare ceea ce oferă noi oportunități de practicare 

contextualizată a achiziţiilor de comunicare. 

Aceste avantaje se pot extinde şi la celelalte discipline ale ariei şi nu numai. În acest context, în 
paginile următoare ne vom referi la jocul de rol ca preluare de noi identități, combinând celelalte două 
dimensiuni în diverse etape ale activităţii de asumare a rolului. 


* How to Teach English (2007) 

Prin urmare, propunem o procedură care pune elevii în situaţia de a intra rapid în „pielea“ unui 
personaj. Ulterior, cu ajutorul partenerului (care i-a furnizat cerința) sau al altor colegi (care au trecut 
prin aceeaşi „metamorfoză“) are loc o etapă de reflecţie şi feedback asupra răspunsului la sarcina 
respectivă. Concret, avem de-a face cu o activitate care creează implicarea în comunicare, în timp real, 
prin intermediul asumării unui rol şi obligă la reflexivitate la ieşirea din rol. 

Din perspectiva dezvoltării competenţelor de comunicare, sunt exersate, în funcție de clasă şi/ sau 
nivel de limbă, o serie de acte de vorbire (de exemplu, a cere sau a da informaţii, a iniţia un schimb 
verbal, a descrie, a exprima un punct de vedere, a argumenta). 

Din perspectiva învăţării sociale, procedura antrenează intrarea rapidă într-un anume rol şi 
schimbarea la fel de rapidă a acestuia, ceea ce simulează realitatea vieţii, unde pe parcursul unei zile o 
persoană traversează prin performare (mai mult sau mai puţin adecvată) o suită de roluri — în familie, la 
şcoală sau în context profesional, pe stradă, în postura consumatorului de produse şi servicii etc. 


Redăm în cele ce urmează etapele de derulare a activităţii: 

1. Profesorul selectează o serie de roluri motivante, adecvate temei în discuţie, aparținând ambelor 
genuri. 

2. Profesorul construieşte situaţiile de comunicare (în funcție de clasă şi de nivel de comunicare 
sunt oferite instrucțiuni mai mult sau mai puţin detaliate/ structurate; de exemplu, la limbi moderne, 
dacă ne raportăm la un grup de începători, atunci instrucţiunile vor cuprinde descrierea situației de 
comunicare dorite; dacă grupul este unul de nivel mediu poate fi folosită procedura pentru a pune elevii să 
formuleze întrebări şi răspunsuri pornind de la un context dat; dacă grupul este avansat se va solicita un 
punct de vedere personal, o argumentare pornind de la o cerință puţin structurată). lată câteva sugestii de 
instrucțiuni: 

i. Eşti Preşedintele SUA şi primeşti o informare de la CIA despre iminența unui atac cu bombă 
asupra Casei Albe. Ce faci? Argumentează-ţi poziția. 

ii. Eşti Nică, te-ai întors de la furat de cireşe şi tata tocmai a aflat tărăşania de la mătuşa Măriuca. 
Ce-i spui ca să eviţi pedeapsa? 

iii. În fața ta se află Shakira. Întreab-o ce filme preferă! 

iv. În faţa ta se află Donald Răţoiul. Întreabă-l unde preferă să-şi petreacă vacanţa. 

v. În faţa ta se află Regina Elisabeta a II-a. Tu eşti secretara să personală sau bodyguardul său şi 
doreşti o zi liberă. Formulează o cerere politicoasă şi bine argumentată. 

vi. Eu sunt Albă ca Zăpada, iar tu eşti piticul morocănos. Ce îmi spui ca să mă îmbunezi? Dar să 
mă faci să zâmbesc? 

vii. Eşti Robin Hood şi eu sunt Cenuşăreasa. Prezintă-te. 

viii. Eu sunt Motanul încălțat, iar tu eşti Scufita Roşie. Spune ce marcă de îmbrăcăminte foloseşti şi 
află ce marcă de încălțăminte promovez. 

ix. Povesteşte-mi despre copilăria ta. Ce ai făcut în ultima vacanţă? 

x. Explică-mi cum se foloseşte „si conditionnel “. 

xi. Urmează să pleci într-o misiune în spaţiu. Eu sunt fiul sau fiica ta. Explică-mi ce urmează 
să faci. 

3. Profesorul stabileşte poziţionarea elevilor după o schemă de tipul : 


4. Sunt oferite elevilor A cartonaşe cu instrucţiuni (ca în exemplele de la punctul 2.). Fiecare elev 
are altă instrucțiune. 

5. Elevii A lansează instrucțiunile/ întrebările către partener. 

6. Elevii B dau replica. 

7. Elevii B se mută cu un loc spre stânga (pe rândul B). 

8. Se reiau punctele 5 şi 6. Elevii A folosesc aceleaşi instrucțiuni pe care le-au folosit în primul 
schimb verbal cu primul partener. 

9. Elevii B primesc un nou set de instrucţiuni. Fiecare elev are altă instrucţiune. 

10. Elevii A se mută cu un loc spre stânga (pe rândul A). 


* Elevii pot fi aşezaţi în băncile tradiţionale, situaţie în care cei de pe rândul din față se întorc spre banca din spate, sau pot fi grupate mesele şi 
scaunele astfel încât să permită câte două rânduri de parteneri care se privesc. 

11. Elevii B lansează instrucţiunile/ întrebările către partenerul A. 

12. Elevii A dau replica. 

13. Elevii A se mută cu un loc spre stânga (pe rândul A) 

14. Se reiau punctele 11 şi 12. 

15. Se constituie grupuri de reflecţie în funcţie de diverse criterii (de exemplu: grupul/ grupurile 
celor care au pus întrebări, grupul/ grupurile celor care au interpretat rolul..., grupul/ grupurile celor care 
au fost A) şi se cere elevilor să analizeze felul în care au răspuns sarcinilor pe parcursul etapelor de joc de 
rol. 


Câteva recomandări pentru facilitarea jocului de rol 

Dacă porniţi jocul de rol de la un scenariu/ text, parcurgerea următoarelor etape va aprofunda 
asumarea de rol: 

1. rezumarea textului (elevii sunt solicitaţi să relateze conţinutul în cât mai puţine cuvinte); 

2. parafraza detaliată (elevii relatează textul inventând detalii pentru aspectele considerate 
semnificative); 

3. povestirea din mai multe puncte de vedere (elevii relatează textul păstrând o anumită perspectivă 
asupra întâmplării/ întâmplărilor — de exemplu, punctul de vedere al unui personaj sau al unui obiect.); 

4. mima (alegerea unui rol şi interpretarea non-verbală a acestuia). 


Jocuri pentru clasele mici” 


Călătoria misterioasă 

Călătoria misterioasă îşi propune ca obiectiv exersarea orientării pe baza reprezentărilor spaţiale 
prin indicaţii scurte şi precise. Ea reprezintă un joc de imaginaţie prin care copiii sunt direcționaţi să se 
orienteze în funcţie de poziţiile spaţiale; de obicei, ocupă un spaţiu temporal mai mare decât o activitate 
de sine stătătoare şi se desfăşoară în mod integrat (limba şi literatura română, matematică, educație 
plastică, abilități practice, cunoaşterea mediului). 

Enumerăm în continuare principalele avantaje ale acestui joc de imaginaţie: 

e stimulează creativitatea, competiţia între grupuri, cooperarea între participanți; 

e exersează capacităţile de orientare spaţială; 

e îmbină activitatea statică cu mişcarea; 

e consolidează reprezentările spaţiale; 

e evaluează cunoştinţe, priceperi şi deprinderi. 


În organizarea jocului vom ţine seama de următoarele: 

e implicarea participanţilor care manifestă spirit creativ, gândire logică, orientare în spațiu, spirit de 

observaţie, comunicativitate; 

e respectarea etapelor: 

a) organizarea pe grupuri: Copiii se împart în grupuri de câte patru membrii; fiecare grup devine, pe 
rând, ghidul călătoriei; 

b) prezentarea temei, a obiectivelor şi a sarcinii didactice; 

c) activitatea în grupuri mici: Fiecare grup îşi alege în mod secret un loc pe care îl amenajează, se 
documentează despre tema aleasă, face o scurtă prezentare a elementului principal al locului ales; Fiecare 
grup pregăteşte spaţiul pe care l-a ales (selectează şi aşază cărți în câmpul vizual al „călătorilor”, pregătesc 
un moment de teatru, concep portrete ale personajelor, etc.); 

d) călătoria spre destinație: Grupurile pleacă spre destinații; Grupul care a propus prima destinaţie 
va dirija un reprezentant al altui grup către prima staţie prin intermediul pozițiilor spaţiale (Deplasează-te 
3 paşi spre dreapta, mai mergi înainte 2 paşi); 

e) sosirea la destinația locului misterios: Grupul care a propus vizitarea locului respectiv îl prezintă 
în aşa fel încât să atragă atenţia vizitatorilor; 

f) evaluarea. Variante: 

Drumul pe harta poveştii; 

Joc „Fierbinte, rece”. 

Călătorie în lumea cărților (Clasa a II-a) 

Călătorie în Europa „Trenul prieteniei” (Clasa a IV-a) 


* Propuneri de Roxana Gavrilă 

Joc de cunoaştere: Mingea călătoare 

Vă aşezaţi în cerc. Unul dintre voi va arunca o minge către un copil, îşi va striga numele şi o 
caracteristică personală proprie şi apoi va ieşi din grup. La fel vor proceda şi ceilalți. Ultimul copil va 
spune o caracteristică a grupului. 

Variantă: Ghemul călător 

Un copil aruncă un ghem spre unul dintre ceilalți copii, după ce îşi spune numele şi o caracteristică 
personală. Cel care prinde ghemul, ţine firul bine în mână, îşi spune numele şi o caracteristică personală, 
după care aruncă ghemul spre altcineva. Când ghemul ajunge la ultimul participant, se va face mişcarea 
în sens invers, pentru strângerea ghemului, dar de data aceasta cel ce prinde obiectul îşi spune propriul 
nume, apoi numele celui care va primi ghemul. 


Joc de cunoaştere: Autoportretele 

Pe coli de hârtie A4, veţi trasa silueta proprie şi veţi indica: numele, vârsta, adresa şi, prin desen, 
caracteristicile personale şi fizice, ce vă place mai mult să învăţaţi sau să faceţi la şcoală, pasiunile etc. 
Portretele vor fi fixate sau expuse pe perete în sala de clasă, pentru a vă permite să vă cunoaşteţi mai bine 
pe voi înşivă şi între voi. 


Joc de comunicare: Schimbă locul! 

Sunteţi aşezaţi în cerc. Unul dintre voi este în mijlocul cercului şi spune ceva de genul: „Cei care 
poartă şapcă!“. Toţi cei care poartă şapcă schimbă locul şi cel care nu găseşte loc vine în mijloc şi trebuie 
să ofere altă sugestie: toate fetele/ băieţii, băieţii blonzi, fetele în pantaloni, cei care au împlinit x ani etc. 
Când se rosteşte un enunţ care comportă un calificativ, precum: „Cei care sunt fericiți/ jucăuşi/ cuminţi“, 
jocul se sfârşeşte, întrucât este dificil să identifici o calitate dintr-o privire. 


Joc de identitate: Jocul numerelor 

Acest joc vă ajută să reţineţi mai uşor numele celorlalți sau vă suscită sentimente pozitive. 

Varianta 1: Sunteţi aşezaţi în cerc împreună cu învățătorul. Învățătorul îşi spune numele: „Mă 
numesc ... , iar copilul din dreapta sa continuă: „Mă numesc ..., iar tu te numeşti ...” şi se continuă până la 
ultimul copil. 

Varianta 2: Se solicită fiecăruia să-şi atribuie o calitate alături de nume: „Mă numesc ... şi ştiu să 
cânt.”, iar copilul din dreapta spune: „Mă numesc ... şi-mi place să compun poezii, iar tu te numeşti ... şi 
ştii să cânţi.” 

Varianta 3: Constă în exprimarea stării de spirit, a sentimentelor, alături de nume. „Mă numesc ... 
şi sunt fericit”. 

Varianta 4: „Nume şi fructe” — Fiecare copil îşi spune numele şi îl asociază cu un nume de fruct 
care începe cu aceeaşi literă. „Mă numesc Ana şi am un ananas. Mă numesc Paul şi am o prună, iar tu te 
numeşti Ana şi ai un ananas...” 

Se poate aplica fiecare variantă fie spunându-vă fiecare numele şi pe cel al vecinului din stânga sa, 
fie — cerinţă care solicită şi mai mult memoria şi atenția — spunându-vă propriul nume şi numele tuturor 
participanților la joc. 


Joc de exprimare a identităţii: Linia vieții 

Sunteţi aşezaţi în cerc pe scaune sau pe iarbă. În mijloc se întinde un fir de lână, sfoară sau o 
coardă. Un voluntar porneşte pe „linia vieţii”, amintindu-şi evenimente importante din existenţa proprie, 
prezentându-le în ordine cronologică sau în orice ordine doreşte (în acest caz, va face paşi înainte sau 
înapoi pe „linia vieţii”), putându-se anticipa şi asupra viitorului. 


Joc de exprimare a identităţii: Cercul de conversaţie 

Fiind dispuşi în cerc, veţi răspunde învățătorului, continuând şi completând enunţurile date. 
Exemple: 

e ceea ce prefer eu este .......... ; 

e mi-ar plăcea să fiu .......... ; 

e jocul meu preferat este ......... : 

e cred că numele meu semnifică ......... meu ; 

e nu mi-ar plăcea să ştiu ............ ; 

e sunt fericit (trist) când ........... i 

e aş vrea să fiu mai........... : 

e într-o zi sper .......... 

Vi se acordă acelaşi timp pentru a da răspunsul potrivit, precum şi libertatea de a nu răspunde, dacă 
nu doriţi acest lucru, „sărind” peste cei care nu vor sau nu ştiu să-şi exprime opțiunea. 


Detectivi internaţionali! Formaţi 3 echipe. Fiecare echipă primeşte câte un săculeţ (sau o cutie) în 
care au fost puse, în prealabil, obiecte sugestive şi/ sau biletele pe care sunt scrise indicii care să conducă 
la descoperirea unei anumite țări (de exemplu, turnul Eiffel în miniatură, un desen cu un muşchetar, un 
bilețel pe care e scris „Paris“ etc.). Scopul jocului este ca fiecare echipă să ghicească, în cel mult 7 minute, 
analizând indiciile oferite, despre ce ţară este vorba (în acest exemplu, „Franţa“). Câştigă echipa care 
descoperă prima răspunsul corect. 


Ştafetă! Formaţi un cerc. Conducătorul jocului va da unuia dintre voi un obiect (o minge, un penar 
etc.), şi îi va cere să spună un cuvânt care să aibă legătură cu o temă dată (de exemplu: „instituţii“, iar 
copilul va spune „Guvern“) şi să dea obiectul mai departe următorului elev, care va trebui să spună, la 
rândul lui, un cuvânt care să aibă legătură cu tema dată (de exemplu, ministru) şi să dea „ştafeta“ mai 
departe. Este eliminat din joc acela dintre voi care ţine în mână obiectul în momentul în care a trecut 
timpul alocat jocului (de exemplu, 2 minute), sau cel care nu mai poate spune un cuvânt nou din categoria 
dată. 


Să încropim o povestire! Conducătorul jocului lipeşte o imagine sau scrie pe tablă un enunţ 
sugestiv pentru conceptul de „naţiune“. Formaţi 3 echipe. Fiecare echipă va scrie o povestire pornind de 
la imaginea sau enunţul de pe tablă. Fiecare membru al unei echipe va scrie câte o propoziţie care să aibă 
legătură cu propoziția scrisă de cel de dinaintea sa. La sfârşit, câştigă echipa care a obţinut o compunere 
cât mai cursivă şi creativă. 


Şi eu! Formaţi un cerc, aşezaţi pe scaune. Spuneţi pe rând, cu glas tare, unul dintre drepturile sau 
îndatoririle pe care le aveţi (de exemplu: „Eu îmi fac patul în fiecare zi“, „Eu mănânc sănătos“, „Eu învăţ 
bine“ etc). Aceia dintre voi care împărtăşesc aceeaşi opinie se ridică în picioare şi spun „Și eu!“. Vă 
aşezaţi apoi pe scaune, aşteptând afirmaţia următorului coleg. Scopul activităţii este de a observa că avem 
cu toții, în general, aceleaşi drepturi şi îndatoriri. 


Eco-mima! Formaţi trei echipe. Ficare echipă va trebui să se decidă asupra unei campanii ecologice 
pe care o consideră cea mai importantă (de exemplu: să recicleze deşeurile, să curețe o zonă, să protejeze 
animalele sau o plantă rară etc.), precum şi asupra modului în care vor derula campania (prin participare 
directă, colectare de fonduri, campanii în mass-media, conferințe etc.). Toate echipele vor mima apoi, 
pe rând, activitatea aleasă. Echipa care mimează primeşte un punct dacă ceilalți copii ghicesc scopul 
campaniei şi încă un punct dacă ceilalți reuşesc să ghicească şi metoda folosită. 


Reţine şi repetă! Formaţi echipe de câte 5-6 copii. Echipele încep jocul simultan. Primul membru 
al echipei îşi spune numele şi o situaţie normală (de exemplu, „Andreea citeşte“). Următorul repetă ce a 
spus cel de dinaintea lui şi îşi spune şi el numele şi o situație normală (de exemplu, „Andreea citeşte şi 
Ionel mănâncă“). Jocul continuă, fiecare dintre membrii unei echipe preluând toate numele şi situaţiile 
auzite până în momentul în care se ajunge la el. După ce jocul s-a încheiat, veți putea găsi situația normală 
predominantă pentru clasă (numărând câţi dintre voi aţi ales să „mâncaţi“ sau să „citiţi“ etc). 


Joc de echipă: Maşinăria umană 
In grupe de câte 5-6 copii, construiți o maşinărie umană din piese care se mişcă. Cereţi colegilor 
voştri să ghicească ce maşinărie ați prezentat. 


Mesaj întrerupt 

Vă aşezaţi în trei şiruri paralele, aflate la o distanță de un metru între ele. Fiecare membru al 
primului şir va încerca să transmită un scurt mesaj de apreciere (maxim 5 cuvinte) partenerului său din 
al treilea şir. Cei din şirul din mijloc, „invidioşi”, trebuie să facă tot posibilul ca mesajul să nu poată 
fi recepționat corect, făcând tot felul de zgomote sau gesturi. După 2 minute, jocul se întrerupe şi se 
compară mesajele. Şirurile îşi schimbă apoi rolurile, astfel încât fiecare să poată fi, pe rând, cel care 

transmite mesajul, cel care încearcă să îl întrerupă, şi cel care îl recepționează. La sfârşitul jocului, spuneți 
în care dintre roluri v-aţi simțit mai bine. 


Blazonul personal (metoda Fotolangage) 

Toţi copiii veți avea reviste cât mai ilustrate, foarfece, lipici şi o coală A4. Alegeţi din revistele 
pe care le aveţi, câteva ilustraţii care vă plac mai mult sau care reprezintă ceva pentru voi şi decupaţi-le, 
apoi lipiţi-le pe foaie, pentru a obţine un poster. Se vor prezenta toate lucrările (Atenţie! Lucrările sunt 
individuale.), fiecare dintre voi spunând de ce a ales imaginile respective. 


Arată-ne ce simţi! Conducătorul jocului vă împarte bilete, pe care sunt notate diferite situaţii care 
au rolul de a crea o stare de supunere sau de revoltă. De exemplu: „Mama te pune să faci curat în camera 
ta exact la ora la care la televizor sunt desenele tale preferate“, sau „Doamna învățătoare te-a certat pentru 
că nu ai fost cuminte şi te trimite să stai la colț“ etc. Pe rând, fiecare dintre voi va încerca să transmită, 
folosind doar gesturi şi expresii ale feţei, starea pe care i-o creează situaţia respectivă. 


Poză de grup! Formaţi echipe de câte 7 persoane. Fiecare echipă are ca sarcină să deseneze câte un 
personaj care să aibă câte o caracteristică a fiecăruia dintre membrii grupului (de exemplu: părul negru ca 
al Ioanei, sandale ca ale Mariei etc.). După 7 minute de discuţii, fiecare echipă îşi prezintă desenele, iar 
ceilalți vor căuta să ghicească cui aparțin caracteristicile personajului din desen. 


Un prieten adevărat! Formaţi patru echipe. Fiecare echipă are sarcina de a stabili care sunt cele 
mai importante 7 calităţi pe care trebuie să le aibă un prieten adevărat. După 7 minute de discuţii, fiecare 
echipă prezintă întregului grup de elevi calităţile descoperite în urma discuţiilor. Conducătorul de joc va 
cere echipelor să aleagă, din cele 7, numai câte 3 calități pe care le consideră cele mai importante, iar în 
final, numai câte una. Astfel, identificând cele 4 calități ajunse „în finală”, veţi găsi, probabil, definiția 
prietenului adevărat. 


De ziua ta! Formaţi un cerc. Alegeţi, dintre voi, un „sărbătorit”. Fiecare dintre voi veţi mima, pe 


rând, ce cadou doriţi să îi faceţi acestuia. Dacă „sărbătoritul” nu ghiceşte cadoul, va trebui să îi cedeze 
rolul celui care a mimat respectivul cadou. 

CAPITOLUL Interacţiune de la A la Z! 


Temă de discuţie Q) 


Färă îndoială ați auzit măcar de una din variantele proverbului „Rădăcinile învățăturii sunt 
amare, dar fructele ei sunt dulci”. Ce semnificații are proverbul? Împărtășiţi colegilor viziunea 
proprie despre „rădăcinile” și „fructele” învăţăturii. Credeţi că, printre altele, dascălul trebuie 
să facă învăţătura plăcută elevilor? 


Proverbul amintit mai sus aduce în discuţie „gustul” pe care procesul de învăţare îl poate avea. 
Dar dacă extindem metafora şi privim învăţatura ca pe un „ospăț”? În speţă, un ospăț este mereu plăcut 
prin varietatea şi bogăţia bucatelor oferite. Participantul la ospăț alege ce să servească (nimeni nu-i bagă 
ceva pe gât!). Dacă bucătarul a gătit echilibrat, va fi hrană pentru toate gusturile, va fi un meniu sănătos de 
la aperitiv şi până la desert, iar la final nimeni nu va avea indigestie. Pentru a fi eficientă învăţarea trebuie 
să fie în mod constant interactivă. Aşadar, ce aperitive şi deserturi se pot servi? 


Cum începe „o oră activă“? 

Sunt profesori care intră brusc în materia de predat, astfel încât mulți elevi nu receptează noutatea 
de la bun început din dificultăţi de adaptare rapidă. Fără a oferi reţete infailibile, prezentăm în cele ce 
urmează câteva modalități de a deschide apetitul elevilor, respectiv de a le stârni interesul sau curiozitatea, 
de a iniţia canalele de comunicare, de a le oferi posibilitatea să se implice de la bun început. 


I. Schimbul activ de experienţe 

Este o procedură care poate conduce la mai multe rezulatate — o evaluare inițială, angajarea 

imediată în oră, interacțiunea elevilor. Schimbul nu trebuie să dureze mai mult de 5-7 minute. 

Oferiţi stimulente pentru începerea schimbului de idei, care să solicite replici concise. Puteţi folosi 

una dintre sugestiile de mai jos: 

1. Definiţia unui cuvânt care va fi unul din conceptele cheie 
ale orei. Temă de reflecţie 

2. Intrebări despre evenimente/ procese/ acțiuni la care ar fi 
putut fi martori şi care sunt centrale pentru oră. 

3. Identificarea/ localizarea în timp şi spaţiu a unor personaje/ Unei ore la alegerea 
personalități care urmează să apară sau au legătură cu dumneavoastră pornind de la 
lecţia. sugestiile alăturate. 

4. Propoziţii incomplete care se referă la idei importante care 
vor fi discutate pe parcursul orei. 

5. Opinii despre subiectul orei. 

Cereţi fiecărui elev să găsească un răspuns cât mai adecvat. Solicitaţi colegii de bancă să-şi 

confrunte opiniile. 

Invitaţi fiecare pereche de colegi de bancă să împărtăşească răspunsul cu perechea cea mai 

apropiată. Cereţi fiecărui grup să vă raporteze soluția. 

Folosiţi imediat informaţia pentru următoarea activitate. 


| 


Construiţi cerinţe specifice 

II. Schimb în trei 

Prin intermediul acestei proceduri elevii au posibilitatea să schimbe opinii cu mai mulţi colegi 
despre un concept/ fenomen/ proces care va fi reluat pe larg în oră. 

Construiţi câteva întrebări care au legătură cu principalele 
aspecte ale orei (Exemplu pentru română, clasa a V-a: Ce vă place 
în basme? Ce nu vă place? Cu cine seamănă Harap Alb? De ce sunt  Construiţi întrebări gradate, 
basmele povestite copiilor?). pentru o oră la alegerea 

Împărţiţi elevii în grupe de 3 şi poziţionaţi grupurile din clasă dumneavostră folosindu-vă de 
astfel încât fiecare grup să aibă în apropiere alte grupuri în stânga şi primul exemplu. 
în dreapta (grupurile ar trebui dispuse în perimetrul unui cerc sau al 
unui pătrat). 

Daţi fiecărui grup o aceeaşi întrebare de „încălzire” (trebuie să fie cea mai simplă de pe listă — de 
exemplu, două întrebări din primul exemplu). Fiecare membru trebuie să ofere un răspuns rapid şi scurt. 

Cereţi elevilor să numere de la 0 la 2. Elevii cu numărul 1 se vor deplasa spre dreapta la primul 
grup; elevii cu numărul 2 se vor deplasa tot spre dreapta, dar la al doilea grup; elevii 0 vor rămâne pe 
loc. În noua componenţă grupurile vor primi o aceeaşi întrebare, ceva mai dificilă decât prima. Fiecare 
membru trebuie să ofere un răspuns rapid şi scurt. 

În funcţie de timpul avut, puteţi face o a doua rotaţie cu o întrebare mai complicată. 

În timpul discuţiilor de grup, treceţi pe lângă elevi şi observați. Notaţi-vă câteva răspunsuri pe care 
să le speculați ulterior, în lecție. 


Temă de reflecţie 


| 


III. Început amuzant 

Este o manieră de a începe făcând haz de necaz! Marele avantaj este că atmosfera se destinde. Dar 

elevii îşi pun şi mintea la contribuție pentru a fi creativi cu umor! 

1. Explicaţi elevilor că vor începe cu un exercițiu amuzant înainte de a trece la treaba serioasă. 

2. Împărțiți elevii în grupuri de 4-6 şi cereți-le să facă haz de unul din aspectele tratate la disciplina 
respectivă (un exemplu pentru matematică, clasa a VI-a: Care sunt modalităţile cele mai 
dezastruoase pentru construirea unei figuri geometrice?) 

3. Invitaţi elevii să prezinte rezultatele. 

4. Întrebaţi elevii ce au învățat de pe urma exerciţiului şi folosiţi răspunsurile pentru a trece la 
„trebile serioase”. 

5. Puteţi concura elevii cu o creaţie personală plină de umor. 


Teme de reflecţie 0) 


Construiţi o întrebare specifică unei ore la alegerea dumneavoastră pornind de la exemplul 
sugerat la 2. 

Pregătiţi un exemplu umoristic conform explicaţiei de la 5. 

Care dintre elementele inventarului metodologic interactiv (a se vedea Capitolul 3) are 
potenţial de „aperitiv interactiv”. Adaptaţi procedura la nevoile și ideile dumneavoastră. 


Cum se face o încheiere interactivă? 


Sunt profesori care doresc cu orice preţ să „acopere” materia. Drept pentru care predau intens până 
la pauză sau şi pe parcursul acesteia! Dacă ne gândim la faptul că „acoperirea” are şi conotații negative 
(în sensul ascunderii, blocării descoperirii), atunci această abordare este cel puţin suspectă din perspectiva 
învăţării eficiente, interactive. Pentru că retenția, înţelegerea profundă să aibă loc, elevii trebuie să aibă 
posibilitatea să încheie ei înşişi o secvenţă de instruire. De altminteri, dacă revenim la metafora cu care 
am început acest capitol, este legitimă o altă întrebare de „descoperire”: putem accepta un ospăț reuşit fără 
un desert pe măsură? 

I. Revizitarea conceptelor 


l. La sfârşitul unei unităţi de învăţare oferiţi o listă de E E 
concepte/ subiecte/ aspecte tratate pe parcurs. Explicaţi elevilor că Temă de reflecţie O) 


doriți să vedeți ce îşi amintesc Şi ce au uitat. Particularizați întrebările de la 


i î ări ipul: 5 X? EA ra ca 
2. Puneţi întrebări de tipul: La ce se referă X? De ce este 2. astfel încât să fie specifice 
important X? Ce importanţă are X pentru tine? 
3. Faceţi comentarii umoristice referitor la ceea ce elevii au > 
; A Sg ă SRO O i alegerea dumneavoastră. 
uitat, dând vina pe dascălul care nu i-a dăscălit suficient. 


II. Întrebare — Răspuns 


pentru o unitate de învăţare la 


1. La sfârşitul unităţii de învăţare daţi două fişe fiecărui elev. Fişele vor avea următoarea structură: 


A. Am o întrebare despre .......n eee eee 
B. Pot răspunde la o întrebare despre ...........cceeeeeeee. 


2. După ce elevii au completat individual cele două fişe, formaţi grupe şi cereţi să aleagă cea mai 


interesantă Fişă A şi cea mai interesantă Fişă B. 


3. Cereţi fiecărui grup să adreseze întrebarea de pe Fişa A selectată. Cereţi unui elev din alt grup să 


răspundă. Dacă acesta nu poate da răspunsul este solicitat un altul. 
4. Cereţi fiecărui grup să raporteze întrebarea şi răspunsul de pe Fişa B selectată. 


III. Autoevaluare 

Cereţi elevilor să completeze enunţuri de autoevaluare de tipul: 
Mi-a plăcut SĂ men nenea nn (activitate derulată) 

Mi s-a părut plicticos SĂ mean anna aaa 

Cel mai uşor a fost SĂ „nenea anna en aaa 

Cel mai dificil a fost SĂ „cena en eneanaaeaaea 

Îmi propun să sanii 002 ne LD a cat a ali 0 
Recomand profesorului meu... anna eneenaaeaaeaa 


Teme de reflecţie (D 


e Revizitați Inventarul metodologic interactiv (pag. 24). Care dintre procedurile prezentate 
pot fi folosite sau adaptate ca „desert” interactiv? 

e Revizitaţi proiectele făcute la sfârşitul Capitolului 2. Le puteţi ameliora din perspectiva 
achiziţiilor din acest moment? 

e Ce fel de informaţii utile profesorului oferă aceste maniere de încheiere interactivă? 

e De ce acest capitol nu a discutat şi „felurile principale” ale ospăţului? 

e Completaţi enunţurile de autoevaluare de mai sus din perspectiva experienţelor 
dumneavoastră de învăţare. Ce recomandaţi autorilor modulului sau mentorului? 

În loc de concluzii — o decizie în legătură cu scara! 


Lucrarea de faţă s-a dorit a fi un ghid, în nici un caz un reţetar, care să vă faciliteze dobândirea 
de noi achiziţii didactice, schimbul de experienţe, adâncirea sensurilor. În fapt, Modulul acesta este ca o 
scară care vă ajută să ajungeţi în vârful dorit. Autorul speră că vă aflaţi în postura personajului din această 
imagine. Întrebarea este: ce faceţi cu scara după ce aţi ajuns în vârf? 


Dacă este să dăm crezare lui Wittgenstein, cea mai logică întreprindere este renunţarea la ea. Dacă 


aveţi alte soluţii sunteți rugați să le transcrieți pe pagina următoare. Dacă nu aveţi alte soluţii, explicaţi — 
tot pe pagina următoare — de ce este logic să renunțați acum la „scară“. 

Pagina cititorului — scriitor interactiv 

Anexa 1 


Exemplu de investigaţie: FIZICĂ 


„De ce buşteanul nu s-a scufundat, fiind totuşi mai greu ca pietricica?” 


Plecând de la investigarea unui concept, „plutirea corpurilor”, în termeni de „densitate”, activitățile 
pot conduce pe elevi la „formarea capacităţii de a investiga”, respectiv, la „înţelegerea conceptului de 
investigaţie ştiinţifică” (elevii să devină capabili să observe fenomene, să culeagă şi să înregistreze 
observaţii referitoare la acestea, să realizeze aplicaţii experimentale pe baza urmăririi instrucțiunilor, să 
argumenteze rolul unor tehnologii în diferite ramuri de activitate - ca obiective de referință). 

În cursul lecţiilor, elevii observă comportamentul unor corpuri aşezate pe suprafaţa apei dintr-un 
vas (plutesc deasupra, plutesc în interior, se scufundă), modificând pe rând parametrii (masă, volum şi 
natura materialului), ca să ajungă la înţelegerea condiţiei de plutire, plecând de la noţiuni şi priceperi 
considerate însuşite (masă, volum, etaloane şi unităţi de măsură pentru acestea, utilizarea balanței şi a 
cilindrului gradat, lucrul în grup, cu respectarea unor reguli de protecţia muncii în timpul lucrului). 

Anexa 2 


Sugestii de aplicare a metodologiei interactive la CHIMIE 


În arsenalul procedurilor folosite de un chimist se află, fără îndoială, experimentul. Şi, fără îndoială, 


profesorii de chimie apelează adesea la experiment în procesul de predare — învăţare — evaluare. Pentru ca 
experimentul să fie cu adevărat benefic pentru elev, acesta trebuie să declanşeze învăţarea activă şi să nu 
rămână doar în simpla demonstraţie a profesorului atotştiutor şi puternic, unicul capabil să mânuiască 
ustensilele de laborator şi substanțele. După cum ați remarcat în primul capitol al modulului această 
abordare este puțin eficientă. lată câteva sugestii pentru a facilita învăţarea interactivă a elevilor: 


84 


e Faceţi apel la „chimia din bucătărie”: reacțiile care au loc aici sunt pe departe mai palpitante decât 


orice realizaţi în laborator. Împărtăşiți, de exemplu, cu elevii reţeta de plăcintă a bunicii în care se 
pune un „praf de copt stins cu o lingură de oţet”. Puneţi copiii să descopere ce substanţe sunt 
implicate în această reacție şi ce se întâmplă de fapt acolo, în ceaşca cu praful de copt stins cu 
oţet. 

Cereți-le din când în când să experimenteze diverse „reţete” în care sunt implicate noțiuni/ 
experimente de chimie, acestea din urmă mai mult sau mai puţin standard! 

Faceţi apel la „chimia din gospodărie”. De exemplu, „Ce reprezintă stingerea varului?”. Cereţi 
elevilor „să povestească” ceea ce au văzut şi să dea explicaţii. Revedeţi paşii investigației şi 
facilitaţi înţelegerea fenomenului de către elevi fără a le da explicațiile de-a gata. 

Daţi grupurilor de elevi proiecte care includ experimente derulate în gospodărie sau în afara 
clasei. Alegeţi teme de lucru care sunt la îndemâna copiilor şi nu îi pun în pericol. Dacă este cazul 
atrăgeţi-le atenția la eventualele pericole la care se expun când mânuiesc diverse substanţe. 


Dezvoltarea profesională a cadrelor didactice prin activităţi de mentorat 


Anexa 3. 


Sugestii de aplicare a metodologiei interactive la GEOGRAFIE 


Geografia este o disciplină şcolară extrem de interesantă prin aceea că poate opera eficient atât 
cu proceduri specifice ariei curriculare Om şi societate, dar şi cu acelea ştiinţifice. Iată câteva exemple! 
Să pornim de la OR 5.1/ cls. a VI-a — să sesizeze dimensiunile globale ale fenomenelor de degradare a 
mediului. 

e Se poate realiza un studiu de caz prin intervievarea locuitorilor satului/ comunei referitor la 
felul în care aceştia afectează mediul (construirea unor anexe sau a casei/ depozitarea diverselor 
deşeuri/ ocupații mai noi sau mai vechi etc.). Revedeţi capitolul referitor la studiul de caz şi 
proiectaţi ghidul de interviu şi alte cerinţe pentru elevi. 

e Se poate realiza o investigaţie focalizată pe: de exemplu, balta, pârâul, groapa de gunoi, plopii de 
lângă şcoală etc. Va fi cu atât mai interesant daca veţi colabora cu profesorul de biologie şi/ sau 
de chimie pentru a realiza o investigaţie complexă care „să prindă” mai multe noţiuni implicate 
de cercetarea zonei respective. Revedeţi etapele investigației şi exemplele din capitolul 3 şi din 
Anexa (1) pentru idei de proiectare. 

Dacă luăm în calcul acelaşi obiectiv 5.1., se poate declanşa învăţare interactivă şi dacă folosiți 
brainstorming (găsirea de soluţii pentru protejarea unei zone degradate), discuţia (cum abordăm protejarea 
mediului în familie/ cu vecinii), mozaic/ SINELG (texte care relatează despre degradarea mediului) etc. 
Revedeţi 3.1. pentru mai multe detalii referitor la organizarea acestor activităţi. 

Anexa 4. 


Sugestii de aplicare a metodologiei interactive la limbi moderne. 
PORTOFOLIUL — exemplu de proiectare şi evaluare 


Clasa: a VII-a intensiv engleză 
Tema: Viaţa cotidiană în spațiul anglo-saxon 
Durata: semestrul al II-lea 


Obiective de referinţă vizate: Sunt vizate toate obiectivele de referință ale programei având OR 
5.1 (să demonstreze interes pentru cunoaşterea unor aspecte semnificative în organizarea vieții cotidiene 
din spaţiul anglo-saxon) ca obiectiv central. 


Conţinuturi tematice abordate: 

- prietenie (penfriends), gusturi şi preferințe 

- acțiuni pentru protejarea mediului 

obiective culturale şi turistice din spațiul anglo-saxon 
diversitatea spațiului anglo-saxon 

- mâncăruri şi activități specifice sărbătorilor tradiționale 
- radio şi televiziune în Marea Britanie 

- personaje îndrăgite din cărți şi filme 


Piese pentru portofoliu 
* LISTE — obiective culturale şi turistice din Marea Britanie, mâncăruri specifice britanice, 
activități specifice sărbătorilor tradiționale, activităţi specifice ale tinerilor din Marea Britanie, 
emisiuni radio-TV în Marea Britanie, personaje de carte/ film/ benzi desenate îndrăgite de copii 
din Marea Britanie. (Aceste liste verifică nivelul achiziţiilor dobândite în domeniile definite de 
OR 1.1, 1.3, 1.4, 3.2, 3.3, 3.4). 
e SCRISORI (OR 4.3). 
= o scrisoare în care relatează unui „penfriend“ despre activităţile derulate în cadrul unei 
sărbători tradiționale (OR 4.1). 
= două scrisori de răspuns la mesaje de la „penfriends“ pe teme de viaţă cotidiană (OR 4.2). 
e ESEU STRUCTURAT (OR 4.4.) — o scurtă povestire a unui eveniment din viaţa tinerilor 
(întâmplare trăită, imaginată, repovestită după o scrisoare de la un „penfriend”). 
e PROBE SCRISE 
= două teste de confirmare a înțelegerii de instrucțiuni simple (OR 1.1) — de exemplu, cum se 
ajunge la un obiectiv turistic, cum se prepară Christmas cake etc. 
= două teste de înţelegere a sensului global a unui mesaj în limbă standard rostit cu viteză 
normală (OR 1.2) şi două teste de desprindere a informaţiilor specifice — de exemplu 
fragmente de emisiuni BBC pentru tineri sau exemple selectate de pe casetele cu exerciţii 
care însoțesc manualele în uz. 
= două teste pentru sesizarea atitudinii vorbitorului (OR 1.4). 
e 3 ESEURI EVALUATIVE DIN PARTEA PROFESORULUI (În mod obligatoriu vor fi trecute şi 
aprecieri asupra dezvoltării capacității de exprimare orală). 
Elevii îşi vor selecta produsele pe care le consideră cele mai relevante, în funcţie de această 
tipologie şi de criteriile de evaluare care le-au fost făcute cunoscute. 
° 3 FIŞE DE AUTOEVALUARE. 
Exemple de enunţuri pentru fişele de autoevaluare ale elevului: 


Am învăţat ... Cel mai mult mi-a plăcut să ...... pentru că ... 

Am fost surprins / surprinsă de faptul că ... Am întâmpinat următoarele dificultăți ... 

Am folosit comparația dintre .... şi .... pentru că... Consider că activitatea mea în perioada ... a fost... 
Cel mai uşor a fost să ... Îmi propun să ... 


* Conținuturile reiau o parte din temele studiate pe primul semestru. Acestea vor fi abordate de această dată prin lentila vieții cotidiene în spaţiul 
anglo-saxon. 

Criterii de evaluare a portofoliului ca întreg 
Se va folosi scala 1-3 


Criteriu în mică în măsură în mare 
măsură moderată măsură 


Elevul sistematizează factologia prin liste tematice 


Elevul identifică, în mesaje scrise sau orale, evenimente, fapte, acţiuni, 
alte aspecte de viaţă cotidiană anglo-saxonă 


0) 
Elevul redactează texte coerente pe temele date me 
Elevul face progrese în dezvoltarea competențelor de comunicare 5 


Elevul face progrese în demersul metacognitiv înregistrat în fişele de 
autoevaluare 
Elevul face progrese în demersul autoevaluativ înregistrat în fişele de 
autoevaluare 


Sugestie de notare 
Totalul de puncte obţinut conform criteriilor de mai sus se împarte la 3 şi se adună la 4. Astfel nota 
maximă se obţine din 3 la toate criteriile, adică total 18, împărțit la 3 şi adunat cu 4, respectiv 10. 


Selecţii din fişe de observații 
(completate de elevi în cadrul portofoliului la Educaţie plastică) 


a) Din emisiunile TV de pe posturile Animal Planet, Discovery Channel etc. dar şi din revistele 
citite: Planeta Albastră, Terra, Arborele Lumii, am aflat că formele din natură au trăsături asemănătoare, 
pe baza cărora pot fi grupate în regnuri, clase, ordine, familii. 

Exemple: 

e din categoria pietrelor semiprețioase face parte şi acvamarinul; este o varietate de beril (din 
aceeaşi clasă cu smaraldul), de culoare bleu-ciel diafan, ce aminteşte de apă; numele său provine 
din latină - aqua marin - adică apa mării; în vechime era considerată piatră a curajului celor ce 
călătoreau pe apă şi pe care îi aducea în siguranță acasă, după călătorii lungi; poate fi incolor, alb, 
verde, galben, roz, roz-gălbui; cele transparente sunt de calitate superioară; culoarea se schimbă 
în lumina directă a soarelui; poate fi confundat cu topazul bleu sau sticla. 

e o altă piatră semipreţioasă este cristalul; unele cristale sunt opace, altele sunt transparente, altele 
sunt translucide; în unele cazuri este posibil ca pietrele să conţină intruziuni din alte minerale 
sau mici imperfecțiuni (bule de aer, mici găuri sau zgârieturi naturale, existente de la origine, din 
structura cristalului), uneori pot conține dungi sau straturi din alte nuanţe decât nuanța generală 
(de exemplu jaspul roşu sau smaraldul). 


b) Analizând cu atenţie formele naturale am observat că fiecare are o anumită structură care o 
deosebeşte de celelalte; după structură am putea realiza o clasificare: 


Structuri minerale Structuri vegetale Structuri animale Structuri create de om 


> 


roci, cristale etc. arbori, flori etc. păsări, insecte etc. obiecte de uz casnic etc. 


a) Sub acţiunea factorilor caracteristici unor anumite medii de viaţă, structura unor plante se 
adaptează într-un mod cu totul original, constituind curiozităţi ale naturii; unele plante arborescente s-au 
adaptat la mediul secetos şi au ajuns la forme neobişnuite prin acumularea rezervelor nutritive şi a apei în 
tulpina principală: 

De exemplu, în Brazilia există un arbore cu tulpina înaltă de 40 m de forma unui butoi imens, 
din capetele căruia pornesc ramurile cu frunzele; Arborele călătorului - Ravenala madagascariensis (fam. 
Musaceae) - este o specie de palmier din Madagascar şi Africa. Din vârful tulpinii se deschide un evantai 
gigantic de frunze lungi de 3-4 m şi late de 1 m. La început, frunzele sunt întregi şi apoi se divizează în 


Predarea-învăţarea interactivă centrată pe elev 87 


fâşii neregulate. Tecile frunzelor sunt concave, dispuse în acelaşi plan şi strânse unele în altele, formând 
un rezervor în care se acumulează apa de ploaie. Ravenala trăieşte prin locuri mlăştinoase de aceea nu este 
îndreptăţită legenda care spune că apa din tecile frunzelor ar fi căutată de călătorii însetaţi. În realitate, 
aceştia nu duc lipsă de apă în acele locuri umede. 


Fişă de observaţii” 
(completată de elev în cadrul portofoliului la Educaţie plastică) 


Lepidoptera, ordinul căruia îi aparţin fluturii şi moliile, înseamnă „aripi cu solzi“. Aceşti solzi 
colorați se suprapun pentru a crea „desene“ minunate pe aripi. Pigmenții şi refracția luminii generează 
tonurile şi nuanțele diferite. 

Regiunile tropicale oferă cele mai bune condiții de viaţă: un climat cald şi hrană abundentă, în cea 
mai mare parte a anului. Aici se pot găsi cei mai diverşi, mai mari şi mai spectaculoşi fluturi, dar nici 
fluturii găsiţi în zonele temperate nu sunt mai puţin frumoşi. 

Se estimează că există aproximativ 200.000 specii de fluturi şi molii pe Pământ, dar au fost 
identificate doar 120.000. Şi fiecare dintre ele are un alt model de culori! 

În artele vizuale, încă de la desenele cu bizoni din Altamira, animalele au jucat un rol important 
în multe picturi şi sculpturi. Probabil datorită dimensiunilor lor reduse, insectele apar relativ mai rar. Cu 
excepţia artei orientale, fluturii (ale căror culori sunt admirate de toți pictorii), şi a naturilor moarte (din 
care nu lipseşte niciodată o muscă), prezenţa insectelor este aproape întotdeauna sporadică. 

Totuşi, forme (sau deformări) de insecte sunt vizibile în operele imaginative ale pictorului olandez 
Hieronymus Bosch (1450-1516), ale suprarealistei mexicane Leonora Carrington (1917 -?) şi ale 
universalului Salvador Dali (1904-1989). 

Lucrări obţinute de elevi în urma studiilor realizate pe fluturi: 


“ Informaţii culese de pe http://animal.discovery.com/ 

Schițe” (realizate de elev în cadrul portofoliului la Educaţie plastică) 


Cocoşul 


% Redarea plastică a contururilor unei forme izolate 

Schițe (realizate de elev) 


În ogradă” 


7! Se observă mersul gradat, de la simplu la complex, de la forma geometrizată la cea cu detalii, de la individual la compoziţie 

Scrisoare 
(realizată în cadrul portofoliului la Educație plastică) 


76 ieuenc 2006, 


Carora 
Draga, mea prrekenă, 


An primit serisoarea targi m-am ll, să Jac) ceteetări v dameniul ov care m-ai rugat. După cum si bunicas mea 
ličiegte încă. Are 82 de ani gi cunoaste mulle depre arta piopulară din această zonă. Ea a facut întreaga "viaţă în Cena. gi ðe 
rue a fesil pi piza cuset imbršešmiritsa, slergarele, covoarele, carpelele ele. Arn flato PE lacuri pe care mă gičbese sč fi d 

deac 

Zana din care se Jac fesăturile olenesti provine de da. oiko din aasa fcteană nul, la este lang rezient gi apra) 
Cip fest tunsi, lana trece e prin uımätoarele operatiuni de prelrerare PAR A 

a. Cfortarea 

e Uscarew 

d Acčrměnatul 

e fiti madeal saw darčeitul 

É Zorsul 
7 Mielu frolar pe felul soubierilar 
4, Pipaitul 

SDeficinatul, serleritar 


Punte a Cc ati fesca propriu e dunt necesate doučŭ o are freniegatiars: capital; gi vacăvcăditeul Prin ui uge fede VA 
Onosoare dunt ase segate, fè o lungime dalti, care ua fé laor Cerpienec i Zesitertii, ta numarat fe bretar væ da) (pica vetoarei fedetuu 
Mevãditul. sperau stabaliyea disi de tle ge "rea iw care acelea sunt riorcate deo cofarâte. 

Dohnica De fesul este cea a at fre care se Joace i dată intioducerea y ghemebui e lna ll alei aa) tic 
SA z direct cu måna. Zesčtura de bate cee foarerlipa. Digià ce d-a leinunal. PDA de taie firele de teijedth, di de trece la yoa 


fostul. 
PA 6 fodosese Onai piede Denumiri dibinot cand o kapla da fidio ie finefio Bonita Pi ttăatf (cèla de fues pe pab pi 
pe perete corpuse da due fu) Melin Vezi: did cotei faae, cu dimensiuni mari De da. 18 m, până la. 40 m) ete. 
Èl mai foc sonb notiv filait în, fosta seste pasärea. Zasčrile de pe seoarlele din Okenia sunt logate de Jauna „poll 
locata. repriza al tafa, gåscas pi curcanul lUn all onotiv este HAAT EL se intalneste în davč formes a 
arte stilizată gi alkas înv care forma. gi costumul sunt perfect conturate. Apar, larte Jes gi E IA farate, Pi Dovada 
gare 
Codi ci Oie iea pära farte üitresanb gi mo oleaca te) nairt? este că focare Ondel de pe fesčtură rporezintă subo 
[rmà Imai mull saw mae fulin si //ituti natura perinda în general De exempli: o hiniv beti înseamnă un diem dropt 
o linio sinuoasč, urn dium ocoli perele asezate pe dângă aceste lini sunt flari crescute de-a laengul daemeli enw penet la, 
iterwsectia, mai mecla linii arată o insectă; o „dăgeati cete uw plig lw focarul; uw cere gemfile ce o roată tab cercul inconjurat 
di raze este soarele dt de viată. Mi-i asa ce o fascinant? 
© o caraikeristică a fesčturilar din sudul Olteniei P scala oii latente tond ali tit pei dilaati i ei 
E AA « galbenul. Bunica ani-a zis că a învfat ane ioan Aradul 5300000 Fi PA ARD Deit N, OD 
7 Ari -o direct, am, simtii înv vocea ei luselea că eu d re sil se iata Casă n- o sefii, iam promis 
că micav vot serieta cecu ce miwa June. Padoctul tio a picat toeemai AA Aper să-i retezată Srii pare niid ia Hi i 
feat a roproducere artistică a unui covor, S- av puutea să mat gõsesti ceva pe hel sau la, Muzeul) Aateilici. 
daca adi tiri ofeemni 


Kipot ačafunseud bš, 

Exemple de proiecte de unităţi de învăţare la clasele mici 


Disciplina: Istorie (clasa a IV-a) 
Unitatea de învăţare: Familia: formă de organizare umană 
Număr de ore alocat: 5 


Conţinuturi aţă Activităţi de învăţare Resurse Evaluare 
-detalieri- -instrumente- 


Familia : Prezentarea unor obiecte vechi | Frontal, obiecte | Observarea 
în spațiul aparținând familiei vechi aduse de sistematică 
românesc elevi 


Alcătuirea şi prezentarea Individual, 
arborelui genealogic al schema, culori, 
familiei, folosind o schemă decupaje 

dată 


Ordonarea cronologică a unor | Individual 
evenimente din viaţa personală 
Citirea şi comentarea unor Activitate in 
imagini / fotografii; perechi apoi in 
grup 
Realizarea unui dosar care să Tema pentru 


cuprindă copii ale unor acte acasă 
personale importante 


Vecinii şi A Citirea şi comentarea unor Frontal, pe baza | Observare 
comunitatea imagini / fotografii; de suport iconic | sistematica 


Descrierea unor fotografii Activitate de 
ilustrând locuri, clădiri, grup cu raportare 
preocupări ale oamenilor din frontala 
localitatea natală / rezidenţială; 


Citirea unor texte care să Individual 
ilustreze legătura dintre viața 

omului şi mediul geografic 

Descrierea caracteristicilor Frontal, imagini 
unei zone geografice pe baza 

ilustraţiilor 


Întocmirea unor fişe cu tradiţii Tema pentru 
şi obiceiuri specifice localității acasă 

natale 

Realizarea unei colecţii de 

fotografii care prezintă aspecte 

ale comunităţii locale 

Conţinuturi a Activităţi de învăţare Resurse Evaluare 
-detalieri- -instrumente- 


Copilăria de 
ieri şi de azi 


Evaluare 
sumativă 


Localitatea 
noastră - 
miniproiect 


94 


Observarea / comentarea unor | Activitate de Observare 
imagini grup cu raportare | sistematica 
frontală, imagini 
referitoare la 
copilăria de ieri 
şi de azi 
Citirea şi compararea unor Frontal 
texte - fragmente de jurnal, 
literatura autobiografică 


Realizarea unei compuneri Individual Tema pentru 
SAU acasă 
Întocmirea unui jurnal 

personal; 

Pregatirea activitatii de proiect; 

Colecţionarea individuală Individual, în 

sau în grup a unor pliante vederea unei 

cu fotografii, imagini ale activităţi de 

localităţii natale din diverse proiect de grup 

timpuri; viitoare 


Alcătuirea unui miniproiect Activitate de Observarea 
despre localitatea natală; grup sistematică 
Ordonarea unor evenimente Imagini aduse de 

după criteriul „mai vechi“, elevi 

„mai nou“; 

Compararea dovezilor istorice 

după criterii date; 

Citirea şi discutarea unor 

pasaje din monografia 

localității; 

Menţionarea unor acte Individual Probă scrisă 
importanţe ale familiei; Individual 

Ordonarea cronologică a unor 

imagini reprezentând etape ale | Grup Prezentarea 
vieții omului; orala a 
Prezentarea proiectelor de proiectului 
grup; 

Alcătuirea unor enunțuri 

utilizând termeni istorici; 

Descrierea şi comentarea 

unor fotografii care ilustrează 

legătura dintre viaţă omului şi 

mediul geografic. 

Disciplina: Matematică 

Clasa I 

Tema: În lumea animalelor 

Unitatea de învăţare: 

Adunarea şi scăderea numerelor naturale în concentrul 0 - 20 fără trecere peste ordin 
Nr. de ore: 10 


Conţinuturi - ae Activități de Resurse Evaluare 
detalieri învățare 
Adunarea exerciții de Resurse materiale: planşă cu observare 
numerelor adunare folosind |imagini reprezentând adunări sistematică 
naturale de la 0 suport imagistic | fără trecere peste ordin Z+U, 
la 20, fără trecere şi verificarea bețişoare 
peste ordin (Z+U) rezultatelor Resurse procedurale: 
cu ajutorul conversaţia, explicația, 
obiectelor demonstrația, exercițiul 
Forme de organizare 
a colectivului: activitate frontală 


exerciții de Resurse materiale: numărătoare | evaluare în 
scriere sub formă | pozițională, caietul auxiliar perechi 
de sumă a unui | Resurse procedurale: 
număr demonstraţia, explicaţia, 
învăţarea prin analogie, exercițiul 
Forme de organizare 
a colectivului: activitate în 
perechi 


exerciţii joc de | Resurse materiale: jetoane cu raportarea 
identificare a numere formate din zeci/zeci şi | activităţii în 
cifrei zecilor şi a | unităţi, tabele de tipul: grup 


cifrei unităţilor unităţi 


Resurse procedurale: 
explicaţia, demonstraţia, jocul 
didactic 

Forme de organizare 

a colectivului: activitate în grup 


rezolvare de Resurse materiale: planşă cu autoevaluare 
probleme reprezentarea unei probleme 
ilustrate Resurse procedurale: 

observaţia, conversaţia, 

problematizarea 

Forme de organizare 

a colectivului: activitate 

frontală, apoi individuală 

Conţinuturi - Sa Activităţi de Resurse Evaluare 
detalieri învățare 

Adunarea exerciții de Resurse materiale: numărătoare | observare 
numerelor compunere şi poziţională, jetoane cu mingi, sistematică 

naturale de la 0 


la 20, fără trecere 
peste ordin 
(ZU+U) 


Scăderea 
numerelor 
naturale de la 0 
la 20, fără trecere 


peste ordin (ZU-U 


/ZU-Z) 


descompunere 

a numerelor cu 
suport imagistic, 
cu utilizarea 
numărătorii de 
poziţionare 


exerciții de 
adunare folosind 
materiale 
manipulabile 


exerciții de 
identificare a 
rezultatului 
corect, folosind 
algoritmul de 
calcul 


creare de 
probleme 
după ilustrații 
cu situaţii 
problematice 


exerciții de 
scădere folosind 
suport imagistic 


cercuri. 

Resurse procedurale: 
conversaţia, observaţia dirijată, 
explicaţia, exercițiul 

Forme de organizare 

a colectivului: activitate frontală 


Resurse materiale: Matematica 
de zi cu zi, V. Pădureanu (trusă 
de matematică cu materiale 
manipulabile), Editura Aramis 
Resurse procedurale: 
conversaţia, explicația, 
demonstraţia, învățarea prin 
manipulare de obiecte 

Forme de organizare a 
colectivului: învăţare prin 
cooperare în echipe de doi 


Resurse materiale: culegere 
MATE 2000+7/8, numărătoare 
poziţională 

Resurse procedurale: 
conversaţia, explicația, exerciţiul, 
algoritmizarea 

Forme de organizare a 
colectivului: activitate 
independentă 


Resurse materiale: ilustraţii cu 
situaţii problematice 

Resurse procedurale: observația 
dirijată, problematizarea, 
învăţarea cu sprijin intuitiv 
Forme de organizare 

a colectivului: învăţare prin 
cooperare în grupe 

Resurse materiale: ilustraţii cu 
situaţii problematice Resurse 
procedurale: observația dirijată, 
învăţarea cu sprijin intuitiv, 
exercițiul, algoritmizarea 
Forme de organizare a 
colectivului: activitate frontală 


evaluare în 
echipe de doi 


evaluare prin 
activitate 
independentă 


evaluare prin 
competiţie în 
grupe 


observare 
sistematică 

joc-puzzle de 
reconstituire a 
unor scăderi 


exerciții de 
operare cu 
algoritmul de 
calcul al scăderii 
în concentrul 
0-20, fără trecere 
peste ordin 


rezolvare de 
probleme 
după ilustrații 
cu situaţii 
problematice 


Scăderea 
numerelor 
naturale de la 0 

la 20, fără trecere 
peste ordin (ZU-U 
/ZU-ZU) 


exerciții de 
scădere cu sprijin 
în manipulare de 
materiale 

Resurse materiale: Calculăm 
rapid, V. Pădureanu (joc puzzle: 
adunări şi scăderi 0-20; Editura 
Aramis) 

Resurse procedurale: observația 
dirijată, învăţarea cu sprijin 
intuitiv, jocul didactic 

Forme de organizare 

a colectivului: activitate de 
învăţare prin cooperare în echipe 
de doi şi în joc 


evaluare prin 
joc didactic 


temă de lucru în 
clasă 


Resurse materiale: caietul 
auxiliar, beţişoare 

Resurse procedurale: 
demonstraţia, învățarea prin 
analogie, exercițiul 

Forme de organizare 

a colectivului: activitate 
individuală 

Resurse materiale: ilustrații cu | verificare orală 
situații problematice 

Resurse procedurale: observaţia 

dirijată, problematizarea, 

învăţarea cu sprijin intuitiv 

Forme de organizare 

a colectivului: învăţare prin 

cooperare în perechi 

autoevaluare 


prin manipulare 
de materiale 


Resurse materiale: Matematica 
de zi cu zi, V. Pădureanu (trusă 
de matematică cu materiale 
manipulabile), Editura Aramis 
Resurse procedurale: 
conversaţia, explicația, 
demonstraţia, învățarea prin 
manipulare de obiecte 

Forme de organizare 

a colectivului: învăţare prin 
cooperare în echipe de doi 

Exerciţii şi 
probleme de 
adunare şi scădere 
în concentrul 0-20 


exerciţii de aflare 
a numărului 

necunoscut (prin 
metoda balanței) 


exerciții de 
completare a 
unui tabel cu 
diferența a două 
numere 


exerciții de 
creare a unor 
probleme simple 
după imagini 


exerciții de 
adunare şi 
scădere până la 
20, cu ajutorul 
desenelor 


exerciții de 
observare a 
legăturii dintre 
adunare şi 
scădere, fără 
efectuarea probei 
operației 


Resurse materiale: culegere 
MATE 2000+7/8, numărătoare 
poziţională 

Resurse procedurale: 
conversaţia, explicația, exerciţiul, 
problematizarea 

Forme de organizare 

a colectivului: activitate 
independentă 


Resurse materiale: fişe de lucru, 
bețişoare 

Resurse procedurale: 
conversaţia, explicația, exerciţiul, 
algoritmizarea 

Forme de organizare 

a colectivului: activitate în 
perechi 


Resurse materiale: ilustraţii cu 
situaţii problematice 

Resurse procedurale: observația 
dirijată, problematizarea, 
învăţarea cu sprijin intuitiv 
Forme de organizare 

a colectivului: învățare prin 
cooperare în perechi 


Resurse materiale: planşă cu 
desene (reprezentând animale) 
Resurse procedurale: observația 
dirijată, învăţarea cu sprijin 
intuitiv, exerciţiul, algoritmizarea 
Forme de organizare 

a colectivului: activitate frontală 


Resurse materiale: jetoane cu 

numere şi cu semnele „+’, „—”, 
ii 
29 k 


Resurse procedurale: observația 
dirijată, problematizarea, 
învățarea cu sprijin intuitiv 
Forme de organizare 

a colectivului: învățare prin 
cooperare în perechi 


evaluare prin 
activitate 
independentă 


verificare orală 


observare 
sistematică 


observare 
sistematică 


evaluare 
reciprocă 


evaluare prin 
activitate 
independentă 


evaluare prin 
joc 


Dezvoltarea profesională a cadrelor didactice prin activități de mentorat 


exerciţii de aflare 
a numărului 

necunoscut (prin 
metoda balanței) 


exerciții de 
transformare a 
unei probleme 
păstrând 
numerele 
neschimbate 


joc: Câştigă 

cine calculează 
corect, respectând 
codurile: ajută-l 
pe Rilă-lepurilă 
să primească 

în dar o varză 
uriaşă! 

exerciții de 
adunare şi 
scădere cu 
numere naturale 
de la 0 la 20 fără 
trecere peste 
ordin 

exerciţii de aflare 
a numărului 
necunoscut 
exerciții de 
completare a unui 
tabel cu suma şi 
diferența a două 
numere 

rezolvare de 
probleme pe baza 
datelor din tabel 


[| Evaluare 


Predarea-învăţarea interactivă centrată pe elev 


Resurse materiale: caietul evaluare în 
auxiliar, numărătoare poziţională |echipe de doi 
Resurse procedurale: 

conversaţia, explicația, exerciţiul, 
problematizarea 

Forme de organizare a 

colectivului: activitate 

independentă 


Resurse materiale: fişe de lucru 
în echipă, beţişoare 

Resurse procedurale: 
conversaţia, explicația, jocul 
didactic 

Forme de organizare 

a colectivului: activitate în grupe 


Resurse materiale: Matematica 
de zi cu zi, V. Pădureanu (trusă 
de matematică cu materiale 
manipulabile), Editura Aramis 
Resurse procedurale: 
conversaţia, explicația, 
demonstraţia, învăţarea prin 
manipulare de obiecte 

Forme de organizare a 
colectivului: învăţare prin 
cooperare în perechi 


evaluare prin 
competiție între 
grupe 


Resurse materiale: Culegere de 
jocuri matematice 

Resurse procedurale: observația 
dirijată, învăţarea prin Joc 
didactic 

Forme de organizare 

a colectivului: activitate de 
învăţare prin cooperare în grupe 
Resurse materiale: fişe de 
evaluare 

Resurse procedurale: 
conversaţia, explicaţia, 
demonstraţia, 

Forme de organizare 

a colectivului: activitate 
individuală 


evaluare 
sumativă 

